സോഷ്യല് മീഡിയയിലെ കളകളും വിളകളും - Sathyadeepam\n|^| Home -> Editorial -> സോഷ്യല് മീഡിയയിലെ കളകളും വിളകളും\nമലയാളി തന്‍റെ എഴുത്തിന്‍റെയും വായനയുടെയും ലോകം വിപുലീകരിച്ചിരിക്കുകയാണ്; മാറ്റിചവിട്ടിയിരിക്കുകയാണ് എന്നു പറയുന്നതാവും ശരി. അച്ചടിച്ച പുസ്തകങ്ങള് പരതി, പരന്ന വായ ന നടത്തി കാര്യങ്ങള് അറിയാനും എഴുതാനും മലയാളിക്കും മടിയേറുകയാണ്. സാങ്കേതികവിദ്യയുടെ സന്താനങ്ങളിലൊന്നായ സോഷ്യല് മീഡിയയെ യുവതലമുറയെപ്പോലെ പഴയ തലമുറയും പതിയെ തലയിലെടുത്തു കഴിഞ്ഞു. അച്ചടിക്കാന് പോകുന്ന ഈ എഡിറ്റോറിയല് എഴുതാനും അച്ചടിച്ച പുസ്തകങ്ങള്‍ക്കൊപ്പം ആശ്രയിച്ചതു സോഷ്യല് മീഡിയയെതന്നെ. നവീന സോഷ്യല് മാധ്യമങ്ങളിലെ കളകളെയും വിളകളെയും നാം തിരിച്ചറിയേണ്ടിയിരിക്കുന്നു.\nഎഴുത്തിനെയും വായനയെയും സ്നേഹിക്കുന്നവര്‍ക്കു ള്ള ആധുനിക ലോകത്തിലെ സൂപ്പര് മാര്‍ക്കറ്റാണു സോ ഷ്യല് മീഡിയ എന്നതില് തര്‍ക്കമില്ല. ആശയങ്ങള് കൈമാറാനും ഉത്പന്നങ്ങള് വിററഴിക്കാനും പരസ്യപ്പെടുത്താനും ഇതിനേക്കാള് ചെലവു കുറഞ്ഞ വേറെ മാര്‍ഗമില്ല. ട്വിറ്ററുംഫെയ്സ് ബുക്കും ലിങ്ക്ഡ് ഇനും നല്കുന്ന പ്രശസ്തിയും അനന്തസാദ്ധ്യതകളും എഴുത്തുകാരും സമ്പാദകരും ബിസിനസ്സുകാരും ഒരുപോലെ തിരിച്ചറിഞ്ഞു കഴിഞ്ഞു. എഴുതി പിടിപ്പിക്കാന് മാത്രമല്ല, എഴുതിയതിനെ അനുകൂലിച്ചും പ്രതികൂലിച്ചും പ്രതിക്കുറിപ്പുകള് ഉടനെ കിട്ടുമെന്ന പ്രത്യേകതകൂടി ഇത്തരം സോഷ്യല് മീഡിയയ്ക്കുണ്ട്. ലോകത്തിന്‍റെ പലയിടങ്ങളില് ചിതറിക്കിടക്കുന്നവരെ ഒരു പ്രത്യേക ലക്ഷ്യത്തിനായി ഒരുമിപ്പിക്കാമെന്ന അത്ഭുതസിദ്ധിയും സോഷ്യല് മീഡിയയ്ക്കുണ്ട്. എറണാകുളം ജില്ലാ കളക്ടറായിരുന്ന തമിഴ്നാട് സ്വദേശി രാജമാണിക്യം പങ്കുവച്ച ഒരനുഭവം. ചെന്നൈ പ്രളയക്കെടുതിയിലായ സമയം. രാജമാണിക്യം തന്‍റെ ഫെയ്സ് ബുക്ക് പേജില് കുറിച്ചിട്ട സഹായാഭ്യര്‍ത്ഥനയ്ക്കു മറുപടിയായി നാലു ദിവസത്തിനകം കലൂര് സ്റ്റേഡിയത്തില് നിന്നു യുവാക്കളുടെ ഒരു സംഘം സംഘടിപ്പിച്ചു ചെന്നൈക്കു കയറ്റിവിട്ടതു 12 ട്രക്ക് ദുരിതാശ്വാസ സാമഗ്രികളാണ്.\nഎഴുത്തിന്‍റെയും വായനയുടെയും ഈ സൈബര് ലോകത്ത് ഒളിഞ്ഞിരിക്കുന്ന കെണികളും നിരവധി. ഇതില് ഏറ്റവും വലുത് ഇത്തരം സാമൂഹ്യമാധ്യമങ്ങളോടുള്ള അടിമത്തംതന്നെ. സോഷ്യല് മീഡിയയില് ചെലവഴിക്കുന്ന അധികസമയം നമ്മിലെ സര്‍ഗാത്മകതയെയും കര്‍മശേഷിയെയും ക്രമേണ നശിപ്പിച്ചുകളയുന്നു. യുവാക്കളും കുട്ടികളും വളരെ പെട്ടെന്ന് ഈ ദുരവസ്ഥയിലെ ത്താന് സാദ്ധ്യതയുണ്ട്. പഠനങ്ങളും അതു തെളിയിക്കുന്നുണ്ട്.\nസാമൂഹ്യമാധ്യമങ്ങളില് പങ്കുവയ്ക്കുന്ന വിവരങ്ങളും എഴുതിവിടുന്ന ആശയങ്ങളും പലതരത്തില് ദുരുപയോഗിക്കപ്പെടാന് സാദ്ധ്യതയുണ്ട്. ‘സുഹൃത്ത്’ എന്ന പദത്തിനു പണ്ടു സരളമായ ഒരര്‍ത്ഥമേ ഉണ്ടായിരുന്നുള്ളൂ. അപരിചിതനായ ഒരു വ്യക്തിയെ അറിയുന്നതു വഴി, നേരില് സംസാരിക്കുന്നതു വഴി പതിയെ രൂപപ്പെടുന്ന ഒരിഷ്ടം ആ വ്യക്തിയെ നമ്മുടെ സുഹൃത്താക്കുന്നു. എന്നാല് സോഷ്യല് മീഡിയ ലോകത്തെ ‘സുഹൃത്ത്’ എന്ന പദത്തിന്‍റെ അര്‍ത്ഥം വളരെ സങ്കീര്‍ണമാണ്, അവ്യക്തമാണ്. അയാളുടെ യഥാര്‍ത്ഥ ഇഷ്ടങ്ങള് അറിയാതെ, മനസ്സിലിരിപ്പുകള് വ്യക്തമാകാതെ, നേരില് കാണുകപോലും ചെയ്യാതെ അയാള് നമ്മുടെ സുഹൃത്താകുന്നു. ഇത്തരത്തില് സോഷ്യല് മീഡിയാ വഴി സുഹൃദ്വലയങ്ങള് ഉണ്ടാക്കുന്ന നമ്മുടെ തലമുറ ഭാവിയില് യഥാര്‍ത്ഥ ബന്ധവും യാദൃച്ഛിക പരിചയവും തമ്മില് വേര്‍തിരിക്കാന് ബുദ്ധിമുട്ടേണ്ടി വരും.\nആര്‍ക്കും എന്തും ആധികാരികത തോന്നുമാറു സോ ഷ്യല് മീഡിയയില് എഴുതാമെന്നിരിക്കേ അതിന്‍റെ ഭവിഷ്യത്തുകള് ഭയാനകമാകാം. ജീവിതത്തിലെ ചില അടിസ്ഥാന ബന്ധങ്ങള് തകരാനും അനാവശ്യവും അപകടകരവുമായ ചില ബന്ധങ്ങളിലേക്കു ചെന്നുപെടാനും സോഷ്യല് മീഡിയ സുഹൃദ്ബന്ധങ്ങള് കാരണമായേക്കാം. ജീവിതത്തിലെ സ്വകാര്യത നഷ്ടപ്പെടുന്നതാണു മറ്റൊരപകടം. നമ്മുടെ വ്യക്തിപരമായ വിശദാംശങ്ങളും ഇഷ്ടാനിഷ്ടങ്ങളും നമ്മള് കാണാത്ത വ്യക്തികളിലേക്കും ചിന്തിക്കാത്ത ഇടങ്ങളിലേക്കും എത്തിപ്പൊടന് സാദ്ധ്യതയുണ്ട്.\nസമൂഹത്തിലും വ്യക്തിജീവിതങ്ങളിലും സംഭവിക്കുന്ന കാര്യങ്ങള് സോഷ്യല് മീഡിയയില് ചര്‍ച്ച ചെയ്യപ്പെടുന്ന രീതിയും പരിശോധിക്കപ്പെടേണ്ടതാണ്. ട്രോളുകള് വഴിയും സഭ്യമല്ലാത്ത ചിത്രങ്ങളും വാക്കുകളും വഴിയും ഒരു നിസ്സാര സംഭവത്തെ ഊതിവീര്‍പ്പിച്ചു വഷളാക്കാനും ഗൗരവസ്വഭാവമുള്ള സംഭവങ്ങളെ തമാശവത്കരിച്ചു നിസ്സാരമാക്കാനും സാധിക്കും.\nയുവാക്കളിലും കൗമാരക്കാരിലും സാമൂഹ്യമാധ്യമങ്ങള് ചെലുത്തിക്കൊണ്ടിരിക്കുന്ന അതിരുകടന്ന സ്വാധീനത്തെക്കുറിച്ചു നാം ജാഗരൂകരാകേണ്ടതാണ്. സാമൂഹ്യമാധ്യമങ്ങളെ പക്വതയോടെ കൈകാര്യം ചെയ്യാനുള്ള മാധ്യമവിദ്യാഭ്യാസം കുട്ടികള്‍ക്കും കൗമാരക്കാര്‍ക്കും നിര്‍ബന്ധമാക്കണം. സൈബര് മേഖലയിലെ കുറ്റകൃത്യങ്ങളെ കണ്ടുപിടിച്ചു ശിക്ഷിക്കാന് മാത്രമല്ല അതിനുള്ള പഴുതുകള് അടയ്ക്കാനും പൊലീസിന്‍റെ സൈബര് ലോകം സജ്ജമാകണം. സാമൂഹ്യമാധ്യമലോകത്തിന് “പത്തു കല്പനകള്” എന്ന കടിഞ്ഞാണ് എന്നാണു നമുക്കു പ്രാപ്തമാവുക?


മണര്‍കാടിനടുത്ത് ബസ് ഇടിച്ച് സ്കൂട്ടര് യാത്രികന് മരിച്ചു\n12 June, 2018 01:18:28 PM\nപേരൂര് വാഴക്കാലായില് സുദീപാണ് അയര്‍ക്കുന്നം റോഡിലെ അപകടത്തില് മരിച്ചത്\nമണര്‍കാട്: മണര്‍കാട് - അയര്‍കുന്നം റോഡില് സ്വകാര്യബസ് സ്കൂട്ടറില് ഇടിച്ച് യുവാവ് മരിച്ചു. പേരൂര് വാഴക്കാലായില് വി.എസ്.പരമേശ്വരന്‍റെയും രാധാമണിയുടെയും മകന് സുദീപ് (38) ആണ് മരണമടഞ്ഞത്. ഒറവയ്ക്കലിന് സമീപം പെരുമാനൂര്‍കുളത്ത് ചൊവ്വാഴ്ച പകല് 12.30 മണിയോടെ ആയിരുന്നു അപകടം. മണര്‍കാട് ഭാഗത്തേക്ക് പോകുകയായിരുന്ന സുദീപ് സഞ്ചരിച്ചിരുന്ന സ്കൂട്ടറിനെ മറികടക്കവെ ബസിന്‍റെ പിന്‍ഭാഗം തട്ടിയാണ് അപകടമുണ്ടായതെന്ന് പോലീസ് പറഞ്ഞു. ബസ് തട്ടി തെറിച്ചുവീണ സുദീപ് സംഭവസ്ഥലത്തുതന്നെ മരിച്ചു.\nകോട്ടയം ഡിസി ബുക്സിലെ ഗോഡൗണ് എക്സിക്യൂട്ടീവ് ആണ് മരിച്ച സുദീപ്. ഏറ്റുമാനൂരില് അഡ്വക്കറ്റ് ക്ലര്‍ക്ക് ആയ ധന്യയാണ് ഭാര്യ. മക്കള് പവിത്ര (പേരൂര് സെന്‍റ് സെബാസ്റ്റ്യന്‍സ് പബ്ലിക് സ്കൂള് മൂന്നാം ക്ലാസ് വിദ്യാര്‍ത്ഥിനി), പാര്‍വ്വതി. മണര്‍കാട് പോലീസ് മേല്‍നടപടികള് സ്വീകരിച്ച് മൃതദേഹം കോട്ടയം മെഡിക്കല് കോളേജ് ആശുപത്രിയില് പോസ്റ്റ്മോര്‍ട്ടത്തിനു ശേഷം ബന്ധുക്കള്‍ക്ക് വിട്ടുകൊടുത്തു. സംസ്കാരം ബുധനാഴ്ച ൩ന് പേരൂര് അരയിരത്തിന് സമീപമുള്ള വീട്ടുവളപ്പില്.


ശിവശങ്കറിനെ തിരുവനന്തപുരം മെഡിക്കൽ കോളജ് ആശുപത്രിയിലേക്ക് മാറ്റി | Metro Journal Online\nശിവശങ്കറിനെ തിരുവനന്തപുരം മെഡിക്കൽ കോളജ് ആശുപത്രിയിലേക്ക് മാറ്റി\nദേഹാസ്വാസ്ഥ്യത്തെ തുടർന്ന് കരമനയിലെ സ്വകാര്യ ആശുപത്രിയിൽ പ്രവേശിപ്പിച്ച എം ശിവശങ്കറിനെ തിരുവനന്തപുരം മെഡിക്കൽ കോളജ് ആശുപത്രിയിലേക്ക് മാറ്റി. വിദഗ്ധ പരിശോധന അടക്കം നടത്താനാണ് സ്വകാര്യ ആശുപത്രിയിൽ നിന്ന് മാറ്റിയത്.\nരണ്ടേ കാലോടെയാണ് ശിവശങ്കറിനെ പുറത്ത് എത്തിച്ചത്. ദൃശ്യങ്ങൾ പകർത്താൻ ശ്രമിച്ച മാധ്യമപ്രവർത്തകരെ ആശുപത്രി ജീവനക്കാർ മർദിക്കുകയും ചെയ്തു. ഇന്ന് രാവിലെ ശിവശങ്കറിന് ആൻജിയോഗ്രാം പരിശോധന നടത്തിയിരുന്നു. ഹൃദയസംബന്ധമായ പ്രശ്‌നങ്ങൾ അദ്ദേഹത്തിനില്ല\nനട്ടെല്ലിന് വേദനയുണ്ടെന്നാണ് ശിവശങ്കർ പറയുന്നത്. ഇതിനാല് വിദഗ്ധ പരിശോധന വേണമെന്ന് ഡോക്ടർമാർ പറയുന്നു. തുടർന്നാണ് മറ്റൊരു ആശുപത്രിയിലേക്ക് മാറ്റാൻ കസ്റ്റംസ് ആവശ്യപ്പെട്ടത്.\n← ഫൈനല് എക്‌സിറ്റ്; 31വരെ നീട്ടിനല്‍കാന് സല്‍മാന് രാജാവിന്റെ നിര്‍ദേശം\nകണ്ണൂരിലെ ഒന്നര വയസ്സുകാരന്റെ കൊലപാതകം: ശരണ്യയുടെ കാമുകൻ താനല്ലെന്ന് പ്രതി നിധിൻ →


മലപ്പുറത്ത് ജീവിച്ചിരിക്കുന്ന മാതാവിന് ഖബറൊരുക്കി ഒരു മകൻ - ഇ വാർത്ത | evartha\nമലപ്പുറത്ത് ജീവിച്ചിരിക്കുന്ന മാതാവിന് ഖബറൊരുക്കി ഒരു മകൻ\nജീവിച്ചിരിക്കുന്ന മാതാവിന് ഖബറൊരുക്കി ഒരു മകൻ. പ്രസ്തുത പരാതിയിൽ വനിതാകമ്മിഷൻ മകനിൽനിന്ന് വിശദീകരണംതേടി. തിങ്കളാഴ്ച മലപ്പുറത്ത് നടന്ന മെഗാ അദാലത്തിൽ മാതാവിന്റെ പരാതിയിലാണ് മകനോട് കമ്മിഷൻ വിശദീകരണംതേടിയത്.\nഇളയമകന് സ്വത്ത് നൽകിയതിലുള്ള ദേഷ്യത്തിലാണ് മൂത്തമകൻ ജീവിച്ചിരിക്കുന്ന മാതാവിന് ഖബറിടമൊരുക്കിയത്. ഈ സംഭവത്തിൽ നേരത്തെ ഗ്രാമപ്പഞ്ചായത്ത് മുഖേനയും ജനപ്രതിനിധികൾ വഴിയും ഒത്തുതീർപ്പിന് ശ്രമിച്ചിരുന്നെങ്കിലും നടന്നില്ല. തുടർന്നാണ് പ്രശ്നപരിഹാരത്തിന് കമ്മിഷൻ ശ്രമിച്ചിരുന്നു.\nഎന്നാൽ ഇരുകക്ഷികളും ഹാജരാകാതിരുന്നതിനാൽ കേസ് മറ്റൊരുദിവസത്തേക്ക് മാറ്റിയതായി കമ്മിഷൻ അംഗം ഇ.എം. രാധ പറഞ്ഞു. അദാലത്തിൽ 53 പരാതികൾ പരിഗണിച്ചതിൽ ആറെണ്ണം തീർപ്പാക്കി. ആറെണ്ണത്തിൽ റിപ്പോർട്ട് ആവശ്യപ്പെട്ടു. കമ്മിഷൻ അംഗം ഇ.എം രാധ, അഡ്വ. റീബ എബ്രഹാം, പ്രീതി ശിവരാമൻ, അഡ്വ. രാജേഷ് പുതുക്കാട്, വനിതാസെൽ എസ്.ഐ സഫിയ തുടങ്ങിയവർ അദാലത്തിൽ പങ്കെടുത്തു.\nTopics: MALAPPURAM mother


അഫ്ഗാനിസ്ഥാനിലും സൂപ്പർമാനായി റാഷിദ് ഖാൻ! - SportShot\nഐ.പി.എൽ 2018 ലെ ഏറ്റവും മികച്ച താരങ്ങളാരൊക്കെ എന്ന ചോദ്യത്തിന് മുൻനിരയിൽ തന്നെ സൺറൈസേഴ്സ് ഹൈദരാബാദ് ബൌളറായ റാഷിദ് ഖാന്റെ പേരുണ്ടാകും. ഐ.പി.എല്ലിലെ പ്രകടനത്തോടെ നിരവധി ആരാധകരെ നേടിയ താരം ആവേശത്തിലാണ്. അഫ്ഗാനിസ്ഥാനിലെ കായികപ്രേമികളും റാഷിദിന് ലഭിച്ച ജനപ്രീതിയിൽ അന്തംവിട്ടിരിക്കുകയാണ്.\nഅഫ്ഗാനിസ്ഥാൻ പ്രസിഡന്റ് കഴിഞ്ഞാൽ ഇന്ന് ഏറ്റവും കൂടുതൽ അറിയപ്പെടുന്ന അഫ്ഗാൻ പൌരൻ താനായിരിക്കുമെന്നാണ് റാഷിദ് ഖാൻ അവകാശപ്പെടുന്നത്. ഇതിനെ സാധൂകരിക്കുവിധമാണ് ലോകത്തിന്റെ വിവിധ ഭാഗങ്ങളിൽ നിന്ന് താരത്തിന് ലഭിക്കുന്ന ക്രിക്കറ്റ് പ്രേമികളുടെ അഭിനന്ദനപ്രവാഹം. അതേസമയം സ്വന്തം രാജ്യത്തെ കായികാസ്വാദകരിൽ നിന്നും മികച്ച പിന്തുണയും പ്രോത്സാഹനവും ആണ് ലഭിക്കുന്നതെന്ന് റാഷിദ് ഖാൻ വെളിപ്പെടുത്തി.\nഇത്തവത്തെ ഐ.പി.എല്ലിൽ സൺറൈസേഴ്സിനായി 17 മത്സരങ്ങളിൽ 21 വിക്കറ്റുകളാണ് റാഷിദ് ഖാൻ നേടിയത്. ഇതോടെ വിക്കറ്റ് വേട്ടയിൽ ഒന്നാം സ്ഥാനത്തെത്താനും താരത്തിനായി. 6.73 ആണ് ഇക്കോണമി. ഒന്നാം സ്ഥാനത്തുള്ള കിങ്സ് ഇലവൻ പഞ്ചാബിന്റെ ഓസ്ട്രേലിയൻ താരം ആൻഡ്ര്യൂ ടൈ 24 വിക്കറ്റുകളാണ് നേടിയത്.\nജൂണിൽ ഇന്ത്യക്കെതിരെ അഫ്ഗാൻ ക്രിക്കറ്റ് ചരിത്രത്തിലാദ്യമായി ഒരു ടെസ്റ്റ് മത്സരത്തിനിറങ്ങുകയാണ്. കഴിഞ്ഞ വർഷമാണ് ഐ.സി.സി അഫ്ഗാനിസ്ഥാനും അയർലണ്ടിനും ടെസ്റ്റ് പദവി നൽകിയത്. 19 കാരനായ റാഷിദ് ഖാൻ തന്നെയാണ് അഫ്ഗാനിസ്ഥാന്റെ തുറുപ്പുചീട്ട്.\nTagged afganistan cricket team ipl 2018 rashid khan sunrisers hyderabad\nനീലപ്പടയെ വിറപ്പിച്ച് ബംഗ്ലാകടുവകൾ; ഏഷ്യാ കപ്പിൽ ഇന്ത്യക്കെതിരെ ബംഗ്ലാദേശിന്7വിക്കറ്റ് ജയം\nJune 6, 2018 June 6, 2018 Nadiya Khadira


4malayalees - പെര്‍ത്ത് സൗത്തില് ബുഷ്ഫയര് ഭീഷണി ശക്തം; ശനിയാഴ്ചത്തെ തീപിടിത്തത്തില് ഒരു വീട് കത്തി നശിച്ചു; തീയണക്കാന് പാടുപെട്ട് 200ഓളം ഫയര്‍ഫൈറ്റര്‍മാര്; സമീപത്തെ നിരവധി പ്രദേശങ്ങളില് ബുഷ്ഫയര് ജാഗ്രതാ നിര്‍ദേശവുമായി അധികൃതര്\nപെര്‍ത്ത് സൗത്തില് ബുഷ്ഫയര് ഭീഷണി ശക്തമായതിനെ തുടര്‍ന്ന് കടുത്ത ജാഗ്രതാ നിര്‍ദേശവുമായി അധികൃതര് രംഗത്തെത്തി. ഇവിടെ ശനിയാഴ്ച പൊട്ടിപ്പുറപ്പെട്ട പുതിയ ബുഷ് ഫയറിനെ തുടര്‍ന്ന് ഒരു പ്രോപ്പര്‍ട്ടി കത്തി നശിച്ചിട്ടുണ്ട്. ഇതില് ആള്‍പ്പാര്‍പ്പുണ്ടായിരുന്നുവോയെന്ന കാര്യം ഇനിയും വ്യക്തമായിട്ടില്ല. ഈ തീപിടിത്തത്തെ നിയന്ത്രിക്കാന് ദി ഡിപ്പാര്‍ട്ട്‌മെന്റ് ഓഫ് ഫയര് ആന്‍ഡ് എമര്‍ജന്‍സി കടുത്ത ശ്രമമാണ് നടത്തി വരുന്നത്. ഓക്ക്‌ഫോര്‍ഡിലെ സ്വാഭാവിക വനത്തില് നിന്നായിരുന്നു പ്രസ്തുത തീപിടിത്തം പൊട്ടിപ്പുറപ്പെട്ടത്.\nഇതിനെ തുടര്‍ന്ന് റൗലെ റോഡ്, ക്വിനാന ഫ്രീ വേ, മോര്‍ടൈമര് റോഡ്, കിംഗ് റോഡ്, തോമസ് റോഡ്, നിക്കോള്‍സന് റോഡ്, ഓക്ക്‌ഫോര്‍ഡിന്റെ ഭാഗങ്ങള് , കാസ്വാറിന, ബാന്‍ജുപ്, ഹാമണ്ട് പാര്‍ക്, ഫോറസ്റ്റ്‌ഡെയില്, വാന്‍ഡി , വെല്ലാര്‍ഡ്, അന്‍കെറ്റെല്, സിറ്റി ഓഫ് ആര്‍മഡെയില്, സിറ്റി ഓഫ് ക്വിനാന എന്നിവിടങ്ങളിലുളളവര് കടുത്ത ജാഗ്രത പാലിക്കണമെന്നാണ് അധികൃതര് മുന്നറിയിപ്പേകിയിരിക്കുന്നത്. തീപിടിത്തത്തെ തുടര്‍ന്ന് മോര്‍ടൈമറിനും അന്‍കെടെല് റോഡ്‌സിനും ഇയിലുള്ള ക്വിനാന ഫ്രീ വേ അടക്കാന് നിര്‍ബന്ധിതമായിരുന്നു.\nഇവിടെ തീപിടിത്തത്താല് കടുത്ത പുകയുണ്ടാവുകയും ഗതാഗതക്കുരുക്ക് അനുഭവപ്പെടുകയും ചെയ്തതിനെ തുടര്‍ന്നാണിത്. കരമാര്‍ഗവും വായുമാര്‍ഗവും തീ അണക്കാനായി ഏതാണ്ട് 200ഓളം ഫയര്‍ഫൈറ്റര്‍മാര് അരയും തലയും മുറുക്കി രംഗത്തെത്തിയിരുന്നു. ഓക്ക്‌ഫോര്‍ഡില് നിക്കോള്‍സന് റോഡ് ഇന്റര്‍സെക്ഷനടുത്ത് തോമസ് റോഡില് രണ്ട് അവസരങ്ങളില് ഗതാഗതം തടസപ്പെട്ടതിനെ തുടര്‍ന്ന് ഇതിലൂടെ വാഹനമോടിച്ച നിരവധി പേര് അധികൃതരുമായി കലഹത്തിലേര്‍പ്പെട്ടിരുന്നു.തീപിടിത്തത്തില് ഏതാണ്ട് 100 ഹെക്ടറോളം കത്തി നശിച്ചിട്ടുണ്ട്.


Counselling Services in Trivandrum, Kerala- Child & Family Counselling | വേദനിപ്പിക്കുന്ന ഓർമകൾക്ക് വിട.....\nസുമ മുപ്പത്തിയാറ് വയസ്സുകാരിയായ ഒരു വീട്ടമ്മയാണ്. ഭര്‍ത്താവ് ഒരു പൊതുമേഖലാസ്ഥാപനത്തില് ജോലി നോക്കുന്നു. രണ്ടു മക്കളോടൊപ്പം ഇരുവരും തിരുവനന്തപുരത്താണ് താമസം. സുമയക്ക് ജീവിതത്തില് പറയത്തക്ക കുഴപ്പങ്ങളൊന്നുമില്ല. നല്ല സാമ്പത്തികനിലയുള്ള കുടുംബം. സ്നേഹസമ്പന്നനായ ഭര്‍ത്താവ്. എങ്കിലും സുമ ഒരു ദിവസം എന്നെ കാണാന് വന്നു. ഭൂതകാലത്തിലെ ചില ഓര്‍മ്മകള് തന്നെ വേട്ടയാടുന്നു എന്നാണ് അവര് ആദ്യം പറഞ്ഞത്. കൂടുതല് ചോദിച്ചപ്പോള് അവര് കാര്യങ്ങള് തുറന്നു പറഞ്ഞു. എട്ടാം ക്ലാസില് പഠിക്കുന്ന കാലത്ത് സുമയ്ക്ക് ഒരു ദുരനുഭവം നേരിടേണ്ടി വന്നു. ബന്ധുവായ ഒരാള് അവളോട് മോശമായ രീതിയില് ഇടപെടുകയും ശാരീരികമായി ഉപദ്രവിക്കുകയും ചെയ്തു. പല തവണ അയാള് ഇത് ആവര്‍ത്തിച്ചെങ്കിലും ഭയം മൂലം സുമ ഇക്കാര്യം ആരോടും പറഞ്ഞില്ല. വിവാഹശേഷം ഭര്‍ത്താവിനോട് ഇത് തുറന്നു പറയണമെന്ന് വിചാരിച്ചിരുന്നുവെങ്കിലും അദ്ദേഹം ഏതു രീതിയില് പ്രതികരിക്കുമെന്ന പേടി മൂലം അതിന് കഴിഞ്ഞില്ല. ഇക്കാര്യം എല്ലാവരില് നിന്നും മറച്ചു വച്ചതിലൂടെ താന് എന്തോ പാപം ചെയ്തു എന്ന തോന്നലാണ് സുമയുടെ ഉള്ളില്. ഇടയ്ക്കിടെ ആ ഓര്‍മ്മകള് അവരെ കുത്തിനോവിക്കുന്നു.\nസുമയെ പോലെ ഭൂതകാലത്തിന്‍റെ ഓര്‍മ്മകളില് സ്വയം ഉരുകുന്ന ഒരുപാട് പേര് ചുറ്റും ഉണ്ട്. കുറ്റബോധവും ഭയവും പ്രതികാരവും സങ്കടവും കുത്തി നിറച്ച കനപ്പെട്ട ബാഗുകളും പേറിയാണ് അവര് ജീവിക്കുന്നത്. ഭൂതകാലത്തിലെ ഈ കറുത്ത ഓര്‍മ്മകള് ബ്ലാക്ക്ഹോളുകള് പോലെയാണ്. നമ്മുടെ ജീവിതത്തിലെ എല്ലാ സന്തോഷവും അവ വലിച്ചെടുക്കും. നമ്മുടെ ജീവിതവും സമയവും മുന്നോട്ടാണ് ഓടുന്നത്. അപ്പോള് എന്നോ കഴിഞ്ഞ സംഭവങ്ങള് ഓര്‍ത്ത് സ്വയം നീറുന്നതില് എന്താണ് അര്‍ത്ഥം? ചോദിക്കാന് എളുപ്പമാണെങ്കിലും ഈ അവസ്ഥയില് എത്തിപ്പെട്ട ഒരാള്‍ക്ക് അതില് നിന്ന് മോചനം നേടാന് എളുപ്പമല്ല.\nകഴിഞ്ഞ കാലത്തെ സംഭവങ്ങള് ഇടയ്ക്കൊക്കെ ഓര്‍മ്മിക്കുന്നത് മനുഷ്യസഹജമാണ്. എന്നാല് ഭൂതകാലത്തിലെ സംഭവങ്ങള് മനസ്സിനെ നിരന്തരം വേട്ടയാടുന്നുണ്ടെങ്കില് അത് ഈ അവസ്ഥയുടെ തുടക്കമായി കണക്കാക്കാം. ചിന്തകളുടെ പാപഭാരവുമായി ജീവിതം നയിക്കുന്നവര് തങ്ങളുടെ ജീവിതത്തെ നിരന്തരം മറ്റുള്ളവരുടെ ജീവിതത്തോട് താരതമ്യം ചെയ്യും. അവരെല്ലാം സുഖമായി ജീവിക്കുന്നു, എന്നാല് ഞാന് മാത്രം സങ്കടങ്ങള്‍ക്കു നടുവിലാണ് എന്ന ചിന്തയാണ് ഇവര് രൂപപ്പെടുത്തിയെടുക്കുക. തങ്ങളുടെ നേട്ടങ്ങളെ പറ്റിയോ കഴിവുകളെ പറ്റിയോ ഇവര് ചിന്തിക്കാറേയില്ല. പകരം കഴിവില്ലായ്മയെ കുറിച്ചോര്‍ത്ത് വേദനിക്കുകയും മറ്റുള്ളവരുടെ മുന്നില് താന് ഒന്നുമല്ലെന്ന് സ്വയം വിലയിരുത്തുകയും ചെയ്യുന്നു. മാറ്റങ്ങളെ ഉള്‍ക്കൊള്ളാനും പൊരുത്തപ്പെടാനും ഇവര്‍ക്ക് ബുദ്ധിമുട്ടായിരിക്കും. ഒരു കാര്യത്തിലും ശ്രദ്ധകേന്ദ്രീകരിക്കാന് കഴിയാത്ത വിധം ചിന്തകള് മനസ്സിനെ അലട്ടുകയും മനോനിലയില് (ങീീറ) പെട്ടെന്ന് മാറ്റങ്ങള് ഉണ്ടാകുകയും ചെയ്യുന്നു. ഒറ്റയ്ക്ക് ഇരിക്കുന്ന അവസരങ്ങളിലാണ് ഇത്തരം ചിന്തകള് കൂടുതല് കടന്നു വരുന്നത് എന്നതിനാല് ഇവര് പലപ്പോഴും തനിച്ചാകുന്ന അവസ്ഥയെ പേടിക്കുന്നു. ഇതേ അവസ്ഥകളിലൂടെ കടന്നു പോകുന്ന ഒരാളാണ് നിങ്ങളെങ്കില് അതിനെ മറികടന്ന് മനസ്സിനെ ശുദ്ധീകരിക്കേണ്ടത് അത്യാവശ്യമാണ്.\nജനനം മുതല് മരണം വരെയുള്ള കാലയളവിനിടെ ഓരോ മനുഷ്യരും ശരിതെറ്റുകളിലൂടെ കടന്നു പോകുന്നുണ്ട്. ആരും തെറ്റിന് അതീതരല്ല. മറ്റൊരു തരത്തില് പറഞ്ഞാല് ഓരോ സമയത്തും അവരവരുടെ യുക്തിയ്ക്ക് അനുസരിച്ച തീരുമാനങ്ങള് എടുക്കുകയാണ് ഓരോ മനുഷ്യനും ചെയ്യുന്നത്. അതില് പല തീരുമാനങ്ങളേയും ശരിതെറ്റുകളുടെ അളവുകോല് കൊണ്ട് അളക്കാന് കഴിയുകയില്ല. മുന്‍പ് പരാമര്‍ശിച്ച സുമയുടെ ഉദാഹരണം എടുക്കുകയാണെങ്കില് അന്ന് ആ തെറ്റിനെതിരെ പ്രതികരിക്കാന് സുമയ്ക്ക് ധൈര്യമുണ്ടായില്ല. താന് ചൂഷണത്തിന് ഇരയാകുകയാണെന്ന് തിരിച്ചറിഞ്ഞെങ്കിലും വീട്ടില് ഒരു വലിയ പ്രശ്നം ഉണ്ടാകുമെന്ന് ഭയന്ന് അവര് അന്ന് അക്കാര്യം മറച്ചു വച്ചു. അത് ആ പ്രായത്തില് സുമ യുക്തിയ്ക്ക് അനുസരിച്ച് എടുത്ത ഒരു തീരുമാനമാണ്. എന്നാല് വര്‍ഷങ്ങള്‍ക്കിപ്പുറം അന്നെടുത്ത ആ തീരുമാനം തെറ്റായിപ്പോയി എന്ന് ആലോചിച്ച് മനസ്സ് വിഷമിപ്പിക്കുന്നതില് അര്‍ത്ഥമില്ല. മറിച്ച് അതില് നിന്ന് പാഠം ഉള്‍ക്കൊണ്ട് മുന്നോട്ടു പോകുകയാണ് വേണ്ടത്. ഇനി ജീവിതത്തില് അങ്ങനെ ഒരു ദുരനുഭവം ഉണ്ടായാല് തീര്‍ച്ചയായും പ്രതികരിക്കും എന്ന് തീരുമാനിക്കുക. അനുഭവങ്ങളില് നിന്ന് പഠിക്കുകയും അനാവശ്യഭാരങ്ങളെ വഴിയില് ഉപേക്ഷിക്കുകയും ചെയ്താല് മാത്രമേ ജീവിതത്തില് സ്വസ്ഥതയും സന്തോഷവും ഉണ്ടാകുകയുള്ളൂ.\nമറവി ഒരു അനുഗ്രഹമാണ്\nമോശം അനുഭവങ്ങളെ ജീവിതത്തില് നിന്ന് പറിച്ചെറിയാന് കഴിയാത്ത ചിലരുണ്ട്. ഊണിലും ഉറക്കത്തിലും അവര് ഇതെ പറ്റി ആലോചിക്കുന്നു. ' എന്നാലും അവന് എന്നോടിങ്ങനെ ചെയ്തല്ലോ' എന്ന് പരിതപിക്കും. കാണുന്നവരോടൊക്കെ അവനെ പറ്റി കുറ്റം പറയും. ഇതിനു പകരം വീട്ടാന് എനിക്കും ഒരു അവസരം വരും എന്ന് ചിന്തിക്കും, ചിലപ്പോള് അത്തരം ഒരു പ്രതികാരം ഭാവനയില് കണ്ട് ആനന്ദിക്കും. മറക്കേണ്ട, പൊറുക്കേണ്ട ഒരു സംഭവത്തെ ഇക്കൂട്ടര് മനസ്സിലിട്ട് ഊതിപ്പെരുപ്പിക്കുകയാണ്. അങ്ങനെ അവര് മനസ്സിനെ അശുദ്ധമായ ഓര്‍മ്മകളുടെ കലവറയാക്കിയാക്കി മാറ്റുന്നു. ഇത്തരം ചിന്തകള് പലപ്പോഴും മനസ്സിന്‍റെ താളം തെറ്റിക്കും. പകയും വിദ്വേഷവും പ്രതികാരവും മനസ്സില് കുമിഞ്ഞു കൂടുമ്പോള് ജീവിതം അസ്വസ്ഥമാകും. ഏതെങ്കിലും അവസരത്തില് മനസ്സില് അടക്കി വച്ചിട്ടുള്ള ഈ വികാരങ്ങള് നിയന്ത്രണം തെറ്റിച്ച് പുറത്തേയ്ക്ക് വരാനുള്ള സാധ്യത കൂടുതലാണ്. അങ്ങനെ സംഭവിച്ചാല് ആ വ്യക്തിയുമായി നിങ്ങള്‍ക്കുള്ള എല്ലാ സൗഹൃദവും അവിടെ അവസാനിക്കും. മറവി ഒരു രോഗമോ രോഗലക്ഷണമോ ആയി വ്യാഖ്യാനിക്കപ്പെടാറുണ്ട്. എന്നാല് ചില അവസരങ്ങളില് മറവി ഒരു അനുഗ്രഹമാണ്. മോശം അനുഭവങ്ങളെ, ചിന്തകളെ മനസ്സില് നിന്ന് തുടച്ചു നീക്കാന് ശീലിക്കുക. ക്ഷമിക്കുകയും മറക്കുകയും ചെയ്യുന്നതിലൂടെ ഭൂതകാലത്തിലെ ആ ദുരനുഭവത്തെ നിങ്ങള്‍ക്ക് ഇല്ലാതാക്കാന് കഴിയില്ല, പക്ഷേ തീര്‍ച്ചയായും ഭാവിയില് മാറ്റങ്ങള് വരുത്താന് ഈ തീരുമാനത്തിലൂടെ നിങ്ങള്‍ക്ക് സാധിക്കും.\nഇടയ്ക്കൊക്കെ തനിച്ചിരിക്കുന്നത് നല്ലതാണ്. നിങ്ങളെ അലട്ടുന്ന ചിന്തകള് എന്തൊക്കെയാണെന്ന് തിരിച്ചറിയാന് ശ്രമിക്കുക. മനസ്സിന്‍റെ ഓരോ സ്പന്ദനവും അറിയാന് കഴിയണം. തെറ്റ് പറ്റി എന്ന് ഉറപ്പുള്ള കാര്യങ്ങള്‍ക്ക് നിങ്ങളോടു തന്നെ സോറി പറയുക. ഇനിയൊരിക്കലും ആ തെറ്റ് ആവര്‍ത്തിക്കില്ലെന്ന് മനസ്സില് ഉറപ്പിക്കണം. വല്ലാത്തെ വിഷമിപ്പിക്കുന്ന കാര്യങ്ങള് ഒരു കടലാസില് കുറിച്ചിടുക. കടലാസിലേയ്ക്ക് പകര്‍ത്തുന്നതോടെ ആ ചിന്തകള് നിങ്ങളുടെ മനസ്സില് നിന്നും ഒഴിഞ്ഞുവെന്ന് ഉറപ്പുവരുത്തണം. ശേഷം ആ കടലാസുകള് കത്തിച്ചു കളയാം. ഇനിയൊരിക്കലും അതെ കുറിച്ച് ചിന്തിക്കില്ലെന്ന് നിങ്ങള് സ്വയം 'പ്രോമിസ്' ചെയ്യുക. ഇത്തരത്തില് നിങ്ങള്‍ക്ക് സ്വയം സംസാരിക്കാനും ആശ്വസിപ്പിക്കാനും കഴിയുന്നുവെങ്കില് അനാവശ്യചിന്തകളും വികാരങ്ങളും മനസ്സിനെ അലട്ടുകയില്ല. ആത്മവിശ്വാസം കൂടാനും പക്വതയോടെ കാര്യങ്ങളെ അഭിമുഖീകരിക്കാനും ഈ ശീലം നിങ്ങളെ സഹായിക്കും. മറിച്ച് നിങ്ങള് തനിച്ചിരിക്കാന് പേടിക്കുകയും ഒരിക്കലും ഉള്ളിലേയ്ക്ക് നോക്കാന് ഇഷ്ടപ്പെടുകയും ചെയ്യുന്നില്ലെങ്കില് ജീവിതത്തില് ഉടനീളം ഒരുതരം അന്യതാബോധം അനുഭവപ്പെടും. മനസ്സിനേയും ചിന്തകളേയും നിയന്ത്രിക്കാന് സാധിക്കാതെ വരും. അതിനാല് സ്വയം മനസ്സിലാക്കാന് ശ്രമിക്കുക. എത്ര ആഴത്തില് നിങ്ങള്‍ക്ക് നിങ്ങളുടെ ചിന്തകളെ അറിയാന് സാധിക്കുന്നുവോ അത്ര എളുപ്പത്തില് അനാവശ്യമായ ഭാരം മനസ്സില് നിന്ന് ഒഴിവാക്കാന് കഴിയും എന്നതാണ് സത്യം.\nജീവിതത്തില് എന്തെങ്കിലും മോശം അനുഭവം ഉണ്ടാകാന് ആഗ്രഹിക്കുന്ന ആരുമില്ല. എന്നാല് പലപ്പോഴും ജീവിതകാലത്തിനിടെ ഓരോ വ്യക്തിയും പലതരം ദുരനുഭവങ്ങളിലൂടെ കടന്നു പോകേണ്ടി വരുന്നു. ഈ അനുഭവങ്ങള് മനസ്സില് വലിയതോതില് സംഘര്‍ഷവും അസ്വസ്ഥതയും സൃഷ്ടിക്കുമെന്ന് ഉറപ്പാണ്. എന്നാല് അത് താത്കാലികം മാത്രമാണ്. പിന്നീട് ഈ ചിന്തകളെ കൂടെ കൊണ്ടുപോകണമോ വേണ്ടയോ എന്ന് തീരുമാനിക്കുന്നത് നാം ഓരോരുത്തരുമാണ്. ആ അനുഭവത്തിന്‍റെ മോശം വശങ്ങളെ വഴിയില് ഉപേക്ഷിക്കുകയും നല്ല ഭാഗത്തെ ജീവിത്തില് ഒപ്പം കൂട്ടുകയുമാണ് വേണ്ടത്. ഉദാഹരണത്തിന് ഏതെങ്കിലും ഒരു സുഹൃത്ത് ഒരു പൊതുവേദിയില് വച്ച് നിങ്ങളെ അപമാനിക്കുന്ന തരത്തില് പെരുമാറിയെന്ന് ഇരിക്കട്ടെ. അത് നിങ്ങളുടെ മനസ്സിനെ ആഴത്തില് മുറിപ്പെടുത്തിയിട്ടുണ്ടാകുമെന്ന് ഉറപ്പ്. ആ വേദന അനുഭവിക്കുന്നതിലൂടെ സുഹൃത്തിന്‍റെ പെരുമാറ്റം തെറ്റായിരുന്നുവെന്നും ജീവിതത്തില് ഒരിക്കലും ആരോടും ഞാന് ഇങ്ങനെ പെരുമാറില്ല എന്നും സ്വയം ഉറപ്പിക്കുകയാണ് ചെയ്യേണ്ടത്. ഇത്തരത്തില് ദുരനുഭവങ്ങളുടെ പോസിറ്റീവ് വശം കണ്ടെത്താന് ശ്രമിക്കുക. നെഗറ്റീവ് കണ്ടെത്താനും മനസ്സ് മലിനപ്പെടുത്താനും എളുപ്പമാണ്. പക്ഷേ നല്ല ചിന്തകളിലൂടെ മാത്രമേ ആരോഗ്യമുള്ള ഒരു മനസ്സും ശരീരവും വാര്‍ത്തെടുക്കാന് കഴിയുകയുള്ളൂ.\nമനസ്സിനെ അലട്ടുന്ന ചിന്തകളില് നിന്ന് മുക്തി നേടാന് ആഗ്രഹിക്കുന്നവര്‍ക്ക് സഹായകരമായ ഒരു മാനസികപരിശീലനമാണ് സെഡോണ ടെസ്റ്റ്. ഇതിനായി മനസ്സിനോട് മൂന്ന് ചോദ്യങ്ങള് ചോദിക്കാം.\n1. നിങ്ങള്‍ക്ക് അത് ഉപേക്ഷിക്കാന് കഴിയുമോ?\n2. നിങ്ങള് അത് ഉപേക്ഷിക്കാന് തയ്യാറാണോ?\n3. തയ്യാറാണെങ്കില് എപ്പോള് ?\nചോദ്യങ്ങളോട് സത്യസന്ധമായി പ്രതികരിക്കുക. നിങ്ങളുടെ ഉത്തരം അതെ എന്നോ അല്ല എന്നോ ആകാം. പക്ഷേ അത് സത്യസന്ധമാകണം. ഒരു ഉദാഹരണത്തിലൂടെ ഇത് വ്യക്തമാക്കാം. ഒരു പെന്‍സില് എടുത്ത് കയ്യില് മുറുകെ പിടിക്കുക. ആ പെന്‍സിലാണ് നിങ്ങള് മറക്കാന് ആഗ്രഹിക്കുന്ന ചിന്ത. ഇപ്പോള് നിങ്ങള് അതിനെ മുറുകെ പിടിച്ചിരിക്കുകയാണ്. ഇനി ആ പെന്‍സില് താഴെയിടുക. നിങ്ങള് മനസ്സു വയ്ക്കുകയാണെങ്കില് ആ ചിന്തയേയും ഇതുപോലെ ഉപേക്ഷിക്കാന് സാധിക്കും.\nമനസ്സിനെ താമസിക്കുന്ന മുറിയോട് ഉപമിക്കാം. നല്ല അടുക്കും ചിട്ടയും വൃത്തിയും ഉള്ള മുറി ആരോഗ്യകരമായ ജീവിതാന്തരീക്ഷം നല്‍കുന്നു. അതേസമയം പൊടിയും അഴുക്കും മാറാലയും നിറഞ്ഞ മുറി ആരിലും അസ്വസ്ഥത സൃഷ്ടിക്കും. ആടി മാസത്തില് വീടും പരിസരവും വൃത്തിയാക്കുന്ന ഒരു ആചാരം തന്നെ നമുക്കിടയില് നിലനില്‍ക്കുന്നു. അതുപോലെ തന്നെ മനസ്സിലെ അഴുക്കും തുടച്ചു നീക്കി അതിനെ വൃത്തിയായി സൂക്ഷിക്കണം. മുന്‍പ് ജീവിതത്തില് എന്തു സംഭവിച്ചു എന്നതിനല്ല, ഇനിയെങ്ങനെ മുന്നോട്ടു പോകണം എന്നതിനാണ് എപ്പോഴും പ്രാധാന്യം നല്‍കേണ്ടത്. അതിന് മനസ്സിനെ ശുദ്ധീകരിക്കേണ്ടത് അത്യാവശ്യമാണ്.


ANUPAM KHER | ബോളിവുഡ് താരം അനുപം ഖേറിന്‍റെ കുടുംബത്തിലും നാലു പേര്‍ക്ക് കൊവിഡ് - Malayalivartha.com Widgets Magazine\n12 JULY 2020 07:58 PM IST\nബോളിവുഡ് താരം അനുപം ഖേറിന്‍റെ കുടുംബത്തിലും നാലു പേര്‍ക്ക് കൊവിഡ് 19 സ്ഥിരീകരിച്ചു. അദ്ദേഹത്തിന്‍റെ അമ്മ ദുലാരി, സഹോദരന്, സഹോദരന്‍റെ ഭാര്യ, അവരുടെ മകള് എന്നിവര്‍ക്കാണ് കൊവിഡ് സ്ഥിരീകരിച്ചിരിക്കുന്നത്.\nഅതേസമയം അനുപം ഖേറിന്‍റെ പരിശോധനാഫലം നെഗറ്റീവ് ആണ്. അമ്മയെ മുംബൈ കോകിലാബെന് ആശുപത്രിയിലേക്ക് മാറ്റിയെങ്കിലും മറ്റു മൂന്നു പേരും അവരുടെ വീട്ടില് ക്വാറന്‍റൈനില് കഴിയുകയാണ്. അനുപം ഖേര് തന്നെയാണ് വിവരം ട്വിറ്ററില് പോസ്റ്റ് ചെയ്‍ത വീഡിയോയിലൂടെ അറിയിച്ചത്.\nഅമ്മയ്ക്ക് കുറച്ചു ദിവസങ്ങളായി വിശപ്പില്ലായ്‍മ അനുഭവപ്പെട്ടിരുന്നുവെന്നും തുടര്‍ന്നു നടത്തിയ പരിശോധനയിലാണ് കൊവിഡ് ബാധ കണ്ടെത്തിയതെന്നും അനുപം ഖേര് പറയുന്നു. "അമ്മയ്ക്കൊപ്പം താമസിക്കുന്നു ഞാനും സഹോദരന് രാജീവും പിന്നാലെ പരിശോധന നടത്തി. എന്‍റെ ടെസ്റ്റ് നെഗറ്റീവ് ആയിരുന്നുവെങ്കിലും രാജീവിന്‍റേത് പോസിറ്റീവ് ആയിരുന്നു", എന്ന് അനുപം ഖേര് വ്യക്തമാക്കി.\nതടസ്സങ്ങളൊന്നുമില്ലാതെ വേഗത്തില് അമ്മയെ അഡ്‍മിറ്റ് ചെയ്‍ത ആശുപത്രി അധികൃതര്‍ക്കും വീഡിയോയില് അനുപം ഖേര് നന്ദി പറഞ്ഞു. പ്രായമായവര്‍ക്ക് കൊവിഡ് പരിശോധന നടത്തേണ്ടതിന്‍റെ ആവശ്യകതയെക്കുറിച്ചും അദ്ദേഹം ഓര്‍മ്മിപ്പിക്കുന്നു. സോനം കപൂര്, രണ്‍വീര് ഷോറെ, മുകേഷ് ഛബ്ര, നീല് നിതിന് മുകേഷ് തുടങ്ങി ബോളിവുഡിലെ നിരവധി പ്രമുഖര് അനുപം ഖേറിന്‍റെ കുടുംബത്തിന് വേഗത്തിലുള്ള സൗഖ്യം ആശംസിച്ച് രംഗത്തെത്തിയിട്ടുണ്ട്.\nഅതേസമയം ബച്ചന് കുടുംബത്തില് അമിതാഭ് ബച്ചന്, മകന് അഭിഷേക് ബച്ചന്, അഭിഷേകിന്‍റെ ഭാര്യ ഐശ്വര്യ റായ്, ഇവരുടെ മകള് ആരാധ്യ എന്നിവര്‍ക്ക് കൊവിഡ് സ്ഥിരീകരിച്ചിരിക്കുകയാണ്. അമിതാഭ് ബച്ചനും അഭിഷേകിനും ഇന്നലെ രാത്രിയോടെയാണ് രോഗം സ്ഥിരീകരിച്ചതെങ്കില് ഐശ്വര്യയ്ക്കും ആരാധ്യയ്ക്കും ഇന്ന് ഉച്ചതിരിഞ്ഞാണ് കൊവിഡ് സ്ഥിരീകരിച്ചത്. അമിതാഭ് ബച്ചനെയും അഭിഷേക് ബച്ചനെയും ജൂഹുവിലെ വീട്ടില് നിന്ന് അടുത്തുള്ള നാനാവതി ആശുപത്രിയിലേക്ക് മാറ്റിയിരിക്കുകയാണ്.\nപെട്ടിമുടി ദുരന്തത്തില് മരണം 43 ആയി; ഇന്ന് നടത്തിയ തിരച്ചിലില് ആറു മാസം പ്രായമായ കുട്ടിയുടേത് ഉള്‍പ്പെടെ 17 മൃതദേഹങ്ങള് കണ്ടെടുത്തു (2 minutes ago)\nമോദിയുടെ ചെവിക്ക് പിടിച്ച് സ്കൂളിലേക്ക്; അയോദ്ധ്യ വിഷയത്തിൽ‘ട്രോളി’ ശശി തരൂർ (7 minutes ago)\nകോവിഡ് ചികിത്സയിലായിരുന്ന 970 പേര്‍ക്ക് രോഗം ഭേതമായി; ഇതുവരെ 21,836 പേര് കോവിഡില് നിന്നും മുക്തി നേടി (11 minutes ago)\nസ്വന്തം പാര്‍ട്ടിയുടെ രാഷ്ട്രീയ നയം നടപ്പാക്കാന് അല്ലെങ്കില് പിന്നെന്തിനാണ് സഖാവേ നിങ്ങള്‍ക്കീ ഭരണം??? (34 minutes ago)


Deepika Padukone wedding with Ranveer Singh is getting delayed: ദീപിക-രൺവീർ വിവാഹം ഉടനില്ല; കാരണം ദീപികയുടെ ഭയം\nDeepika Padukone Wedding With Ranveer Singh Is Getting Delayed\n2018ൽ സ്വിറ്റ്സർലൻഡിൽ വച്ച് ദീപികയും രൺവീറും വിവാഹിതരാകുമെന്നായിരുന്നു ഏറ്റവും പുതിയ റിപ്പോർട്ടുകൾ\nJune 06, 2018 03:05:11 pm\nരൺവീർ സിങ്ങും ദീപിക പദുക്കോണും തമ്മിലുളള വിവാാഹ വാർത്തകൾ കേൾക്കാൻ തുടങ്ങിയിട്ട് ഒരു വർഷത്തിലധികമായി. ഓരോ തവണ വാർത്തകൾ വരുമ്പോഴും ഇരുവരും വിവാഹ കാര്യം സ്ഥിരീകരിച്ചിരുന്നില്ല. 2018ൽ സ്വിറ്റ്സർലൻഡിൽ വച്ച് ദീപികയും രൺവീറും വിവാഹിതരാകുമെന്നായിരുന്നു ഏറ്റവും പുതിയ റിപ്പോർട്ടുകൾ. എന്നാൽ ആരാധകർ പ്രതീക്ഷിച്ചതുപോലെ ഇരുവരും ഉടൻ വിവാഹിതരാവില്ല. താരവിവാഹത്തിനായി ആരാധകർ ഇനിയും കാത്തിരിക്കേണ്ടി വരും.\nഡെക്കാൺ ക്രോണിക്കിൾ ആണ് ദീപിക-രൺവീർ വിവാഹം വൈകുന്നതിന്റെ പിന്നിലെ കാരണം റിപ്പോർട്ട് ചെയ്‌തിരിക്കുന്നത്. വിവാഹത്തിന് രൺവീർ തയ്യാറാണെങ്കിലും ദീപികയാണ് ഇപ്പോൾ വേണ്ടെന്ന തീരുമാനത്തിലുളളതെന്നാണ് റിപ്പോർട്ട്.\n”ദീപികയുമായുളള ബന്ധത്തിൽ രൺവീർ അതീവ സന്തുഷ്‌ടനാണ്. ദീപികയെ രൺവീർ അത്രയധികം സ്‌നേഹിക്കുന്നുണ്ട്. ദീപികയ്‌ക്കായി എന്തിനും രൺവീർ തയ്യാറാണ്. പക്ഷേ ദീപികയ്‌ക്ക് ഇപ്പോഴും ഒരു ബന്ധത്തിൽ മുഴുവനായും മനസ് സമർപ്പിക്കാനായിട്ടില്ല. തന്റെ ഹൃദയം ഇനിയും തകരുമോയെന്ന് ദീപിക ഭയപ്പെടുന്നുണ്ട്. ഇത്തവണ അങ്ങനെ സംഭവിച്ചാൽ ദീപികയ്‌ക്ക് അത് താങ്ങാനാവില്ല”, ദീപികയുടെ സുഹൃത്തായ സംവിധായകൻ പറഞ്ഞതായി പത്രം റിപ്പോർട്ട് ചെയ്യുന്നു.\nരൺബീർ കപൂറുമായി ദീപിക പ്രണയത്തിലായിരുന്നത് ഏവർക്കും സുപരിചിതമായ കാര്യമാണ്. രൺബീറുമായുളള വേർപിരിയൽ ദീപികയെ ഒട്ടേറെ ബാധിച്ചിരുന്നു. വളരെ കഷ്‌ടപ്പെട്ടാണ് ദീപിക അതിൽനിന്നും പുറത്തുവന്നത്. രൺബീർ പൂർണമായും ദീപികയുമായുളള ബന്ധത്തിൽനിന്നും അകന്നു കഴിഞ്ഞു. രൺബീറുമായുളള പ്രണയത്തകർച്ചയ്‌ക്കുശേഷം ഇനിയൊരു ബന്ധത്തിൽ പൂർണായും കമ്മിറ്റ് ആകാൻ ദീപിക ഭയപ്പെടുന്നുണ്ട്.\n”രൺബീറുമായുളള ഒരു ജീവിതമാണ് ദീപിക ആഗ്രഹിച്ചത്. രൺബീറിനെ വിവാഹം ചെയ്യാനും താരത്തിന്റെ കുഞ്ഞുങ്ങളുടെ അമ്മയാകാനും ദീപിക ആഗ്രഹിച്ചിരുന്നു. മിസിസ് രൺബീർ കപൂർ ആവുന്നതിന് തന്റെ കരിയർ പോലും വിടാൻ ദീപിക തയ്യാറായിരുന്നു. പക്ഷേ അവർ വേർപിരിഞ്ഞു. രൺബീർ ആ ബന്ധം ഉപേക്ഷിച്ചു പോയി”, ദീപികയുടെ സുഹൃത്ത് പറഞ്ഞു.\nഇതോടെ ആരാധകർക്ക് ഒരു കാര്യം വ്യക്തമായിരിക്കുകയാണ്. ദീപികയും രൺവീറും ഔദ്യോഗികമായി വിവാഹ കാര്യം സ്ഥിരീകരിക്കുമ്പോൾ മാത്രമേ താരവിവാഹത്തിനായി ഒരുങ്ങേണ്ടതുളളൂ. മറിച്ച് ഏതെങ്കിലും വൃത്തങ്ങളിൽനിന്നും ലഭിക്കുന്ന വിവരം വിശ്വസിക്കേണ്ടതില്ല.\nഗല്ലി ബോയ് എന്ന സിനിമയിലാണ് രൺവീർ സിങ് ഇപ്പോൾ അഭിനയിക്കുന്നത്. രോഹിത് ഷെട്ടിയുടെ സിമ്പ, കബീർ ഖാന്റെ 83 എന്ന സിനിമയിലും രൺവീർ കരാർ ഒപ്പിട്ടുണ്ട്. അതേസമയം, ദീപിക ഇതുവരെ തന്റെ പുതിയ പ്രോജക്‌ട് പ്രഖ്യാപിച്ചിട്ടില്ല. പത്മാവത് ആയിരുന്നു ദീപികയുടേതായി അവസാനം പുറത്തിറങ്ങിയ സിനിമ.\nമഴയൊഴുക്കില് ‘റഹ്മാന് സംഗീതം’ നിലയ്‌ക്കില്ല: കൊച്ചിയില് എ.ആര്.റഹ്മാന് ഷോയുടെ തീയതി പ്രഖ്യാപിച്ചു


മനുഷ്യന്റെ തലച്ചോറിനെ നിമിഷനേരം കൊണ്ട് പളുങ്കുപോലെ ഉരുക്കി അഗ്നിപർവതസ്ഫോടനം | volcano eruption turns human brain in to molten glass in seconds time\nമനുഷ്യന്റെ തലച്ചോറിനെ നിമിഷനേരം കൊണ്ട് പളുങ്കുപോലെ ഉരുക്കി അഗ്നിപർവതസ്ഫോടനം\nതലയോട്ടിക്കുള്ളിൽ നിന്ന് കണ്ടെടുക്കപ്പെട്ടത് കറുപ്പ് നിറത്തിൽ ഉരുകിയ പളുങ്ക് (glass) പോലുള്ള ഒരു വസ്തുവാണ്\nItaly, First Published Jan 24, 2020, 2:18 PM IST\nഈ സ്ഫോടനം നടന്നിരിക്കുന്നത് ഇറ്റലിയിലെ മൗണ്ട് വെസൂവിയസ് എന്ന അഗ്നിപർവ്വതത്തിലാണ്. സാധാരണ അഗ്നിപർവ്വതവിസ്ഫോടനങ്ങളുടെ പത്തിരട്ടിയെങ്കിലും കൂടുതൽ ആഘാതത്തിലാണ് ഇത് നടന്നിരിക്കുന്നത്. ആ സമയത്ത് അഗ്നിപർവ്വതത്തിന്റെ പരിസരത്തുണ്ടായിരുന്ന ഒരു മനുഷ്യന്റെ തലച്ചോറിനെ പളുങ്കുപോലെ ഉരുക്കാനും മാത്രം ശക്തമായിരുന്നു അത്.\nസംഭവം നടക്കുന്നത് എഡി 79 -ലാണ്. അന്ന് നേപ്പിൾസിലും പരിസരങ്ങളിലുമുണ്ടായിരുന്ന പല റോമൻ സ്ഥാപനങ്ങളും അവരുടെ വിഹാരകേന്ദ്രങ്ങളിൽ പലതും നിമിഷനേരം കൊണ്ട് നാമാവശേഷമായി. ആയിരക്കണക്കിന് പേർക്ക് ജീവൻ നഷ്ടമായി. ഹെർക്കുലേനിയം എന്ന ഒരു പട്ടണം തന്നെ തിളച്ചുമറിഞ്ഞൊഴുകിവന്ന ലാവയ്ക്കടിയിൽ മറഞ്ഞു. 1960 -കളിൽ ആർക്കിയോളജിസ്റ്റുകൾ കണ്ടെടുത്ത ആ അപകടത്തിൽ ഇരകളിൽ ഒരാളുടെ ശാരീരികാവശിഷ്ടങ്ങൾക്കുമേൽ ഈയടുത്ത് ലഭ്യമായ ആധുനിക സങ്കേതങ്ങൾ ഉപയോഗിച്ചുള്ള പുത്തൻ പഠനങ്ങൾ നടന്നിരുന്നു.\nന്യൂ ഇംഗ്ലണ്ട് ജേർണൽ ഓഫ് മെഡിസിനിൽ ആണ് ഈ പഠനം ജനുവരി 17 -ന് പ്രസിദ്ധീകരിക്കപ്പെട്ടത്. ആ വ്യക്തിയുടെ തലയോട്ടിക്കുള്ളിൽ നിന്ന് കണ്ടെടുക്കപ്പെട്ടത് കറുപ്പ് നിറത്തിൽ ഉരുകിയ പളുങ്ക് (glass) പോലുള്ള ഒരു വസ്തുവാണ്. അത് സ്ഫടികരൂപമാർജ്ജിച്ച (വിട്രിഫൈഡ്) തലച്ചോറിന്റെ അവശിഷ്ടങ്ങളാണ് എന്നാണ് ശാസ്ത്രജ്ഞരുടെ കണ്ടെത്തൽ. വിട്രിഫിക്കേഷൻ എന്നത് വളരെ ഉയർന്ന താപനിലയിലേക്ക് ഒരു വസ്തുവിനെ ഉയർത്തി നിമിഷനേരം കൊണ്ട് അതിനെ തണുപ്പിക്കുമ്പോൾ അത് സ്ഫടികരൂപം ആർജിക്കുന്ന പ്രക്രിയയാണ്. ഈ അവശിഷ്ടത്തിൽ നിന്ന് കണ്ടെടുത്ത പ്രോട്ടീൻ, ഫാറ്റി ആസിഡ്, മനുഷ്യമുടി തുടങ്ങിയവയുടെ അംശങ്ങൾ അത് തെർമലി പരിരക്ഷിക്കപ്പെട്ടു നിന്ന സ്ഫടികരൂപമാർജ്ജിച്ച മനുഷ്യമസ്തിഷ്‌കാവശിഷ്ടം ആണെന്നാണ്.\nസ്ഫോടനം നടന്ന് അധികം താമസിയാതെ കാർബണൈസ് ചെയ്യപ്പെട്ട ലാവ, അതിനു താഴെയുള്ള മനുഷ്യാവശിഷ്ടങ്ങൾക്ക് നാശമൊന്നും സംഭവിക്കാതെ കാത്തു. ഈ അവശിഷ്ടങ്ങളിന്മേൽ നടക്കുന്ന തുടർ പഠനങ്ങൾ ഇനിയും രസകരമായ പല കണ്ടുപിടുത്തങ്ങൾക്കും ഇട നൽകിയേക്കാം.\nLast Updated Jan 24, 2020, 2:18 PM IST\nവയസ് 80, കുതിരപ്പുറത്തേറി, പ്രിയപ്പെട്ട പട്ടിയുമായി സ്ത്രീ ഓരോ വർഷവും സഞ്ചരിക്കുന്നത് 1000 കിലോമീറ്ററോളം\nനിബന്ധനകള് പ്രവര്‍ത്തന മികവിന് വഴിമാറി; 94 കാരന് നാരായണപിള്ള വീണ്ടും സിപിഎം ബ്രാഞ്ച് സെക്രട്ടറി\nഡയറ്റിൽ അധ്യാപക നിയമനം അട്ടിമറിക്കാൻ നീക്കമെന്ന് ആരോപണം; ഒഴിവ് റിപ്പോർട്ട് ചെയ്തിട്ടും 7വർഷമായി നിയമനമില്ല\nപ്രണയപരാജയത്തിന്‍റെ സ്മരണയില് ബലൂണ് നിറയ്ക്കല്; യുവാവ് ഒറ്റയ്ക്ക് ഊതി വീര്‍പ്പിച്ച് 666 ചുവന്ന ബലൂണുകള്


കലോത്സവം കഴിഞ്ഞു, പക്ഷേ, അപർണ കലയെ കൈവിട്ടില്ല | State School Kalolsavam 2018| School Youth Festival 2018\nകലോത്സവം കഴിഞ്ഞു, പക്ഷേ, അപർണ കലയെ കൈവിട്ടില്ല\nകലോത്സവ വേദികളിൽ തങ്ങൾ തിളങ്ങിയ മേഖലകളിൽത്തന്നെ ഉറച്ചു നിന്ന വളരെ ചിലരും അക്കൂട്ടത്തിലുണ്ട്.\n# ശ്വേത നായർ\nPublished: Jan 7, 2018, 12:30 PM IST\nവീണ്ടുമൊരു കലോത്സവ മേളം കൊട്ടിക്കയറുമ്പോൾ, പോയ വർഷങ്ങളിലെ നക്ഷത്രങ്ങളെ ഓർത്തു പോവുക സ്വാഭാവികം. കലോത്സവം കലാതിലക-പ്രതിഭാ പട്ടങ്ങൾ നേടിയ പല പ്രതിഭകളും പിന്നീട് വെള്ളിത്തിരയിൽ തിളങ്ങിയ താരങ്ങളായി. ചിലർ പിൽക്കാലത്ത് കലാരംഗത്തുനിന്നുതന്നെ അപ്രത്യക്ഷരായി. കലോത്സവ വേദികളിൽ തങ്ങൾ തിളങ്ങിയ മേഖലകളിൽത്തന്നെ ഉറച്ചു നിന്ന വളരെ ചിലരും അക്കൂട്ടത്തിലുണ്ട്. 90 കളുടെ അവസാനത്തിൽ ഇന്ന് ചലച്ചിത്രതാരങ്ങളായിത്തീർന്ന പലരും പങ്കെടുത്തിരുന്ന നൃത്ത വേദികളിൽ ഒന്നാമതെത്തിയിരുന്ന അപർണ കെ. ശർമ തന്നെ ഉദാഹരണം.\nതുടർച്ചയായി അഞ്ചു വർഷങ്ങൾ ജില്ലാതലത്തിലും 2000-ത്തിൽ സംസ്ഥാന തലത്തിലും കലാതിലകപ്പട്ടം ചൂടിയ അപർണ നൃത്തസംഗീത ഇനങ്ങളിൽ മാത്രമല്ല, സംസ്‌കൃതോത്സവത്തിലും തിലകമായിരുന്നു. നൃത്തത്തിൽ മാത്രമല്ല, ശാസ്ത്രീയ സംഗീതം, കഥകളി സംഗീതം, അഷ്ടപദി, പാഠകം, ചമ്പു പ്രഭാഷണം തുടങ്ങി വ്യത്യസ്ത ഇനങ്ങളിൽ മികവ് തെളിയിച്ചിട്ടുണ്ട്.\nതിലക-പ്രതിഭാ പട്ടങ്ങൾ, ഗ്രേസ് മാർക്ക്, മെഡിസിൻ സീറ്റ്, സിനിമാ രംഗപ്രവേശം എന്നിവയ്‌ക്കെല്ലാം പുറകെ പ്രതിഭകൾ നെട്ടോട്ടം നടന്നിരുന്ന കാലത്ത് കല കലയ്ക്കുവേണ്ടി എന്ന തത്ത്വത്തെ മുറുകെ പിടിച്ചാണ് അപർണ കലോത്സവങ്ങളിൽ പങ്കെടുത്തിരുന്നത്. സ്‌റ്റേജിനു മുന്നിലെ മൂന്നു വിധികർത്താക്കളുടെ വിധിക്കപ്പുറം, അതിനു പുറകിലുള്ള സദസ്യരിലാണ് കലയിലെ നിന്റെ യഥാർത്ഥ വിധി എന്ന് പറഞ്ഞു കൊടുത്ത അച്ഛൻ ശാസ്ത്ര ശർമൻ നമ്പൂതിരിയും അമ്മ, നൃത്താദ്ധ്യാപിക കൂടിയായ ഗീത ശർമയുമായിരുന്നു അപർണയുടെ വഴികാട്ടികൾ. ഗുരുവായൂരിനടുത്തുള്ള തിരുവളയന്നൂർ എന്ന ഒരു ഉൾനാടൻ ഗ്രാമത്തിലെ സാധാരണ സർക്കാർ സ്‌കൂളിൽ നിന്ന് സംസ്ഥാന തിലകം വരെ എത്തി അപർണ.\nഹയർ സെക്കൻഡറിക്കു ശേഷം ലഭിച്ച മെഡിസിൻ സീറ്റ് നിരസിച്ച്, ഭാരതനാട്യത്തെ ഐച്ഛിക വിഷയമായി തിരഞ്ഞെടുത്ത് കാലടി, ശ്രീ ശങ്കര കോളേജിൽ ചേർന്നു ഈ കലാകാരി. അതിനുശേഷം ബിരുദാന്തര ബിരുദത്തിനായി ഹൈദരാബാദ് യൂണിവേഴ്‌സിറ്റിയിൽ എത്തുന്നതും പിന്നീട്, പ്രശസ്ത നർത്തകി ആനന്ദ ശങ്കർ ജയന്തിന്റെ ശിഷ്യത്വം സ്വീകരിച്ചതും.\nഭരതനാട്യം നർത്തകിയായിരുന്ന അപർണയെയായിരുന്നു കലാലോകത്തിന് കൂടുതൽ പരിചയമെങ്കിൽ ഇന്ന് അപർണ നർത്തകി മാത്രമല്ല, തിരക്കുള്ള നൃത്ത സംഗീതജ്ഞ കൂടിയാണ്. നർത്തകി കൂടിയായ പാട്ടുകാരിയുടെ ആലാപനം അത്രമാത്രം നൃത്തത്തോട് ഇഴുകി നിൽക്കുന്നു എന്നതിന് തെളിവാണ് നിരവധി പ്രസിദ്ധ നർത്തകിമാർ അപർണയെ തങ്ങളുടെ പ്രിയപ്പെട്ട പിന്നണി ഗായിക കൂടിയായി സ്വീകരിച്ചത്. ഒരിക്കൽ പദ്മ സുബ്രഹ്മണ്യം സ്വന്തമായി ചിട്ടപ്പെടുത്തിയ കൃതി, അവർക്കുവേണ്ടി പാടാനുള്ള ഭാഗ്യവും കിട്ടി. നൃത്തത്തിനായി മലയാളം, തമിഴ്, സംസ്‌കൃതം തുടങ്ങി വിവിധ ഭാഷകളിൽ കൃതികൾ രചിച്ച് സംഗീതം നൽകിയിട്ടുണ്ട് അപർണ.\nമൈസൂർ യൂണിവേഴ്‌സിറ്റി ഫൈൻ ആർട്‌സ് വിഭാഗത്തിൽ നൃത്ത, സംഗീത സംബന്ധിയായ വിഷയത്തെ അധികരിച്ച് ഗവേഷണം നടത്തുകയാണ് അപർണയിപ്പോൾ. ഉഡുപ്പിക്കരികെ മണിപ്പാലിലാണ് ഇപ്പോൾ താമസം. മണിപ്പാൽ യൂണിവേഴ്‌സിറ്റിയിൽ പ്രൊ ഫസറായ ഭർത്താവ് ഡോ.നന്ദകിഷോർ അയ്യങ്കാരും കൊച്ചു കലാകാരികൂടിയായ മകൾ ഭക്തിഹിരണ്മയിയുമാണ് ഇന്ന് അപർണയുടെ ഏറ്റവും വലിയ പ്രചോദനം. ശുദ്ധകലയുടെ ഭാഗമായി, തിരക്കുകളിലും അച്ചടക്കം പാലിച്ച് മുന്നോട്ടു പോകുന്ന അപർണ ശർമയെന്ന ഈ ബഹുമുഖ പ്രതിഭയ്ക്കിന്ന് പഴയ കലാതിലകത്തേക്കാൾ തിളക്കമുണ്ടെന്ന് തീർച്ച.\nവേദനകൊണ്ട് പുളഞ്ഞിട്ടും അനസിന് കോല്‍ക്കളിയില് പിഴച്ചില്ല\nകുടമാളൂര് സദസിലിരുന്ന് താളമിട്ടു, കല്ല്യാണി പുല്ലാങ്കുഴലില് വിസ്മയം തീര്‍ത്തു\nആലപ്പുഴ അടിമുടി ക്ലീന്! 'പോരാളികളായി' കുടുംബശ്രീ അംഗങ്ങള്\nകൈയില് പ്ലാസ്റ്റിക് കുപ്പിയുണ്ടോ? പത്തു രൂപ ഇല്ലെങ്കിൽ പടിക്ക് പുറത്താണ്\nSate School Kalolsavam 2018


കിരീടമില്ലാതെ വീണ്ടും ലിയണൽ മെസ്സിയുടെ മടക്കം | Sports Globe\nകിരീടമില്ലാതെ വീണ്ടും ലിയണൽ മെസ്സിയുടെ മടക്കം\nആധുനിക ഫുട്ബോളിലെ രാജാവായ ലിയണൽ മെസ്സിയുടെ കിരീടമോഹം വീണ്ടും കോപ്പയിൽ വീണുടഞ്ഞു. ഫുട്ബോൾ ലോകം ആവേശത്തോടെ ഉറ്റുനോക്കിയ സെമിഫൈനലിൽ ബ്രസീലിന...\nആധുനിക ഫുട്ബോളിലെ രാജാവായ ലിയണൽ മെസ്സിയുടെ കിരീടമോഹം വീണ്ടും കോപ്പയിൽ വീണുടഞ്ഞു. ഫുട്ബോൾ ലോകം ആവേശത്തോടെ ഉറ്റുനോക്കിയ സെമിഫൈനലിൽ ബ്രസീലിനോട് തോറ്റതോടെയാണ് മെസ്സിയുടെ കിരീടമോഹം സ്വപ്നമായി അവശേഷിച്ചത്. ഗബ്രിയേൽ ജീസസിൻറെയും റോബർട്ടോ ഫിർമിനോയുടെയും ഗോളിനായിരുന്നു ബ്രസീലിൻറെ ജയം.\nനേരത്ത, ലോകകപ്പ്,കോപ്പ അമേരിക്ക ഫൈനലുകളിൽ എത്തിയെങ്കിൽ ഇക്കൊല്ലത്തെ കോപ്പയിൽ ബ്രസീലിയൻ കരുത്തിന് മുന്നിൽ മെസ്സിയും സംഘവും വീണു. ബാഴ്സലോണയിലെ കളിമികവിൻറെ നിഴലായി മാറിയ മെസ്സിക്ക് അർജൻറീനൻ ജഴ്സിയിൽ മറ്റൊരു കണ്ണീർക്കഥകൂടി.\nആദ്യപകുതിയിൽ മെസ്സിയുടെ സാന്നിധ്യംപോലും കളിയിലുണ്ടായിരുന്നില്ല. രണ്ടാം പകുതിയിലാണ് മെസ്സി അൽപമെങ്കിലും ഉണർന്നുകളിച്ചത്. ഒരിക്കൽമാത്രം ഗോളിന് അടുത്ത് എത്തിയെങ്കിലും ടീമിനെ ചുമലിലേറ്റാൻ മെസ്സിക്ക് കഴിഞ്ഞില്ല.\nഅർജൻറീന 2014 ലോകകപ്പ് ഫൈനലിൽ ജർമ്മനിയോട് ഒറ്റഗോളിന് തോറ്റപ്പോൾ രണ്ട് കോപ്പ അമേരിക്ക ഫൈനലുകളിൽ ചിലെയോടാണ് മെസ്സിയും സംഘവും അടിയറവ് പറഞ്ഞത്.\nഅഞ്ചുതവണ ബാലൻ ഡി ഓർ നേടിയ മെസ്സി ബാഴ്സലോണയിൽ സാധ്യമായ കിരീടങ്ങളെല്ലാം സ്വന്തമാക്കിക്കഴിഞ്ഞു.എന്നാൽ ദേശീയ ജഴ്സിയിൽ മെസ്സിയുടെ കാത്തിരിപ്പ് തുടരുകയാണ്. ഇനിയൊരു ലോകകപ്പിൽ, കോപ്പയിൽ ബൂട്ടുകെട്ടാൻ മെസ്സിയുണ്ടാവുമോ?. കാത്തിരുന്ന് കാണാം.\nSports Globe: കിരീടമില്ലാതെ വീണ്ടും ലിയണൽ മെസ്സിയുടെ മടക്കം


സ്റ്റെഫി ഗ്രാഫിനിന്ന് പിറന്നാൾ - ATHMA SPORTS\nAug-Sep 1996: Steffi Graf of Germany holds the trophy aloft after her victory in the Womens Singles Final match during the US Open Tournament played at Flushing Meadow in New York, USA. Mandatory Credit: Shaun Botterill/Allsport\nലോകടെന്നീസിലെ പകരം വെക്കാനില്ലാത്ത താരം സ്റ്റെഫി ഗ്രാഫിന്റെ അമ്പതാം പിറന്നാളാണിന്ന്. ജർമൻ താരമായ സ്റ്റെഫി ഗ്രാഫ് ഒരേ വർഷം നാല് ഗ്രാൻഡ്‌സ്ലാമുകളും ഒളിമ്പിക്‌സ് സിംഗിൾസ് സ്വർണ മെഡലും നേടിയ ഏക താരമാണ്. 22 സിംഗിൾസ് ഗ്രാൻഡ്‌സ്ലാമുകൾ താരം നേടിയിട്ടുണ്ട്.\nവെസ്റ്റ് ജർമനിയിൽ 1969 ജൂൺ 14നാണ് സ്റ്റെഫി ജനിച്ചത്. ടെന്നീസിൽ തൽപരനായിരുന്ന പിതാവാണ് സ്റ്റെഫിയെ കളിക്കളത്തിലേക്ക് നയിച്ചത്. ജൂനിയർ ടൂർണമെന്റുകൾ വിജയിച്ച് തുടങ്ങിയ സ്റ്റെഫി വളരെ വേഗം ശ്രദ്ധിക്കപ്പെട്ടു.ടെന്നീസിൽ ഏറ്റവും കൂടുതൽ കാലം ഒന്നാം റാങ്കിൽ തുടർന്ന താരമെന്ന റെക്കോർഡ് സ്റ്റെഫി ഗ്രാഫിന്റെ പേരിലാണ്. 377 ആഴ്ചകളാണ് താരം ഒന്നാം സ്ഥാനത്ത് തുടർന്നത്. ഒരു കലണ്ടർ വർഷം മൂന്ന് ഗ്രാൻഡ്‌സ്ലാം കിരീടമെന്ന നേട്ടം അഞ്ച് തവണ കരസ്ഥമാക്കിയ രണ്ട് താരങ്ങളിൽ ഒരാളുമാണ് സ്റ്റെഫി ഗ്രാഫ്.\nസ്റ്റെഫി ഗ്രാഫിനോളം എല്ലാ പ്രതലങ്ങളിലും ഒരുപോലെ മികവ് പുലർത്തിയ മറ്റൊരു താരമില്ല. നാല് ഗ്രാൻഡ്‌സ്ലാം കിരീടങ്ങളും നാലോ അതിൽ കൂടുതൽ തവണയോ ആണ് സ്റ്റെഫി സ്വന്തമാക്കിയത്. മറ്റാർക്കും ഈ നേട്ടം സ്വന്തമാക്കാനായിട്ടില്ല. 1988ൽ നാല് ഗ്രാൻഡ്‌സ്ലാമും നേടിയ ഗ്രാഫ് സോളിൽ ഒളിമ്പിക് സ്വർണം കൂടി നേടിയതോടെ ഗോൾഡൻ സ്ലാമെന്ന അപൂർവ്വ നേട്ടം സ്വന്തമാക്കി.\n1999ൽ വിരമിക്കുന്നത് വരെ ടെന്നീസ് ലോകം ഗ്രാഫ് അടക്കി ഭരിച്ചു. ചരിത്രത്തിലെ ഏറ്റവും മികച്ച വനിതാ താരമായാണ് സ്റ്റെഫി ഗ്രാഫ് കണക്കാക്കപ്പെടുന്നത്. ഗ്രാഫിന്റെ ആക്രമണോൽസുകമായ കളി ശൈലിയും തുടർച്ചയായ കിരീട നേട്ടങ്ങളും താരത്തിന് ഒട്ടേറെ ആരാധകരേയും സൃഷ്ടിച്ചു. ലോക ടെന്നീസിലെ ഇതിഹാസ താരത്തിന് ജന്മദിനാശംസകൾ.


പ്രിയതമയ്ക്കായി കരുതിവച്ച സ്‌നേഹസമ്മാനം നല്‍കാനായത് ഒന്നരപതിറ്റാണ്ടിനുശേഷം; ഹൃദയസ്പര്‍ശിയായ പ്രണയകഥ - Pravasishabdam\nHome Tech social Media പ്രിയതമയ്ക്കായി കരുതിവച്ച സ്‌നേഹസമ്മാനം നല്‍കാനായത് ഒന്നരപതിറ്റാണ്ടിനുശേഷം; ഹൃദയസ്പര്‍ശിയായ പ്രണയകഥ\nപ്രിയതമയ്ക്കായി കരുതിവച്ച സ്‌നേഹസമ്മാനം കൈമാറുന്നത് നീണ്ട പതിനെട്ടുവര്‍ഷത്തിനിപ്പുറം. ആ സ്‌നേഹത്തിന്റെ ഹൃദയസ്പര്‍ശിയായ കഥയാണ് സൈബര്‍ലോകം ഏറ്റെടുത്തിരിക്കുന്നത്. പലസ്തീനിലെ ഇമാദ് അല് ദിന് സഫ്താവി എന്നയാളാണ് ആ നിര്‍ഭാഗ്യവാന്.\nദുബായില് നിന്നും ഗസ്സയിലേക്ക് മടങ്ങുന്നതിനിടെ സഫ്താവി ഇസ്രായേല് സൈന്യത്തിന്റെ പിടിയിലായതോടെയാണ് സംഭവങ്ങളുടെ തുടക്കം. തുടര്‍ന്ന് 18 വര്‍ഷത്തെ ജയില് വാസത്തിന് ശേഷം പുറത്തിറങ്ങിയ സഫ്താവി തന്റെ ഭാര്യക്ക് നല്‍കിയ സമ്മാനമാണ് നോവിന്റെ കൗതുകം പകരുന്നത്.\nദുബായില് നിന്നും പ്രിയതമയോടുള്ള അടങ്ങാത്ത സ്നേഹത്തിന്റെ പുറത്ത് വാങ്ങിയ മൊബൈല് ഫോണ് 18 വര്‍ഷമായി തടവറയില് കഴിയുമ്പോഴും സൂക്ഷിക്കുകയായിരുന്നു സഫ്താവി.\n2000ല് ദുബായില് നിന്നും ഗസ്സയിലേക്ക് മടങ്ങുന്നതിനിടെയാണ് റഫ അതിര്‍ത്തിയില് വെച്ച് സഫ്താവി ഇസ്രായേല് സൈന്യത്തിന്റെ പിടിയിലാകുന്നത്. ഇസ്രായേല് സൈന്യം സഫ്താവിയുടെ മുഴുവന് സാധനങ്ങളും അന്ന് പിടിച്ചെടുത്തിരുന്നു. സൈന്യത്തെ വെട്ടിച്ചും മൊബൈല് ഫോണ് ഒളിപ്പിച്ചിരുന്നത് ഒരു നാള് ആ സമ്മാനം തന്റെ ഭാര്യക്ക് സമ്മാനിക്കാന് കഴിയുമെന്ന പ്രതീക്ഷയില് തന്നെയായിരുന്നു.\nഇക്കഴിഞ്ഞ 12ാം തീയതിയാണ് സഫ്താവി ജയില് മോചിതനായത്. വിട്ടയക്കുമ്പോള് രണ്ടായിരത്തില് പിടിച്ചെടുത്ത എല്ലാ വസ്തുക്കളും അധികൃതര് വിട്ടു നല്‍കി.\nവര്‍ഷങ്ങള്‍ക്ക് മുന്‍പ് ഭാര്യക്ക് സമ്മാനിക്കാനിരുന്ന ആ നോക്കിയ ഫോണ് തന്റെ ഉമ്മക്ക് സമ്മാനിക്കുന്ന ചിത്രം മകള് ആണ് ഫോട്ടോയെടുത്ത് സോഷ്യല് മീഡിയയില് പോസ്റ്റ് ചെയ്തത്. ഇതോടെയാണ് നോക്കിയ മൊബൈല് ഫോണിനു പിന്നിലെ കഥ ലോകം അറിയുന്നതും സോഷ്യല് മീഡിയയില് വൈറലാകുന്നതും.\nPrevious articleമാപ്പ്, ഇനി ആവര്‍ത്തിക്കില്ല ;തെറ്റ് ഏറ്റുപറഞ്ഞ് മുഖ്യമന്ത്രിയെ തെറിവിളിച്ച യുവാക്കള്\nNext articleസൗദി അറേബ്യയിൽ യന്ത്ര മനുഷ്യന് സർക്കാർ സർവീസിൽ നിയമനം\nഉപരി പഠനത്തിന് ചേരാനായി ഇരട്ട കുട്ടികളെ ഉപേക്ഷിച്ച് യുവതി സ്വന്തം വീട്ടുകാര്‍ക്കൊപ്പം പോയി


ഐ.പി.എൽ പൂരം; ഇന്ന് യു.എ.ഇ.യിൽ തുടക്കം - ഇ വാർത്ത | evartha Mumbai Indians face Chennai Super Kings in opening clash\nഐ.പി.എൽ പൂരം; ഇന്ന് യു.എ.ഇ.യിൽ തുടക്കം\nഐ.പി.എൽ പൂരത്തിന് തുടക്കം. ലോകത്തെ ഏറ്റവും ജനപ്രിയവും സമ്പന്നവുമായ ആഭ്യന്തര ക്രിക്കറ്റ് ടൂർണമെന്റായ ഇന്ത്യൻ പ്രീമിയർ ലീഗിന് ഇന്ന് ദുബായിൽ തുടക്കം. മുംബൈ ഇന്ത്യൻസും ചെന്നൈ സൂപ്പർ കിംഗ്സുമാണ് ഇന്ത്യൻ സമയം രാത്രി 7.30ന് നടക്കുന്ന ഉദ്ഘാടന പോരാട്ടത്തിൽ കൊമ്പുകോർക്കുക.\nകൊറോണ ആയതിനാൽ വർണാഭമായ ഉദ്ഘാടനച്ചടങ്ങോ ചിയർ ലീഡേഴ്‌സോ ഉണ്ടാകില്ല. കാണികൾക്കും പ്രവേശനമില്ല. എന്നാൽ ടൂർണമെന്റ് പുരോഗമിക്കവേ 30 ശതമാനം ആളുകളെ സ്റ്റേഡിയത്തിൽ കയറ്റുന്ന കാര്യം പരിഗണനയിലാണെന്ന്, ഐ.പി.എൽ. സംഘാടകരായ ഇന്ത്യൻ ക്രിക്കറ്റ് കൺട്രോൾ ബോർഡിന്റെ അധ്യക്ഷൻ സൗരവ് ഗാംഗുലി പറഞ്ഞു.\nTopics: chennai super kings ipl mumbai indians rohit sharma


ഇര്‍ഫാന് രക്ഷകനായത് ഓട്ടോ തൊഴിലാളി :: Janmabhumi Daily\nഇര്‍ഫാന് രക്ഷകനായത് ഓട്ടോ തൊഴിലാളി\nThursday 11 February 2016 8:49 pm IST\nഎടത്വ: ഇന്നലെ മുങ്ങിമരിച്ച അരുണിന്റെ സഹപാഠിക്ക് രക്ഷകനായത് ഓട്ടോ തൊഴിലാളി. പമ്പാനദിയില് മുങ്ങിമരിച്ച എടത്വ ചക്കാലയ്ക്കല് കുരുവിള ജേക്കബിന്റെ മകന് അരുണ് ജേക്കബ് കുരുവിളയുടെ (20) സഹപാഠി ആലപ്പുഴ സ്വദേശി ഇര്‍ഫാന് മുഹമ്മദിന് ഓട്ടോ തൊഴിലാളി എടത്വ നൂറ്റെട്ടുംചിറ തുരുത്തിചിറ സുഭാഷ് ആണ് രക്ഷകനായത്. എടത്വ സ്റ്റാന്‍ഡിലെ ഓട്ടോ തൊഴിലാളിയായ സുഭാഷ് ഭാര്യയും മകനുമൊത്ത് കുടുംബ വീട്ടിലേക്ക് പോകുന്ന വഴിമദ്ധ്യേ നദിയില് മുങ്ങിത്താഴുന്ന വിദ്യാര്‍ത്ഥിയുടെ നിലവിളി ശ്രദ്ധയില്‍പെട്ടു. ഓട്ടോ നിര്‍ത്തിയ സുഭാഷ് വിദ്യാര്‍ത്ഥിയെ രക്ഷപെടുത്താന് നദിയിലേക്ക് എടുത്തുചാടി. ഇര്‍ഫാനെ കൈയ്യില് പിടിച്ച് ചക്കാലയ്ക്കല് കടവില് അടുപ്പിക്കുമ്പോള് നദിയുടെ ആഴങ്ങളില് മുങ്ങിതാഴ്ന്ന അരുണിനെക്കുറിച്ച് അറിഞ്ഞിരുന്നില്ല. കരയ്ക്കടുത്ത ശേഷം ഇര്‍ഫാനാണ് അരുണ് നദിയില് ഉണ്ടെന്ന വിവരം പറയുന്നത്. സുഭാഷിന്റേയും ഇര്‍ഫാന്റേയും അലര്‍ച്ച കേട്ട് ഓടിയെത്തിയ നാട്ടുകാരുടെ തെരച്ചിലിലാണ് അരുണിന്റെ മൃതദേഹം പമ്പനദിയില് നിന്ന് കണ്ടുകിട്ടിയത്. സുഭാഷ് നദിയില് നിന്ന് ഇര്‍ഫാനെ രക്ഷപെടുത്തുന്ന സമയത്ത് പ്രിയ സഹപാഠി അരുണ് അവസാന ശ്വാസത്തിനായി ഇര്‍ഫാന്റെ കാലില് പിടിച്ച് കിടക്കുകയായിരുന്നു. വിരല്‍തുമ്പില് ഉറ്റ സുഹൃത്തിന്റെ വിയോഗം അറിയാതെ കയ്യിട്ടടിച്ച് വിലപിച്ച ഇര്‍ഫാന് ഓട്ടോ തൊഴിലാളിയുടെ സമയോചിതമായ ഇടപെടലാണ് ജീവിതത്തിലേക്ക് തിരികെ വന്നത്. മരണപെട്ട അരുണ് ജേക്കബ് കുരുവിളയും, ഇര്‍ഫാനും എംജി സര്‍വ്വകലാശാല റീജിനല് സെന്റര് പത്തനംതിട്ടയിലെ സ്‌കൂള് ഓഫ് ടെക്‌നോളജി ആന്റ് ആപ്ലിക്കന്റ് സയന്‍സ് വിദ്യാര്‍ത്ഥികളാണ്.\nഓട്ടോ തൊഴിലാളി ചികിത്സാ സഹായം തേടുന്നു\nദേശീയ തൊഴിലാളി ദിനാചരണവുമായി തൊഴിലാളി സമൂഹം\nഓട്ടോ ഡ്രൈവറെ മര്‍ദ്ദിച്ചു\nമുല്ലപ്പെരിയാര്: കോയമ്പത്തൂരില് ഓട്ടോ പണിമുടക്ക്


ഇന്‍ഫോമാധ്യമം: ഇന്‍ഫോമാധ്യമം (440) -05/04/2010\nനെറ്റില് ബലി കഴിക്കപ്പെടുന്ന കൌമാരങ്ങള്-4\nചില രക്ഷിതാക്കളാവട്ടെ കുട്ടികള്‍ക്ക് സംഭവിച്ചേക്കാവുന്ന അപകടങ്ങളെകുറിച്ച് ചെറിയ രീതിയിലെങ്കിലും ബോധവാന്‍മാരായിരിക്കും. അതിനാല് തന്നെ കമ്പ്യുട്ടറും ഇന്റര്‍നെറ്റും കുട്ടികളുടെ ബെഡ്റൂമില് നിന്ന് മാറ്റി തങ്ങളുടെ ബെഡ്റൂമിലോ അല്ലങ്കില് പൊതുവായ ഭാഗങ്ങളിലോ സ്ഥാപിച്ചിട്ടുണ്ടായിരിക്കും. ഇത്തരം സന്ദര്‍ഭങ്ങളില് കുട്ടികള് മൊബൈല് കൈവശം വെക്കുന്നത് വളരെയേറെ അപകടം സൃഷ്ടിക്കുന്നതായി പഠനങ്ങള് തെളിയിക്കുന്നു. രാത്രി കാലങ്ങളില് അടച്ചിട്ട അവരുടെ ബെഡ്റൂമിലേക്ക് വന്നെത്തുന്ന ടെലിഫോണ് കാളുകളില് ഭൂരിഭാഗവും അപകടം നിറഞ്ഞതാണെന്നത് വസ്തുതയത്രെ. ഒരു കമ്പ്യൂട്ടറില് ഇന്റര്‍നെറ്റ് ഉപയോഗിക്കുന്നുണ്ടെങ്കില് ആ കമ്പ്യൂട്ടര് ഏത് രാജ്യത്ത് ഏത് സ്ട്രീറ്റില് ഏത് ബില്‍ഡിംഗില് ഉപയോഗിക്കുന്നു എന്ന് കണ്ടെത്താന് മിനുട്ടുകള് മതി എന്നതുപോലെ ഒരു മൊബൈല് ഫോണ് ഏത് സ്ട്രീറ്റില് എവിടെ ഉപയോഗിക്കുന്നു എന്ന് കണ്ടെത്തുന്നതിനും മിനുട്ടുകള് മാത്രം മതി എന്ന് നാം മന\nവാരാന്ത്യ അവധി ദിനങ്ങളില് പുറത്ത് പോവുക എന്നൊരു രീതി പൊതുവെ ഗള്‍ഫ് രാജ്യങ്ങളില് കണ്ടുവരുന്നു. പല കുട്ടികള്‍ക്കും രക്ഷിതാക്കള് പുറത്ത് പോകുന്നത് ഒരു നല്ല അവസരമാണ്. പഠിക്കാനുണ്ടെന്നോ മറ്റോ പല കാരണങ്ങളും പറഞ്ഞ് രക്ഷിതാക്കളോടൊപ്പം പോകാതെ ഫ്ളാറ്റുകളില് ഒതുങ്ങിക്കൂടാന് ശ്രമിക്കുന്ന കുട്ടികളുണ്ട്. ഇങ്ങനെ പുറത്ത് പോകുന്ന രക്ഷിതാക്കള് സാധാരണഗതിയില് മാതാക്കളുടെ ഫോണ് വീട്ടിലിരിക്കുന്ന കുട്ടികളെ ഏല്‍പിക്കും. അത്യാവശ്യഘട്ടങ്ങളില് കുട്ടികള്‍ക്ക് രക്ഷിതാക്കളെ വിളിക്കുന്നതിന് വേണ്ടിയാണിത്. യഥാര്‍ത്ഥത്തില് ഏറ്റവും അപകടം നിറഞ്ഞ കാര്യമാണിത്. വീട്ടിനുള്ളില് ആരെയും ഭയപ്പെടാനില്ലാത്ത സാഹചര്യത്തില് മൊബൈലും ഇന്റര്‍നെറ്റും കുട്ടികളെ ഏല്‍പ്പിച്ച് പുറത്ത് പോകുന്ന രക്ഷിതാക്കള് അറിയണം തങ്ങള് ഈ കുട്ടികളെ നശിപ്പിക്കുകയാണെന്ന്. തങ്ങളുടെ\nകുട്ടിക്ക് പ്രായമാകുന്നതേയുള്ളുവെന്ന് ആശ്വസിക്കുന്ന മാതാപിതാക്കളറിയണം, ഒമ്പത് വയസ്സ് മുതലുള്ള കുട്ടികള് എല്ലാ കാര്യങ്ങളെകുറിച്ചും വ്യക്തമായി അറിവുള്ളവരാണെന്ന്. ഇന്നത്തെ രക്ഷിതാക്കള് എത്ര വിദ്യാഭ്യാസം ഉള്ളവരാണെങ്കിലും ഇന്റര്‍നെറ്റിലെയും മൊബൈല് ഫോണിലെയും അപകടാവസ്ഥയെക്കുറിച്ച് വേണ്ടത്ര ബോധവാന്മാരായി\nഏതെങ്കിലും തരത്തില് പ്രണയ ബന്ധങ്ങളിലകപ്പെട്ട കുട്ടികളും ഇന്റര്‍നെറ്റിലൂടെയോ മൊബൈല് ഫോണിലൂടെയോ അവിശുദ്ധ കൂട്ടുകെട്ടുകളുള്ള കുട്ടികളും പൊതുവെ ഏകാന്തത ഇഷ്ടപ്പെടുവരായിരിക്കുമെന്ന് രക്ഷിതാക്കള് മനസ്സിലാക്കണം. വീട്ടില് എല്ലാവരും കൂടിയിരുന്ന് ചര്‍ച്ച നടത്തുമ്പോഴോ, അല്ലങ്കില് സമപ്രായക്കാരായ കുട്ടികള് കളിക്കുമ്പോഴോ അതില് നിന്നെല്ലാം മാറിനില്‍ക്കാനായിരിക്കും ഇക്കൂട്ടര്‍ക്ക് താല്‍പര്യം. പുറത്ത് പോകുമ്പോള് നിര്‍ബന്ധിച്ച് കൂടെ കൊണ്ടുപോയാല് തന്നെ കൂട്ടത്തില് നിന്ന് മാറി ഒറ്റക്ക് നടക്കാനാണ് അവരിഷ്ടപ്പെടുക. മാനസികമായി അവരൊരിക്കലും നിങ്ങള്‍ക്കൊപ്പം ഉണ്ടാവില്ല. ഗെയിം കളിക്കാനെന്നോ അല്ലങ്കില് ഏതെങ്കിലും കൂട്ടുകാരന് വിളിക്കുമെന്നോ പറഞ്ഞ് സ്ഥിരമായി നിങ്ങളുടെ മൊബൈല് ഫോണ് കൈവശം വെക്കാന് തുനിയുന്നുവെങ്കില് അത്തരക്കാരെ പ്രത്യേകം നിരീക്ഷിക്കേണ്ടതാണ്. യാതൊരുകാരണവശാലും മൊബൈല്, ലാന്റ്ഫോണ്, ഇന്റര്‍നെറ്റ് തുടങ്ങിയവ രക്ഷിതാക്കളുടെ സാന്നിധ്യത്തിലല്ലാതെ ഉപയോഗിക്കുവാന് കുട്ടികളെ അനുവദിക്കരുത്. ആഴ്ചയില് രണ്ട് മണിക്കൂറില് കൂടുതല് കുട്ടികളെ ഇന്റര്‍നെറ്റോ കമ്പ്യൂട്ടറോ ഉപയോഗിക്കാന് സമ്മതിക്കരുത്. ഹെഡ്ഫോണ്, വെബ്കാം തുടങ്ങിയവ പൂര്‍ണ്ണമായും കുട്ടികള്‍ക്ക് വിലക്കുക.\nഅവധി ദിനങ്ങളിലും പാര്‍ട്ടികളില് പങ്കെടുക്കുന്നതിനും പുറത്ത് പോകുമ്പോള് കുട്ടികളെ നിര്‍ബന്ധമായും കൂടെ കൂട്ടുക. പരീക്ഷാ കാലങ്ങള് പോലെ കുട്ടികള്‍ക്ക് കൂടുതല് പഠിക്കാനുണ്ടാകുന്ന അവസരങ്ങളില് പോലും അവരെ ഒറ്റക്ക് വീട്ടിലോ ഫ്ളാറ്റിലോ നിര്‍ത്തരുത്. കുട്ടികളുടെ അടുത്ത കൂട്ടുകാരെയും അവരുടെ രക്ഷിതാക്കളെയും അടുത്തറിയാനും പരിചയപ്പെടാനും ശ്രദ്ധിക്കുക. ആശുപത്രി കേസുകള് പോലുള്ള അത്യാവശ്യ ഘട്ടങ്ങളില് കുട്ടികളെ ഒറ്റക്ക് നിറുത്തി പുറത്ത് പോകേണ്ട സാഹചര്യമുണ്ടായാല് അവരെ പരിചയക്കാരുടെ ഫ്ളാറ്റുകളില് നിറുത്തി പോകാവുന്നതാണ്. കുട്ടികളെ ഒറ്റക്ക് നിറുത്തി പോവുന്നതല്ലാതെ വേറെ മാര്‍ഗ്ഗങ്ങളില്ലെങ്കില് ആ സമയത്ത് കമ്പ്യൂട്ടറില് നിന്ന് ഇന്റര്‍നെറ്റ് കണക്ഷന് വിഛേദിക്കുക. കുട്ടികളെ ഏല്‍പ്പിക്കുന്ന മൊബൈലില് ടോട്ടല് കാള് ഡ്യൂറേഷന് നോട്ട് ചെയ്യുകയും തിരിച്ച് വന്നാലുടന് കാള് ഡ്യൂറേഷനും കാള് രജിസ്റ്ററും തമ്മില് ഒത്തുനോക്കുകയും ചെയ്യുക.\nകമ്പ്യുട്ടറും ഇന്റര്‍നെറ്റും മാതാപിതാക്കളുടെ ബെഡ്റൂമില് സംവിധാനിക്കുക. തങ്ങളുടെ സാന്നിധ്യത്തില് പരിമിതമായ സമയം മാത്രം കുട്ടികള്‍ക്ക് അനുവദിക്കുക. ആരെങ്കിലും മൊബൈലിലൂടെയോ മറ്റോ അവരെ ബന്ധപ്പെടുന്നുണ്ടെങ്കില് അത് രക്ഷിതാക്കളുടെ സാന്നിധ്യത്തില് മാത്രമായിരിക്കുക. കുട്ടികളുടെ റുമില് മൊബൈല്‍ഫോണ്, കമ്പ്യൂട്ടര്, ഇന്റര്‍നെറ്റ് കര്‍ശനമായും നിരോധിക്കുക. ആഗതമായിക്കഴിഞ്ഞ ഈ വന് സാമുഹിക വിപത്തിന് സ്വാഗതമോതാതെ\nഅതിനെ സമൂഹത്തില് നിന്ന് ഉന്മൂലനം ചെയ്യാന് കുട്ടായ മര്‍ഗങ്ങള് ആസൂത്രണം ചെയ്യുകയും കുട്ടികള്‍ക്കിടയിലും രക്ഷിതാക്കള്‍ക്കിടയിലും ബോധവല്‍ക്കരണം നടത്തുകയും വേണം. എങ്കില് സമീപസ്ഥമായ ദുരന്ത വാര്‍ത്തകളില് നിന്ന് നമ്മുടെ കെച്ചനിയന്‍മാരെയും അനിയത്തിമാരെയും നമുക്ക് രക്ഷപ്പെടുത്താനാവും.\nസസ്യഭോജിയും പ്രവാസിയുമായ നജീം കൊച്ചുകലുങ്കിന്റെ ബ്ലോഗ്. സൌദി അറേബ്യയിലെ രിയാദിലാണ് താമസം. 'ബത്ഹാ പുഴയിലെ ഓളങ്ങളാ'ണ് പുതിയ പോസ്റ്റ്. രിയാദിലെ പ്രസിദ്ധമായൊരു തെരുവാണ് ബത്ഹ. ബ്ലോഗറുടെ ഭാഷയില് ഒരു മുക്കൂട്ടപ്പെരുവഴി. 'നാലുഭാഗത്തുനിന്ന് വന്നുചേര്‍ന്ന് പല ഭാഗത്തേക്ക് പിരിഞ്ഞൊഴുകുന്ന വഴികളില് മനുഷ്യ ജീവിതത്തിന്റെ സ്പന്ദനമുണ്ട്. അത് പക്ഷെ പലരുടെ ജീവിതമാണ്. ലക്ഷ്യം തേടിയൊഴുകുന്ന മനുഷ്യ ജീവിതങ്ങള്‍ക്കായി ഉടല് വിരിച്ചു കിടക്കുന്ന ഒരു പുഴയാണ് ബത്ഹ...' നജീമിന്റെ വര്‍ണ്ണനകള് ആകര്‍ഷകമാണ്. പോസ്റ്റുകളെല്ലാം നല്ല നിലവാരം പുലര്‍ത്തുന്നു. 'സ്ളേറ്റിലാകുമ്പോള് തോന്നുമ്പോലെ വരക്കാനും മായ്ക്കാനും പറ്റൂലോ' എന്നാണ് ബ്ലോഗിന്റെ മുഖമുദ്ര. സ്ളേറ്റിന് എല്ലാവിധ ഭാവുകങ്ങളും നേരുന്നു.\nബ്ലോഗിന്റെയും ബ്ലോഗറുടെയും പേര് ഒന്നുതന്നെ. സില്‍വിയാ പ്ലാത്തിനെയും നന്ദിതയെയും അനുകരിക്കണമെന്ന് പ്രതിജ്ഞ ചെയ്ത സാധാരണക്കാരന്. ആഹ്ലാദവും ഒപ്പം ഭീതിയും നിറഞ്ഞ കയങ്ങളിലേക്കുള്ള എടുത്തുചാട്ടമാണ് ജീവിതമെന്ന് ബ്ലോഗര് പറയുന്നു. കൊച്ചു കവിതകളാണ് ബ്ലോഗിലെ വിഷയം. പേരില്ല, ധിക്കാരി, പ്രണയദിന ചിന്തകള്, എനിക്ക് നഷ്ടപ്പെട്ടത്, ഓര്‍മ്മകള്... എന്നിങ്ങനെ ഒട്ടേറെ പോസ്റ്റുകള്. എല്ലാം സുന്ദരങ്ങളായ കൊച്ചുകവിതകള്. ബ്ലോഗ് പേജിന്റെ കറുത്ത പശ്ചാത്തലം വായനക്ക് പ്രയാസമുണ്ടാക്കുന്നു. അക്ഷരങ്ങളും വ്യക്തമാകുന്നില്ല. ശ്രദ്ധിക്കുമല്ലോ.\nദുബൈയില് ഓപണ്‍സോഴ്സ് സോഫ്റ്റ്വെയര് കണ്‍സള്‍ട്ടന്റായി ജോലി ചെയ്യുന്ന മുഹമ്മദ് നവാസിന്റെ ബ്ലോഗ്. സ്വതന്ത്ര ചിന്തകളാണ് ബ്ലോഗിലെ വിഷയം. കാലിക സംഭവങ്ങളും വാര്‍ത്തകളും ബ്ലോഗര് തന്റേതായ വീക്ഷണകോണിലൂടെ നോക്കിക്കാണാന് ശ്രമിക്കുന്നു. പാക്കിസ്ഥാനുമായും ആണവക്കരാറിന് യു.എസ് നീക്കം, സത്യനില് നിന്ന് മമ്മൂട്ടിയിലേക്കുള്ള ദൂരം, സൂഫിയ മഅ്ദനി സകല കേരള ഭീകരരുടെയും കാമുകി എന്നിങ്ങനെ വൈവിധ്യമാര്‍ന്ന വിഷയങ്ങള്. ബ്ലോഗര് സ്വയം പരിചയപ്പെടുത്തിയതനുസരിച്ച് ഓപണ്‍സോഴ്സ് സോഫ്റ്റ്വെയര് സംബന്ധിച്ച് എന്തെങ്കിലും പോസ്റ്റുകളുണ്ടായിരിക്കുമെന്ന് സ്വഭാവികമായും പ്രതീക്ഷിച്ചു. ഫലം നിരാശയായിരുന്നു. ഈ മേഖലയില് ജോലി ചെയ്യുന്ന ബ്ലോഗര് ഇക്കാര്യം പ്രത്യേകം പരിഗണിക്കുമല്ലോ.\nകൊച്ചു കവിതകള്‍ക്കായി ഒരു ബ്ലോഗ്. മലപ്പുറം ജില്ലയിലെ പുളിക്കല് കൊട്ടപ്പുറത്തുകാരി സി.കെ. ഷീജയാണ് ബ്ലോഗിണി. 'മഴ പെയ്തു തോര്‍ന്ന രാത്രിയില്, ആകാശച്ചെരുവില്, തെളിയാതെ തെളിയാതെ നക്ഷത്രം പറഞ്ഞു.. നിന്റെ കൈവിരലുകള് കീ ബോര്‍ഡില് ചലിക്കുമ്പോള് വിന്‍ഡോകള് തുറക്കുന്നു.. മൌസിന്റെ നീക്കങ്ങള്‍ക്കൊത്ത് വര്‍ണ്ണങ്ങള് വിസ്മയം തീര്‍ക്കുന്നു... നെറ്റില് ബ്രൌസ് ചെയ്ത് ഡൌണ്‍ലോഡ് ചെയ്തവയെല്ലാം എന്റേതു മാത്രമാണ്... എന്റെ സ്വപ്നങ്ങള് ഞാന് നിനക്ക് മെയില് ചെയ്യാം.. അതു നിന്നില് ഡിലീറ്റ് ചെയ്യാനാവാത്ത അനുഭൂതിയുണര്‍ത്തും.. .കവിത തുടരുകയാണ്. സുന്ദരമായൊരു ഐ.ടി കവിത. കവിതകള് വേറെയുമുണ്ട്. ഷീജയുടെ ബ്ലോഗ് സന്ദര്‍ശിക്കാന് എല്ലാവരെയും ക്ഷണിക്കുന്നു.\nലോകത്ത് നാനാഭാഗങ്ങളിലായി ആയിരിക്കണക്കിന് ഭാഷകള് സംസാരിക്കപ്പെടുന്നുണ്ട്. അവയില് മാതൃഭാഷയടക്കം നമ്മില് പലര്‍ക്കും എഴുതാനും വായിക്കാനുമറിയാവുന്ന ഇംഗ്ലീഷ്, ഹിന്ദി, അറബിക് തുടങ്ങി ചുരുക്കം ചില ഭാഷകളൊഴിച്ച് മറ്റു ഭാഷകളൊന്നും കേട്ടാല് മനസ്സിലാവുകയില്ലെന്നു മാത്രമല്ല ഏതാണ് ആ ഭാഷയെന്നുപോലും നമുക്ക് വേര്‍തിരിച്ചറിയാന് കഴിഞ്ഞുകൊള്ളണമെന്നില്ല. ഉദാഹരണത്തിന് ചൈനീസ് ഭാഷയും ജാപ്പനീസും ജര്‍മനുമെല്ലാം കേള്‍ക്കുമ്പോള് അവ ഇന്നയിന്ന ഭാഷകളാണെന്ന് വേര്‍തിരിച്ചു പറയാന് എത്ര പേര്‍ക്കു സാധിക്കും? ഈ പ്രശ്നത്തിന് ചെറിയ തോതിലെങ്കിലും പരിഹാരമേകുന്ന വെബ്സൈറ്റാണ് http://www.languageguide.org/. സൈറ്റിന്റെ പേര് സൂചിപ്പിക്കുന്നതുപോലെ ഒരുസമ്പൂര്‍ണ ഭാഷാ പഠന സഹായിയെന്ന് അവകാശപ്പെടാനാവില്ലെങ്കിലും നമ്മുടെ ഹിന്ദിയടക്കം ലോകത്തിലെ പതിമൂന്ന് ഭാഷകളുടെ (English, Italian, Arabic, Spanish, Portuguese, Mandarin Chinese, French, Russian, Japanese, German, Hebrew, Vietnamese) അക്ഷരമാലയടക്കമുള്ള അടിസ്ഥാന പാഠങ്ങള് ഓണ്‍ലൈനായി പഠിക്കാന് ഈ സൈറ്റ് നിങ്ങള്‍ക്ക് സഹായകമാകും. ടെക്സ്റ്റിന് പുറമെ വിശദമായ സൌണ്ട് ഫയലുകള് കൂടിയുണ്ടെന്നതിനാല് പഠനം വളരെ എളുപ്പമായിരിക്കും.\nPosted by vkabdu at 8:53 PM


‘ജയറാമിന്റെ മകൾ ചക്കി സിനിമയിലേക്ക്? അഭിനയ കളരിയിൽ പങ്കെടുത്ത് മാളവിക..’ – ഫോട്ടോസ് വൈറൽ – POCKET CREATIONS\n‘ജയറാമിന്റെ മകൾ ചക്കി സിനിമയിലേക്ക്? അഭിനയ കളരിയിൽ പങ്കെടുത്ത് മാളവിക..’ – ഫോട്ടോസ് വൈറൽ\nSwathyFebruary 3, 2022 7:29 am\nമലയാള സിനിമയിൽ താരങ്ങളുടെ മക്കളുടെ സിനിമ അരങ്ങേറ്റത്തെ കുറിച്ച് അറിയാൻ പ്രേക്ഷകർ എപ്പോഴും ഏറെ താല്പര്യം കാണിക്കാറുണ്ട്. താ രങ്ങളെ പോലെ തന്നെ അവരുടെ മക്കളും സിനിമയിലേക്ക് തന്നെ എത്തുമോ എന്ന ആകാംഷയാണ് ഇതിന് കാരണമാവുന്നത്. മമ്മൂട്ടിയുടെ മകൻ ദുൽഖറും മോഹൻലാലിൻറെ മകൻ പ്രണവും സുരേഷ് ഗോപിയുടെ മകൻ ഗോകുലും ജയറാമിന്റെ മകൻ കാളിദാസും സിനിമയിലേക്ക് എത്തിയിരുന്നു.\nഎല്ലാവരും അഭിനയത്തിലൂടെ തന്നെയാണ് വരവ് അറിയിച്ചത്. പ്രണവ് മാത്രമാണ് സഹസംവിധായകനായി സിനിമയിൽ നിന്ന ശേഷം അഭിനയത്തിലേക്ക് എത്തിയത്. ഇതുപോലെ ചില താരങ്ങളുടെ പെൺമക്കളും സിനിമയിൽ നായികയായി അഭിനയിച്ചുകൊണ്ട് ഈ രംഗത്തേക്ക് വന്നിട്ടുണ്ട്. ജയറാമിന്റെയും പാർവതിയുടെ2മക്കളിൽ കാളിദാസ് സിനിമയിൽ ഇതിനോടകം തന്റെ സ്ഥാനം ഉറപ്പിച്ചു കഴിഞ്ഞു.\nജയറാമിന്റെ മകൾ മാളവികയും സിനിമയിലേക്ക് തന്നെ എത്തുന്നു എന്നതിന് ചില സൂചനകൾ നൽകി കൊണ്ട് ചില ചിത്രങ്ങൾ ഇപ്പോൾ സോഷ്യൽ മീഡിയയിൽ ശ്രദ്ധനേടിക്കൊണ്ടിരിക്കുകയാണ്. മാളവിക ഒരു അഭിനയ കളരിയിൽ പങ്കെടുക്കുന്നതിന്റെ ചിത്രങ്ങൾ താരപുത്രി തന്നെ പങ്കുവച്ചിട്ടുണ്ട്. പോണ്ടിച്ചേരിയിലെ ആദിശക്തി തിയേറ്റർ നടത്തിയ അഭിനയ കളരിയിലാണ് മാളവിക പങ്കെടുത്തത്.\nസിനിമയിലേക്കുള്ള വരവിന്റെ ഭാഗമായിട്ടാണോ ഈ പരിശീലനമെന്ന് ആരാധകർ ചോദിക്കുകയാണ്. തെന്നിന്ത്യയിലെ ഒരുപിടി യുവതാരങ്ങൾക്ക് ഒപ്പമാണ് മാളവികയും അഭിനയ കളരിയിൽ പങ്കെടുത്തത്. നടൻ ദേവ് മോഹൻ, തെലുങ്ക് നടി നിഹാരിക, മോഡൽ ശ്രുതി തുളു, നടൻ സൗരഭ് ഗോയൽ എന്നീ താരങ്ങളാണ് പങ്കെടുത്തത്. “മെച്ചപ്പെട്ടിട്ടുണ്ട്.. ശരിക്കും അല്ല..” എന്ന ക്യാപ്ഷൻ നൽകിയാണ് മാളവിക ചിത്രങ്ങൾ പങ്കുവച്ചത്.\nTAGS FeaturedFilmMalavika JayaramNewsViral Photos\nNEWER POST‘അപ്പനും മകനും നേർക്കുനേർ!! വിക്രമും ധ്രുവും ഒന്നിക്കുന്ന മഹാൻ ട്രെയിലർ ഇറങ്ങി..’ – വീഡിയോ കാണാം\nOLDER POST‘ശ്രീലങ്കയിൽ അടിച്ചുപൊളിച്ച് ഹണിമൂൺ ആഘോഷിച്ച് നടി റേബ മോണിക്ക ജോൺ..’ – ഫോട്ടോസ് വൈറൽ


Solar Eclipse 2021 Effects on Pregnant Women in Malayalam: ഗ്രഹണ സമയത്ത് ഗര്‍ഭിണികള് പുറത്തിറങ്ങരുതെന്ന് പറയുന്നതിന്റെ കാരണമെന്ത് ? - Malayalam BoldSky\n| Updated: Tuesday, June 8, 2021, 18:03 [IST]\nഭൂമിയിലെ ഊര്‍ജ്ജത്തിന്റെ ആത്യന്തികമായ ഉറവിടമാണ് സൂര്യന്. സൂര്യനും ഭൂമിക്കും ഇടയില് ചന്ദ്രന് വരുമ്പോള് അതിനെ സൂര്യഗ്രഹണം എന്ന് വിളിക്കുന്നു. ശാസ്ത്രീയമായും ആത്മീയമായും ഇത് ഒരു പ്രധാന പ്രതിഭാസമായി കണക്കാക്കപ്പെടുന്നു. സൂര്യഗ്രഹണം ഭൂമിയിലെ എല്ലാ കാര്യങ്ങളിലും, പ്രത്യേകിച്ച് മനുഷ്യരില് സ്വാധീനം ചെലുത്തുന്നു.\nMost read: ആകാശവിസ്മയം; 2021ലെ ആദ്യ സൂര്യഗ്രഹണം ഈ മാസം\nഈ വര്‍ഷം ആകെ4ഗ്രഹണങ്ങളുണ്ടാകും, അതില്2എണ്ണം സൂര്യഗ്രഹണമായിരിക്കും. ഈ വര്‍ഷത്തെ ആദ്യത്തെ സൂര്യഗ്രഹണം ജൂണ് 10 ന് നടക്കും. ജ്യോതിഷമനുസരിച്ച്, ഗ്രഹണ സമയത്ത് നിങ്ങള് ചില നിയമങ്ങള് പാലിക്കണം, പ്രത്യേകിച്ച് ഗര്‍ഭിണികള്. ആ കാര്യങ്ങള് എന്തൊക്കെയെന്ന് വിശദമായി നിങ്ങള്‍ക്ക് പറഞ്ഞുതരാം. ജൂണ് 10 ന് നടക്കുന്ന സൂര്യഗ്രഹണവുമായി ബന്ധപ്പെട്ട ചില കാര്യങ്ങള് വായിച്ചറിയൂ.\nജൂണ് 10ലെ സൂര്യഗ്രഹണം\nസൂര്യഗ്രഹണം ജൂണ് 10 ന് വ്യാഴാഴ്ച ഉച്ചയ്ക്ക് 1:42 ന് ആരംഭിക്കും.5മണിക്കൂറിന് ശേഷം ഇത് 6.41 ന് പൂര്‍ത്തിയാകും. അമേരിക്ക, ദക്ഷിണാഫ്രിക്ക, ഓസ്ട്രേലിയ, അറ്റ്‌ലാന്റിക് എന്നിവിടങ്ങളില് ഈ ഗ്രഹണം ദൃശ്യമാകും. എന്നാല് പ്രത്യേകത എന്തെന്നാല്, ഈ ഗ്രഹണം ഇന്ത്യയില് ദൃശ്യമാകില്ല. അതിനാല്, മതപരമായ കാര്യങ്ങളില് ഒരു തരത്തിലുള്ള തടസ്സവും ഉണ്ടാകില്ല.\nഗര്‍ഭിണികള് ഈ കാര്യങ്ങള് ശ്രദ്ധിക്കുക\nഈ സൂര്യഗ്രഹണം ഒരു വലയ സൂര്യഗ്രഹണമായിരിക്കുമെങ്കിലും ഇന്ത്യയില് അത് ദൃശ്യമാകില്ല. ഇതൊക്കെയാണെങ്കിലും, ജ്യോതിഷികള് ഗര്‍ഭിണികളോട് ചില കാര്യങ്ങള് ശ്രദ്ധിക്കണമെന്ന് ഉപദേശിക്കുന്നു. അതുപ്രകാരം:\n* ഗ്രഹണസമയത്ത് ഈശ്വരനെ കഴിയുന്നത്ര സ്മരിക്കുക.\n* ഗ്രഹണ കാലഘട്ടത്തില് കോപം, ചീത്ത പ്രവര്‍ത്തികള് എന്നിവ ഒഴിവാക്കുക.\n* കത്രിക, കത്തി മുതലായ മൂര്‍ച്ചയുള്ള വസ്തുക്കള് ഉപയോഗിക്കരുത്.\n* സൂര്യ മന്ത്രങ്ങള് ചൊല്ലുക.\nMost read:2021ലെ ആദ്യ സൂര്യഗ്രഹണം 12 രാശിക്കും കരുതിവച്ച ഫലങ്ങള് ഇതാണ്\nഗര്‍ഭിണികളില് സൂര്യ ഗ്രഹണത്തിന്റെ ഫലങ്ങള്\nമിക്ക ആളുകളും ഇത് ഒരു അന്ധവിശ്വാസമായി തോന്നാമെങ്കിലും, സൂര്യഗ്രഹണം ഗര്‍ഭിണികള്‍ക്കും അവരുടെ കുഞ്ഞുങ്ങള്‍ക്കും ദോഷകരമാകുമെന്ന് വിശ്വസിക്കപ്പെടുന്നു. ഗ്രഹണ സമയത്തെ രശ്മികള് തട്ടുന്നത് പ്രസവസമയത്ത് അല്ലെങ്കില് കുഞ്ഞിന് പ്രശ്‌നങ്ങള് സൃഷ്ടിക്കും. അന്ധവിശ്വാസമോ അല്ലയോ, പ്രശ്‌നങ്ങള് ഒഴിവാക്കാന് എപ്പോഴും ശ്രദ്ധിക്കുന്നതാണ് നല്ലത്. ഗ്രഹണ സമയത്ത് ഗര്‍ഭിണികള് സുരക്ഷിതമായിരിക്കാന് നിര്‍ദ്ദേശിക്കുന്ന ചില മാര്‍ഗങ്ങള് ഇതാ:\n* ഗ്രഹണ സമയത്ത് വീട്ടില് നിന്ന് പുറത്തുപോകുന്നത് ഒഴിവാക്കുക.\n* ഗ്രഹണം അവസാനിക്കുന്നതിനുമുമ്പ് കുളിക്കരുത്.\n* നിങ്ങളുടെ ശരീരത്തില് ഏതെങ്കിലും ലോഹ ആഭരണം ധരിക്കുന്നത് ഒഴിവാക്കുക.\n* ശരിയായ വിശ്രമം നേടുക.\nസൂര്യഗ്രഹണ സമയത്ത് ഭക്ഷണം കഴിക്കാമോ?\nസൂര്യഗ്രഹണ സമയത്ത് ഭക്ഷണം കഴിക്കുന്നത് പലപ്പോഴും ദോഷമാണെന്ന് വിലയിരുത്തുന്നു. ഗ്രഹണസമയത്ത് ഭക്ഷണം കഴിക്കരുതെന്നും ഗ്രഹണം അവസാനിച്ചതിനുശേഷം പുതിയ ഭക്ഷണം പാകം ചെയ്ത് കഴിക്കണമെന്നും കുടുംബത്തിലെ പ്രായമായവര് പറയുന്നത് നിങ്ങള് കേട്ടിട്ടുണ്ടാകും. ഈ അവകാശവാദത്തെ പിന്തുണയ്ക്കുന്ന ശാസ്ത്രീയ തെളിവുകളൊന്നും ഇല്ലെങ്കിലും, പണ്ടു കാലത്ത്, വൈദ്യുതി കണ്ടുപിടിക്കാത്തതിനാല് പ്രാണികള് ഭക്ഷണത്തിലേക്ക് വീഴുകയോ മറ്റ് വിധത്തില് ഭക്ഷണം മലിനമാകുകയോ ചെയ്യുന്നത് അപകടമാണെന്ന് വിശ്വസിക്കപ്പെട്ടിരുന്നു. ഗ്രഹണസമയത്ത് ഭൂമിയില് വെളിച്ചം കുറവായിരിക്കുമെന്ന് അറിയാമല്ലോ. എന്നിരുന്നാലും, കാലം മാറിയെങ്കിലും ചില ആളുകള് ഈ രീതി ഇപ്പോഴും പിന്തുടരുന്നു.\nMost read:ഭാവി അറിയാനുള്ള രണ്ട് വഴികള്; നാഡീ ജ്യോതിഷവും വേദ ജ്യോതിഷവും\nസൂര്യനെ പൂര്‍ണ്ണമായും ചന്ദ്രന് മൂടുകയും സൂര്യന്റെ കിരണങ്ങള് ഭൂമിയില് എത്തുന്നത് തടയുകയും ചെയ്യുമ്പോള് സംഭവിക്കുന്ന പ്രതിഭാസമാണ് സൂര്യഗ്രഹണം. സൂര്യഗ്രഹണ സമയത്ത് കണ്ണുകള്‍ക്ക് പ്രത്യേക ശ്രദ്ധ നല്‍കണമെന്ന് പലപ്പോഴും നിര്‍ദ്ദേശിക്കപ്പെടുന്നു. ഈ സമയത്ത് സൂര്യന് പുറപ്പെടുവിക്കുന്ന കിരണങ്ങള് ദോഷകരവും കണ്ണുകളുടെ റെറ്റിനയ്ക്ക് കേടുപാടുകള് വരുത്തുന്നതുമാണ്. ഗ്രഹണ സമയത്ത് കണ്ണുകളില് യാതൊരു സംരക്ഷണവുമില്ലാതെ പുറത്തിറങ്ങരുത്. ഗ്രഹണ സമയത്ത് സൂര്യനെ നേരിട്ട് കണ്ണുകള് കൊണ്ട് നോക്കുകയും ചെയ്യരുത്.\nഡിസംബര് 4-ലെ സൂര്യഗ്രഹണം; ഈ അഞ്ച് രാശിക്കാര്‍ക്ക് മഹാഭാഗ്യം\nജൂണ് 10-ലെ സൂര്യഗ്രഹണം ഭയക്കേണ്ടതോ, വിശ്വാസങ്ങള് ഇങ്ങനെ\nRead more about: solar eclipse sun pregnant സൂര്യഗ്രഹണം വിശ്വാസം ഗര്‍ഭിണി\nSolar Eclipse 2021: The effect of surya grahan on pregnant women in malayalam\nThe first solar eclipse of the year is going to happen on June 10. According to astrology, certain rules must be followed at the time of eclipse. Especially pregnant women. Takealook.


മികച്ച മലയാള ചിത്രം 'കള്ളനോട്ടം' | CinemaTalkies\nമികച്ച മലയാള ചിത്രം ‘കള്ളനോട്ടം’\nMarch 22, 2021 by Vaishnavi\nമികച്ച മലയാള സിനിമയ്കക്കുള്ള ദേശിയ പുരസ്കാരം കള്ളനോട്ടം എന്ന ചിത്രത്തിന്. രാഹുൽ റിജി നായർ ആണ് ചിത്രത്തിൻ്റെ എഴുത്തും സംവിധാനവും നിർവഹിച്ചിരിക്കുന്നത്. ലിജോ ജോസഫ്, സുജിത്ത് വാര്യർ എന്നിവർ ചേർന്ന് സിനിമ നിർമിച്ചിരിക്കുന്നത് . ടോബിൻ തോമസ് ക്യാമറയും അപ്പു ഭട്ടതിരി എഡിറ്റും നിർവഹിച്ചിരിക്കുന്നു.\nദേശിയ പുരസ്കാരം ധനുഷും മനോജ് ബാജ്‌പേയും മികച്ച നടന്മാർ ; കങ്കണ മികച്ച നടി; വിജയ് സേതുപതി സഹനടൻ\nഫഹദ് ചിത്രം മാലിക്കിന്റെ ട്രെയ്‌ലർ മാർച്ച് 25ന് റിലീസ് ചെയ്യും


ദൃശ്യം കഴിഞ്ഞ് നല്ല സിനിമകൾ ലഭിച്ചില്ല, അഭിനയം നിർത്താൻ തീരുമാനിച്ചു: അൻസിബ | Ansiba Hassan Drishyam\nദൃശ്യം 2; സംവിധാനം; വിവാഹം: അൻസിബ പറയുന്നു\nആർ.ബി. ശ്രീലേഖ December 07, 2020 12:14 PM IST\nകോഴിക്കോടുള്ള കല്ലായി എന്ന ചെറിയ ഗ്രാമത്തിൽ തനി നാട്ടിൻപുറത്തുകാരിയായി ജനിച്ചുവളർന്ന പെൺകുട്ടി. അവൾ യാദൃച്ഛികമായി സിനിമയിലെത്തി. മലയാളസിനിമയിലെ താരരാജാവിന്റെ മകളായി റെക്കോർഡ് ഗ്രോസ് കലക്‌ഷൻ നേടിയ ചിത്രത്തിൽ അഭിനയിക്കുക. ദൃശ്യത്തിൽ മോഹൻലാലിന്റെ മൂത്ത മകളായി അഭിനയിച്ച അൻസിബ ഹസനെക്കുറിച്ചാണ് പറഞ്ഞുവരുന്നത്. ഒരു നടിയാവാൻ പ്രയത്നിച്ചിട്ടില്ലെന്നും ഇതുവരെ തന്റെ ജീവിതത്തിൽ നടന്നതെല്ലാം ആകസ്മികമായി സംഭവിച്ചതാണെന്നും അൻസിബ ഹസൻ മനോരമ ഓൺലൈനിന്റെ അഭിമുഖത്തിൽ പറയുന്നു....\nസിനിമാ നടി ആകാൻ ആഗ്രഹിച്ചിട്ടില്ലാത്ത പെൺകുട്ടി പിന്നെ എങ്ങനെയാണ് വെള്ളിത്തിരയിലേക്ക് എത്തിയത്?\nകോഴിക്കോടുള്ള ഒരു ചെറിയ ഗ്രാമത്തിലാണ് ജനിച്ചു വളർന്ന ഞാൻ റിയാലിറ്റി ഷോ വഴിയാണ് സിനിമയിൽ എത്തിയത്. അഭിനയമൊന്നും എന്റെ വിദൂര സ്വപ്നത്തിൽ പോലുമില്ലാത്ത കാലം. എന്റെ അനിയനാണ് ടിവിയിൽ ഒരു റിയാലിറ്റി ഷോയുടെ പരസ്യം കണ്ടിട്ട് അമ്മയോട് പറഞ്ഞത്. അമ്മയ്ക്ക് ഞാൻ അഭിനയിക്കുന്നത് ഇഷ്ടമായിരുന്നു. അങ്ങനെ അനിയൻ പറഞ്ഞ് അമ്മയാണ് ഫോട്ടോ അയച്ചത്. ഇൻവിറ്റേഷൻ വന്നപ്പോൾ ഞാൻ ഞെട്ടിപ്പോയി.\nഒരു അഭിനയേത്രി ആകുമെന്ന് ഞാൻ സ്വപ്നത്തിൽ പോലും വിചാരിച്ചിട്ടില്ല. ചിലരൊക്കെ സിനിമയിൽ അഭിനയിക്കാനായി കുട്ടിക്കാലത്തു തന്നെ തയാറെടുപ്പ് നടത്തും , നൃത്തം, തിയറ്റർ, അങ്ങനെ ഒരുപാടു പരിശീലനങ്ങൾ, അത്തരത്തിൽ ഒരു പരിശീലനവും ഇല്ലാതെയാണ് ഞാൻ വന്നത്. റോഷൻ ആൻഡ്രൂസ് സാറായിരുന്നു റിയാലിറ്റി ഷോയുടെ ജഡ്ജ് . അതിൽ ഞാൻ അവസാന പത്തിൽ എത്തി. എനിക്ക് കിട്ടിയത് മോസ്റ്റ് പോപ്പുലർ ആക്ട്രെസ് എന്ന ടൈറ്റിൽ ആണ്. അതോടെ അഭിനയിക്കാൻ കഴിയുമെന്ന് തോന്നിത്തുടങ്ങി. അതിനു ശേഷം ചെറിയ സിനിമ അവസരങ്ങൾ കിട്ടി. അതിനു ശേഷം ചെറിയ സിനിമ അവസരങ്ങൾ കിട്ടി. തമിഴിൽ നായികയായാണ് തുടക്കം കുറിച്ചത്. എങ്കിലും ശ്രദ്ധിക്കപ്പെട്ടത് ദൃശ്യത്തിൽ അഭിനയിച്ചതിന് ശേഷമാണ്.\nകേരളത്തിൽ നിറഞ്ഞോടിയ ദൃശ്യം എന്ന സിനിമയിൽ സൂപ്പർ താരത്തോടൊപ്പം അഭിനയിച്ച അനുഭവം?\nദൃശ്യത്തിലേക്ക് ജീത്തു സർ ആണ് വിളിച്ചത്. ഒരു പാവം ലുക്കുള്ള നാടൻ പെൺകുട്ടിയെയാണ് ആ കഥാപാത്രത്തിന് വേണ്ടിയിരുന്നത്. എന്റെ ഒരു നാടൻ വേഷത്തിലുള്ള ഫോട്ടോ ജീത്തു സർ കണ്ടിരുന്നു, അങ്ങനെയാണ് എന്നെ വിളിച്ചത്. പക്ഷേ അവിടെ എത്തി എന്നെ കണ്ടപ്പോൾ ഫോട്ടോയിലെ പോലെ അല്ല. പിന്നീട് അഭിനയിച്ചുകാണിക്കാൻ പറഞ്ഞു.\nദൃശ്യത്തിൽ വരുൺ ഭീഷണിപ്പെടുത്തുന്ന സീൻ ആയിരുന്നു ചെയ്തു കാണിക്കാൻ തന്നത്. അത് ചെയ്തു കാണിച്ചു, പക്ഷേ സെലക്ട് ചെയ്യുമെന്ന് മനസിൽ പോലും കരുതിയില്ല. ജീത്തു സാറിന്റെ ഭാര്യ ലിന്റ ചേച്ചിയായിരുന്നു കോസ്റ്റ്യൂം ചെയ്തത്. ചേച്ചി ചില കോസ്റ്റ്യൂംസ് എന്നിൽ പരീക്ഷിച്ച് സിനിമയിലെ കഥാപാത്രത്തെപോലെ മേക്കപ്പ് ഇട്ടു നോക്കി. എന്നിട്ടും സിനിമയിൽ തിരഞ്ഞെടുത്തോ എന്നത് മാത്രം പറഞ്ഞില്ല.\nഅത് കഴിഞ്ഞു നിരാശയോടെ ഞാൻ യാത്ര പറഞ്ഞു ഇറങ്ങാൻ തുടങ്ങിയപ്പോൾ പുറകിൽ നിന്നൊരു വിളി. വസ്ത്രത്തിന്റെ അളവൊക്കെ കൊടുത്തിട്ടു പോകൂ എന്ന് ജീത്തു സർ പറഞ്ഞു. ഞാൻ അദ്ഭുതപ്പെട്ടു നോക്കി, അപ്പോൾ സർ പറഞ്ഞു താൻ ഇതിൽ അഭിനയിക്കുന്നുണ്ട്, കോസ്റ്റ്യൂം ചെയ്യേണ്ടേ അതിനായി മെഷർമെൻറ് കൊടുക്കൂ എന്ന്. അതെനിക്ക് ഭയങ്കര സർപ്രൈസ് ആയിരുന്നു.\nഷൂട്ട് തുടങ്ങാൻ രണ്ടു ദിവസം മാത്രം ബാക്കി നിൽക്കുമ്പോഴാണ് എന്നെ സെലക്ട് ചെയ്തത്, എനിക്കു മുന്നെ ഒരുപാട് പേരെ ഓഡിഷൻ ചെയ്തിട്ടുണ്ടായിരുന്നു. ലാലേട്ടനോടും മീന ചേച്ചിയോടുമൊപ്പമാണ് സ്ക്രീൻ ഷെയർ ചെയ്യേണ്ടത് എന്ന അറിവ് വീണ്ടും എന്നെ അമ്പരപ്പിച്ചു. പിന്നെ എക്സ്സൈറ്റ്മെന്റ് ആയി. എല്ലാവരും ആരാധിക്കുന്ന ലാലേട്ടന്റെ ഒപ്പം നിന്ന് അഭിനയിക്കുക എന്നുള്ള ചിന്തപോലും എന്നെ ഞെട്ടിച്ചു. ഷൂട്ടിങ്ങിനു ജോയിൻ ചെയ്തു, എല്ലാവരെയും കണ്ടു പരിചയപ്പെട്ടു വർക്ക് ചെയ്തു തുടങ്ങിയപ്പോഴാണ് സമാധാനം ആയിത്തുടങ്ങിയത്. സെറ്റിൽ എല്ലാവരും നല്ല പെരുമാറ്റം ആയിരുന്നു. വളരെ പെട്ടെന്ന് തന്നെ ഞങ്ങൾ ഒരു കുടുംബം പോലെ ആയി. ഇത്രയും സീനിയർ ആയ താരങ്ങളോടൊപ്പം അഭിനയിക്കാൻ കഴിഞ്ഞത് ഒരു പരിശീലന കളരിപോലെ തോന്നി, ഒരുപാടു കണ്ടും കേട്ടും പഠിക്കാനും മെച്ചപ്പെടുത്താനും കഴിഞ്ഞു.\nമോഹൻലാൽ എന്ന വിസ്മയം?\nഞാൻ ആദ്യമായാണ് ലാലേട്ടനെ കാണുന്നത്. ലൊക്കേഷനിൽ ഉള്ള സമയമത്രയും ഞാൻ അദ്ദേഹത്തെ നോക്കിക്കൊണ്ടിരുന്നു. എന്റെ ഊഴം വരുമ്പോൾ ഞാൻ അഭിനയിക്കും കട്ട് പറയുമ്പോൾ പിന്നെ ഞാൻ അദ്ദേഹത്തെ ശ്രദ്ധിക്കും. ലാലേട്ടനെ എല്ലാ ദിവസവും കാണാൻ കിട്ടിയ ഒരു അവസരമായിരുന്നു. ഒരേ സീൻ തന്നെ റിപ്പീറ്റ് ചെയ്തു കൊണ്ടിരിക്കുന്നതു കാണുമ്പോൾ ഒരുപക്ഷേ ഷൂട്ടിങ് കാണുന്നവർക്കു മടുപ്പുണ്ടാകും, പക്ഷേ എനിക്ക് ലാലേട്ടനെ കണ്ടു മടുത്തിട്ടേ ഇല്ല, അദ്ദേഹം അഭിനയിക്കുന്നത് എത്ര കണ്ടാലും മതിയാകില്ല. അദ്ദേഹം അഭിനയിക്കുകയല്ല ബിഹേവ് ചെയ്യുകയാണ്, അതിൽ ഒന്നും എഡിറ്റ് ചെയ്യാൻ പോലും ഉണ്ടാകില്ല.\nനമ്മളോട് സംസാരിച്ചിരുന്ന ആൾ അടുത്ത നിമിഷം കഥാപാത്രമായി മാറും. ലാലേട്ടനെ അനുകരിക്കുന്നവരെ കണ്ടിട്ടുണ്ട് അവർക്ക് അദ്ദേഹത്തിന്റെ ശരീര ചലനങ്ങൾ അനുകരിക്കാൻ കഴിഞ്ഞേക്കും പക്ഷേ ലാലേട്ടൻ ആകാൻ കഴിയില്ല. അദ്ദേഹത്തിന്റെ അഭിനയം ഒരു നാച്ചുറൽ പ്രോസസ്സ് ആണ്. ഒരു തുടക്കകാരിയായ ഞാൻ അദ്ദേഹത്തെക്കുറിച്ച് അഭിപ്രായം പറയാൻ പോലും ആളല്ല. ലാലേട്ടൻ നല്ല സ്നേഹം കാണിക്കുന്ന ആളാണ്. നമ്മളെ ഓരോരുത്തരെയും അദ്ദേഹത്തിന് നന്നായി അറിയാം. നമ്മൾ അങ്ങോട്ട് ചെല്ലുന്നേനു മുന്നേ ഇങ്ങോട്ടു വന്നു സംസാരിക്കും. ഒരു ലൈറ്റ് ബോയ് മുതൽ വലിയ താരങ്ങൾ വരെയുള്ളവരോട് ഒരുപോലെ ആണ് പെരുമാറുന്നത്. അദ്ദേഹത്തിൽ നിന്നു അഭിനയവും എളിമയും നമുക്കു പഠിക്കാം.\nമീന എന്ന അഭിനയേത്രിയോടൊപ്പം അഭിനയിച്ചല്ലോ, ആ ഒരു അനുഭവം\nഒരു താര ജാഡയും ഇല്ലാത്ത അഭിനേതാവാണ് മീന ചേച്ചി. ഒരു വലിയ സൂപ്പർ സ്റ്റാർ ആയിരുന്നില്ലേ, എത്ര കഥാപാത്രങ്ങൾ ചെയ്ത ആളാണ്, പക്ഷേ വളരെ സിംപിൾ ആണ് ചേച്ചി. ഷൂട്ടിങ് ഇല്ലാത്ത സമയത്ത് നമുക്കൊപ്പം ചേരും. ചേച്ചി വളരെ ചൈൽഡിഷാണ്. ചേച്ചി മലയാളം പറയുന്നത് കേൾക്കാൻ നല്ല രസമാണ്. അതുകൊണ്ടു ഞങ്ങൾ മലയാളത്തിൽ തന്നെ ചേച്ചിയോട് സംസാരിക്കുമായിരുന്നു. ലാലേട്ടനോടും മീന ചേച്ചിയോടൊപ്പം ഒക്കെ അഭിനയിക്കാൻ കഴിഞ്ഞതാണ് ഞാൻ ഒരു നേട്ടമായി കാണുന്നത്.\nദൃശ്യത്തിലെ എല്ലാ കഥാപാത്രങ്ങളും ശ്രദ്ധിക്കപ്പെട്ടു, അതിനു പിന്നാലെ അവസരങ്ങൾ കിട്ടിയോ?\nഇല്ല, ദൃശ്യം കഴിഞ്ഞ ശേഷം അധികം നല്ല അവസരങ്ങളൊന്നും വന്നില്ല. ദൃശ്യം ചെയ്തു കഴിഞ്ഞപ്പോൾ ആകെ കൺഫ്യൂഷൻ ആയി. അതുവരെ കിട്ടുന്നതൊക്കെ ചെയ്യുമായിരുന്നു. അത്രയും നല്ല ഒരു കഥാപാത്രം ചെയ്തു കഴിഞ്ഞതുകൊണ്ടു അതിനേക്കാൾ നല്ല ഒരു കാരക്ടർ, അല്ലെങ്കിൽ അത്രയെങ്കിലും പ്രാധാന്യം ഉള്ളത് കിട്ടണം എന്നൊരു ആഗ്രഹം ഉണ്ടായിരുന്നു , പക്ഷേ കിട്ടിയില്ല. ചെയ്തതൊന്നും എനിക്കത്ര സംതൃപ്തി തന്നില്ല. അതുകൊണ്ടു തന്നെ ഞാൻ പഠനത്തിലേക്ക് മടങ്ങിപ്പോയി.\nഡിഗ്രി കോഴ്സ് പകുതിവഴി നിർത്തിയിട്ടാണ് ഞാൻ സിനിമയിലേക്ക് വന്നത്. ബിഎസ്സി വിഷ്വൽ കമ്മൂണിക്കേഷൻ ആണ് ചെയ്തത്, അത് പൂർത്തിയാക്കി. എനിക്ക് കഥപറയാൻ വലിയ ഇഷ്ടമാണ്. ഞാൻ എന്റെ ക്ലാസ്സിലെ കൂട്ടുകാർക്ക് സിനിമകഥകൾ പറഞ്ഞു കൊടുക്കുമായിരുന്നു. പിന്നെ ചെറുതായി കഥയും തിരക്കഥയുമൊക്കെ എഴുതി തുടങ്ങി. അതിൽ ഒരു കഥ ഞാൻ തന്നെ സംവിധാനം ചെയ്യണം എന്നൊരു ആഗ്രഹമുണ്ട്. ഇതിനിടയിൽ ഞാൻ "A Live Story" എന്ന ഒരു ഹ്രസ്വചിത്രം സംവിധാനം ചെയ്തു. പോളി ആന്റിയും പ്രചോദ് ഏട്ടനും ഒക്കെ ആണ് അഭിനയച്ചത്. അതിനു നല്ല അഭിപ്രായമാണ് ലഭിച്ചത്.\nഅതെ, ഞാൻ ഇങ്ങനെ ഇനി സിനിമ ചെയ്യണ്ട എന്നൊക്കെ കരുതി ഇരിക്കുമ്പോഴാണ് ജrത്തു സർ വിളിക്കുന്നത്. ദൃശ്യം രണ്ടാം ഭാഗത്തിൽ തന്റെ കഥാപാത്രം ഉണ്ട് ചെയ്യണം എന്ന് പറഞ്ഞു. എന്നെ സംബന്ധിച്ചടത്തോളം അതൊരു വലിയ സന്തോഷം നൽകുന്ന വാർത്തയായിരുന്നു. എല്ലാരും വളരെ പ്രതീക്ഷയോടെ കാത്തിരിക്കുന്ന ഒരു സിനിമയാണ് ദൃശ്യത്തിന്റെ രണ്ടാം ഭാഗം. ആ സെറ്റിൽ വന്നത് കുടുംബത്തിലേക്ക് മടങ്ങി വന്നതുപോലെ ആയിരുന്നു. ആദ്യ ഭാഗത്തിൽ ഉണ്ടായിരുന്ന ഭൂരിഭാഗം ആളുകളും ഉണ്ടായിരുന്നു. എല്ലാവരെയും കണ്ടപ്പോൾ ഭയങ്കര സന്തോഷമായി. സെറ്റിലേക്ക് എത്തുന്ന ഓരോ അഭിനേതാവിനെയും ഞങ്ങൾ ആരവത്തോടെ വരവേറ്റു. ഒന്നാം ഭാഗത്തിന്റെ തുടർച്ചതന്നെയാണ് രണ്ടും. കുടുംബ ചിത്രമാണ്. ജോർജ്ജുകുട്ടിക്ക് അത്യാവശ്യം നല്ല ജീവിത സാഹചര്യം ഒക്കെ ആയി. ബാക്കി കണ്ട് അറിയാം.\nവീണ്ടും ദൃശ്യത്തിന് ശേഷം ഉള്ള ജീവിതം എങ്ങനെയായിരിക്കും?\nഇപ്പോൾ എനിക്ക് ഒന്നും പറയാൻ കഴിയില്ല. എന്റെ ജീവിതത്തിൽ എല്ലാം ആകസ്മികമായാണ് സംഭവിച്ചത്. ഞാൻ ഒരു അഭിനേത്രി ആകുമെന്ന് ഒരിക്കലും കരുതിയില്ല അത് ആയി, പിന്നെ ഞാൻ വിചാരിച്ചു, ഒരു വലിയ താരം ആകുമെന്ന് പക്ഷേ അത് ആയതുമില്ല. ആദ്യം ബി എ ഇംഗ്ലിഷ് ആയിരുന്നു പഠിക്കാൻ ആരംഭിച്ചത്. പിന്നെ അത് നിർത്തി വിഷ്വൽ കമ്മ്യൂണിക്കേഷൻ പഠിച്ചു. എനിക്ക് എഴുതാൻ കഴിയുമെന്നോ ഒരു ചിത്രം സംവിധാനം ചെയ്യാൻ കഴിയുമെന്നോ കരുതിയിരുന്നില്ല. ആ ഞാൻ ഒരു ഹ്രസ്വ ചിത്രം ചെയ്തു. ഒരു സിനിമ ചെയ്യാൻ തയ്യാറെടുക്കുന്നു. അപ്പോൾ എന്റെ ജീവിതത്തിൽ എല്ലാം അപ്രതീക്ഷിതമായാണ് സംഭവിച്ചത്. ഇനിയും ഞാൻ എല്ലാം വിധിക്കു വിടുന്നു.\nസിനിമാതാരങ്ങൾക്ക് എതിരെ വരുന്ന സൈബർ ആക്രമണങ്ങളെ എങ്ങനെ കാണുന്നു.\nഎന്റെ കുടുംബവും സുഹൃത്തുക്കളും നാട്ടുകാരും എല്ലാം എനിക്ക് നല്ല പിന്തുണ തരുന്നവരാണ്. മലയാള സിനിമയിൽ ഏറ്റവും കൂടുതൽ ഗ്രോസ് കലക്‌ഷൻ കിട്ടിയ ഒരു സിനിമയിൽ എനിക്ക് ഭാഗമാകാൻ കഴിഞ്ഞതിൽ എന്റെ ബന്ധുക്കളും സുഹൃത്തുക്കൾക്കുമൊക്കെ സന്തോഷമുണ്ട്. പിന്നെ സോഷ്യൽ മീഡിയയിൽ ഒരുപാട് കമന്റ്സ്, വിഡിയോസ് ഒക്കെ വരാറുണ്ട്. അത് ഒട്ടുമിക്ക നടിമാരും നടന്മാരും നേരിടേണ്ടി വരുന്ന കാര്യമാണ്. അതൊന്നും ശ്രദ്ധിച്ചിട്ടു കാര്യമില്ല. യൂട്യൂബിൽ ഒക്കെ നോക്കിയാൽ ഒരുപാട് വീഡിയോസ് കാണാം\nഅതിലെ പടങ്ങളും തലക്കെട്ടും കണ്ടാൽ ഞെട്ടിപ്പോകും, പക്ഷേ നമ്മുടെ സൂപ്പർ താരങ്ങളെയും ഭരണകർത്താക്കളെപോലും വെറുതെ വിടാത്ത ആൾക്കാരാണ്, അപ്പോൾ പിന്നെ വും ചെറിയ ഒരു താരമായ എന്നെപ്പറ്റി പറയുന്നതിന് എന്ത് പറയാൻ പറ്റും? ഞാൻ അതൊന്നും വലിയ കാര്യമാക്കി എടുക്കാറില്ല. കുറച്ചു നാൾ പറയും, പിന്നെ അടുത്ത വിഷയത്തിലേക്ക് പോകും, അതൊക്കെ അങ്ങനെ കണ്ടാൽ മതി. സൈബർ അറ്റാക്ക് നേരിടാത്ത ഒരാളും ഉണ്ടാകില്ല ഇപ്പോൾ. വീടിനു പുറത്തുപോകാത്ത വീട്ടമ്മമാരെപ്പോലും വെറുതെ വിടുന്നില്ലല്ലോ. എല്ലാരും നമ്മളെപ്പറ്റി നല്ലതു പറയണം എന്ന് ആഗ്രഹിക്കാൻ പറ്റുമോ? നമ്മുടെ ജീവിതം എത്ര ചെറുതാണ്, ഉള്ള സമയത്ത് നല്ല കാര്യങ്ങൾ മാത്രം ചിന്തിച്ചു സന്തോഷമായി ജീവിക്കുക, നന്മ ചെയ്തില്ലെങ്കിലും ആരെയും ദ്രോഹിക്കാതെ ജീവിക്കുക എന്നുള്ളതാണ് എന്റെ പോളിസി.\nവിവാഹം കഴിഞ്ഞു എന്നൊരു ന്യൂസ് കണ്ടിരുന്നല്ലോ?\nഞാനും കണ്ടിരുന്നു കേട്ടോ, അതിൽ വായിച്ചുള്ള അറിവേ എനിക്കും ഉള്ളൂ, ആരെയാണെന്നു കൂടി പറഞ്ഞു തന്നിരുന്നെങ്കിൽ നന്നായിരുന്നു. സുഹൃത്തുക്കളൊക്കെ വിവാഹം കഴിഞ്ഞോ എന്ന് വിളിച്ചു ചോദിച്ചു. കല്യാണം കഴിക്കണം, വീട്ടുകാർ ആലോചിക്കുന്നുണ്ട്, പക്ഷേ ഉടനെ ഇല്ല, ഞാൻ പിടി കൊടുത്തിട്ടില്ല. ഞാൻ റൊമാന്റിക് ആയ ഒരാളാണ്. പിന്നെ യാത്രകൾ എനിക്കേറെ ഇഷ്ടമാണ്, ഇതുപോലെ ഒക്കെ ഉള്ള ഒരാൾ ആയാൽ നല്ലത്.\nഎന്റെ കുടുംബത്തിൽ ഒരുപാടു അംഗങ്ങൾ ഉണ്ട്. ജോയിന്റ് ഫാമിലിയിലാണ് ഞാൻ വളർന്നത്. അങ്ങനെ ഉള്ള ഒരു വലിയ കുടുംബത്തിൽ ഉള്ള ആളെയാണ് എനിക്കിഷ്ട്ടം. പിന്നെ ഞാൻ ഒരു കലാകാരി ആണ്, എന്റെ പ്രഫഷൻ ഉൾക്കൊള്ളുന്ന ആളാകണം എന്നുണ്ട്. നമ്മുടെ സമൂഹത്തെപ്പറ്റിയും ഇപ്പോഴത്തെ എല്ലാ കാര്യത്തെപ്പറ്റിയും ഒരു ബോധമുള്ള ആളാകണം. പിന്നെ നമുക്ക് ആരെയും ചൂഴ്ന്നു നോക്കാൻ കഴിയില്ല. നമുക്ക് പറ്റുന്ന ഒരാളെ കിട്ടുക എന്നുള്ളത് ഒരു ഭാഗ്യം തന്നെയാണ്. എല്ലാം വരുന്നത് പോലെ വരട്ടെ എന്ന് വിചാരിക്കുന്നു.


Tuticorn custodial death-SI arrested | ഒടുവിൽ ആ അച്ഛനും മകനും നീതി കിട്ടി തുടങ്ങി; തൂത്തുക്കുടി കസ്റ്റഡി മരണത്തിന് ഇടയാക്കിയ സംഭവത്തിൽ ആദ്യ അറസ്റ്റ് രേഖപ്പെടുത്തി; അറസ്റ്റിലായത് കസ്റ്റഡി മർദ്ദനത്തിന് നേതൃത്വം നൽകിയ മൂന്ന് പേരിൽ ഒരാളായ സാത്താങ്കുളം എസ്‌ഐ രഘു ഗണേശ്: കസ്റ്റഡിയിലെടുത്തതു കൊലപാതക കുറ്റം ഉൾപ്പെടെ വിവിധ വകുപ്പുകൾ ചുമത്തി - MarunadanMalayalee.com\nJuly 02, 202005:30 AM IST Permalink\nചെന്നൈ: ഒടുവിൽ തൂത്തുക്കുടിയിലെ ആ അച്ഛനും മകനും നീതി കിട്ടി തുടങ്ങി. തൂത്തുക്കുടിയിൽ അച്ഛനേയും മകനേയും കസ്റ്റഡി മർദ്ദനത്തിനിരയാക്കി കൊലപ്പെടുത്തിയ കേസിൽ ആദ്യ അറസ്റ്റ് രേഖപ്പെടുത്തി. ജയരാജനെയും ബെനക്‌സിനെയും മർദ്ദിക്കാൻ നേതൃത്വം നൽകിയ മൂന്ന് പേരിൽ ഒരാളായ സാത്താങ്കുളം എസ്ഐ രഘു ഗണേശാണ് അറസ്റ്റിലായത്. കൂടുതൽ അറസ്റ്റ് ഉടനുണ്ടാകും.\nഎസ്‌ഐ രഘു ഗണേശിനെ കൊലപാതകക്കുറ്റമായ 302 വകുപ്പ് ഉൾപ്പെടെ ചുമത്തിയാണ് അറസ്റ്റ് ചെയ്തത്. ചോദ്യംചെയ്യാൻ വിളിപ്പിച്ച ശേഷം അറസ്റ്റ് രേഖപ്പെടുത്തുകയായിരുന്നു. കേസ് അന്വേഷിക്കുന്ന പ്രത്യേക സംഘം ഇന്നലെ ഈ സ്റ്റേഷനിലെ വനിതാ കോൺസ്റ്റബിളിനെ അടക്കം ചോദ്യം ചെയ്തിരുന്നു. ഇവർ എസ്‌ഐക്കെതിരെ മൊഴി നൽകുകയും ചെയ്തിരുന്നു. രഘു ഗണേശിന് പുറമേ ഇൻസ്പെക്ടർ ശ്രീധർ, സബ് ഇൻസ്പെക്ടർ ബാലകൃഷ്ണൻ എന്നിവരാണ് മർദ്ദനത്തിന് നേതൃത്വം നൽകിയത്. എന്നാൽ ശ്രീധറിനെ രക്ഷിച്ചെടുക്കാനുള്ള ശ്രമം നടക്കുന്നു എന്ന് ആക്ഷേപം ഉയരുന്നുണ്ട്. എന്നാൽ ജന രോഷം ശക്തമായതോടെ ഇരുവരേയും ഉടൻ അറസ്റ്റ് ചെയ്‌തേക്കും.\nഇന്നലെപ്രതികളായ പൊലീസുകാർക്കെതിരെ ഇതേ സ്‌റ്റേഷനിലെ വനിതാ കോൺസ്റ്റബിൾ മൊഴി നൽകിയിരുന്നു. ജയരാജനെയും ബെനിക്‌സിനെയും പൊലീസുകാർ ലാത്തി കൊണ്ട് ക്രൂരമായി മർദിച്ചതായാണ് സാത്താൻകുളം സ്റ്റേഷനിലെ വനിതാ കോൺസ്റ്റബിളിന്റെ മൊഴി. ലാത്തിയിലും മേശയിലും ചോരക്കറ പുരണ്ടിരുന്നു. ഉന്നത ഉദ്യോഗസ്ഥരുടെ ഭീഷണി വകവയ്ക്കാതെയാണ് പൊലീസുകാരി സഹപ്രവർത്തകർക്കെതിരെ മൊഴി നൽകിയത്.\nപൊലീസുകാരെ പ്രതികളാക്കാൻ പ്രഥമദൃഷ്ട്യാ തെളിവുണ്ടെന്നു മദ്രാസ് ഹൈക്കോടതി മധുരബെഞ്ച് പറഞ്ഞു. കസ്റ്റഡിയിൽ കൊല്ലപ്പെട്ട ജയരാജ്, മകൻ ബെനിക്‌സ് എന്നിവരുടെ പോസ്റ്റ്‌മോർട്ടം റിപ്പോർട്ടും വനിതാ കോൺസ്റ്റബിളിന്റെ മൊഴിയും പരിശോധിച്ചാണു കോടതി നിരീക്ഷണം. സിബിഐ കേസ് ഏറ്റെടുക്കുന്നതുവരെ സിബിസിഐഡി അന്വേഷണം നടത്തും. അതിനിടെ, ആരോപണ വിധേയരായ പൊലീസ് ഉദ്യോഗസ്ഥരെ സംരക്ഷിക്കാൻ ശ്രമിക്കുന്നെന്ന ആരോപണം നേരിട്ട തൂത്തുക്കുടി എസ്‌പി: അരുൺ ബാലഗോപാലനെ മാറ്റി. ഇദ്ദേഹത്തിന് മറ്റു പദവികളൊന്നും നൽകിയിട്ടില്ല. അന്വേഷണത്തിനെത്തിയ കോവിൽപെട്ടി മജിസ്‌ട്രേട്ടിനോട് മോശമായി പെരുമാറിയ തൂത്തുക്കുടി എസിപി: ഡി.കുമാർ, ഡിഎസ്‌പി: സി.പ്രതാപൻ എന്നിവരുടെയും കസേര തെറിച്ചു. ഇതേ ആരോപണം നേരിട്ട കോൺസ്റ്റബിൾ മഹാജനെ സസ്‌പെൻഡ് ചെയ്തു. കേസിൽ പൊലീസിന് അനുകൂലമായി റിപ്പോർട്ട് എഴുതിയ മെഡിക്കൽ ഓഫിസർ ഡോ.വെനില രണ്ടാഴ്ചത്തെ അവധിയിൽ പോയി. ഹൈക്കോടതി നിർദ്ദേശപ്രകാരം സാത്താൻകുളം പൊലീസ് സ്റ്റേഷന്റെ നിയന്ത്രണം റവന്യൂ ഉദ്യോഗസ്ഥർ ഏറ്റെടുത്തു.\nതൂത്തുകുടി ജില്ലയിലെ സാത്താൻകുളത്തെ മരവ്യാപാരിയായ ജയരാജനെയും, മകൻ ബെനിക്‌സിനെയും ലോക്ഡൗൺ ലംഘിച്ചു കട തുറന്നതിനു വെള്ളിയാഴ്ചയാണ് പൊലീസ് കസ്റ്റഡിയിലെടുത്തത്. രണ്ടു ദിവസം കസ്റ്റഡിയിൽ വച്ചതിനുശേഷം തിങ്കളാഴ്ചയാണ് അറസ്റ്റ് രേഖപെടുത്തിയത്. തുടർന്ന് ഇവരെ കോവിൽപെട്ടി സബ് ജയിലിലേക്ക് അയക്കുകയായിരുന്നു. ഉച്ചയോടെ ഫെനിക്‌സിന് നെഞ്ചുവേദന ഉണ്ടാവുകയും തൊട്ടടുത്തുള്ള കോവിൽപെട്ടി ജനറൽ ആശുപത്രിയിലെത്തിച്ചെങ്കിലും മരിക്കുകയുമായിരുന്നു. പിന്നീട് ജയരാജന്റെ ആരോഗ്യ നിലയും വഷളാവുകയും മരിക്കുകയും ചെയ്തു.


മുരിയാട് പഞ്ചായത്ത് വൈസ് പ്രസിഡന്‍റ് ഷീല ജയരാജ് വാഹനാപകടത്തിൽ മരിച്ചു | Muriyad panchayat vice president Sheela Jayaraj died inaroad accident | Madhyamam\ndate_range 24 Nov 2021 7:41 AM GMT\nമുരിയാട് പഞ്ചായത്ത് വൈസ് പ്രസിഡന്‍റ് ഷീല ജയരാജ് വാഹനാപകടത്തിൽ മരിച്ചു\nതൃശൂർ: മുരിയാട് ഗ്രാമപഞ്ചായത്ത് വൈസ് പ്രസിഡന്‍റ് വാഹനാപകടത്തില് മരിച്ചു. മുരിയാട് ഗ്രാമപഞ്ചായത്ത് 13ാം വാര്‍ഡ് മെമ്പറുമായ തുറവന്‍കാട് സ്വദേശി കൊച്ചുകുളം വീട്ടില് ഷീല ജയരാജ്ആണ് മരിച്ചത്. 50 വയസ്സായിരുന്നു. ഇന്ന് രാവിലെ 11 മണിയോടെയാണ് അപകടം.\nഇവർ സഞ്ചരിച്ചിരുന്ന വാഹനം സ്വകാര്യ ബസ്സുമായി കൂട്ടി ഇടിച്ചാണ് അപകടമുണ്ടായത്. അപടത്തില്‍പ്പെട്ട് തെറിച്ച് വീണ ഷീലയുടെ ശരിരത്തിലൂടെ ബസ് കയറി ഇറങ്ങുകയായിരുന്നു. ഉടന് ഇരിങ്ങാലക്കുട ജനറല് ആശുപത്രിയില് എത്തിച്ചെങ്കില്ലും ജീവന് രക്ഷിക്കാനായില്ല.\nഷീല ജയരാജിന് ഒപ്പമുണ്ടായിരുന്ന മുരിയാട് പഞ്ചായത്തിലെ തന്നെ ക്ഷേമകാര്യ സ്റ്റാന്‍റിങ് കമ്മിറ്റി ചെയര്‍പേഴ്‌സണ് രതി ഗോപിക്ക് ഗുരുതരമായി പരിക്കേറ്റു. ക്ഷേമകാര്യ സ്റ്റാന്‍റിങ് കമ്മിറ്റി ചെയര്‍പേഴ്‌സണ് രതി ഗോപിയുമൊത്ത് ആനന്ദപുരത്തുള്ള ആയുര്‍വേദ ആശുപത്രിയിലേക്ക് പോകുന്ന വഴിയായിരുന്നു അപകടം.\nപരിക്കേറ്റ രതി ഗോപിയെ അപ്പോളോ ആശുപത്രിയില് പ്രവേശിപ്പിച്ചു. സി.പി.ഐ പ്രതിനിധിയായാണഅ വിജയിച്ചത്. പുല്ലൂര് സര്‍വ്വീസ് സഹകരണ ബാങ്ക് ഭരണസമിതി അംഗമായിരുന്നു ഷീല. ജയേഷ്, രാജേഷ് എന്നിവര് മക്കളാണ്.\nTAGS:Muriyad Sheela Jayaraj\nNews Summary - Muriyad panchayat vice president Sheela Jayaraj died inaroad accident


സൗദിയെയും ബഹ്‌റൈനെയും ബന്ധിപ്പിച്ച് നിര്‍മ്മിക്കുന്ന പുതിയ സമാന്തര പാതക്ക് വന്‍കിട കമ്പനികളുടെ പങ്കാളിത്തം\nആഴ്ചകള്‍ക്ക് മുമ്പ് പദ്ധതിയിലേക്ക് നിക്ഷേപം ക്ഷണിച്ച് അന്താരാഷ്ട്ര കമ്പനികളെ സമീപിച്ചിരുന്നു\n09 Feb, 2019 at 02:54 AM\nസൗദിയെയും ബഹ്‌റൈനെയും ബന്ധിപ്പിച്ച് നിര്‍മ്മിക്കുന്ന പുതിയ സമാന്തര പാതക്ക് പങ്കാളിത്തമറിയിച്ച് ഇരുന്നൂറ്റിയമ്പതോളം കമ്പനികള് രംഗത്ത്. നിര്‍മ്മാണ ഫണ്ടിംഗ്, അടിസ്ഥാന സൗകര്യ വിപൂലീകരണ രംഗത്തെ കമ്പനികളാണ് താല്‍പര്യമറിയിച്ച് കോസ് വേ അതോറിറ്റിയെ ബന്ധപ്പെട്ടത്.\nപുതിയ സമാന്തര പാതയുടെ നിര്‍മ്മാണം കഴിഞ്ഞ വര്‍ഷമാണ് സൗദിയും ബഹ്‌റൈനും ചേര്‍ന്ന് പ്രഖ്യാപിച്ചത്. 400 കോടി ഡോളര് മുതല് മുടക്ക് പ്രതീക്ഷിക്കുന്ന പദ്ധതി 2021ഓടെ ആരംഭിക്കാനാണ് പദ്ധതി. നിലവിലെ കോസ് വേക്ക് സമാന്തരമായി റോഡ് റയില് ഗതാഗത സംവിധാനങ്ങളടങ്ങിയ പുതിയ പാതയാണ് ലക്ഷ്യമിടുന്നത്. പുതിയ പാത സാമ്പത്തികമായി വിജയിക്കുമെന്ന് സാധ്യതാ പഠനങ്ങളില് കണ്ടെത്തിയിരുന്നു.\nഇതിന്റെ നിര്‍മ്മാണത്തില് പങ്കാളിത്തം അറിയിച്ച് ഇരുനൂറ്റി അമ്പതോളം കമ്പനികള് തങ്ങളെ ബന്ധപ്പെട്ടാതായി കിംഗ് ഫഹദ് കോസ് വേ അതോരിറ്റി ഡയറക്ടര് എഞ്ചിനീയര് ഇമാദ് അല് മുഹൈസിന് കഴിഞ്ഞ ദിവസം വെളിപ്പെടുത്തി. പ്രാദേശിക അന്താരാഷ്ട്ര കമ്പനികളാണ് ഇതില് ഭൂരിഭാഗവും. കണ്‍സല്‍ട്ടിങ് പഠന ഘട്ടത്തിലാണിപ്പോള് പദ്ധതിയെന്നും അദ്ദേഹം കൂട്ടി ചേര്‍ത്തു. ആഴ്ചകള്‍ക്ക് മുമ്പ് പദ്ധതിയിലേക്ക് നിക്ഷേപം ക്ഷണിച്ച് അന്താരാഷ്ട്ര കമ്പനികളെ സമീപിച്ചിരുന്നു. പദ്ധതി നടപ്പിലാവുന്നതോടെ സൗദി ബഹ്‌റൈന് ചരക്ക് നീക്കം സുഖമമാകും. ഒപ്പം മറ്റു ജി.സി.സി രാജ്യങ്ങളിലേക്കും ഇത് വഴി യാത്രാ ചരക്കു നീക്കം എളുപ്പമാകും.


നാരങ്ങ മിക്സി ജാറിൽ ഒന്ന് കറക്കി നോക്ക് അപ്പൊ കാണാം മാജിക്😀😍 അമ്പമ്പോ കിടിലൻ ഐഡിയ തന്നെ 👌👌 - Classic Movies\nനാരങ്ങ മിക്സി ജാറിൽ ഒന്ന് കറക്കി നോക്ക് അപ്പൊ കാണാം മാജിക്😀😍 അമ്പമ്പോ കിടിലൻ ഐഡിയ തന്നെ 👌👌\nചെറുനാരങ്ങ പലപ്പോഴും വീട്ടിൽ ഉണ്ടാകുന്ന ഒരു സാധനമാണ് അല്ലെ.. വെള്ളം കലക്കി കുടിക്കാനും അച്ചാർ ഉണ്ടാക്കാനും എല്ലാം സാധാരണയായി ഉപയോഗിക്കുന്നു. എന്നാൽ നാരങ്ങാ മിക്സി ജാറിൽ കറക്കിയെടുത്ത് ഒരു വെറൈറ്റി റെസിപ്പിയാണ് നിങ്ങളുമായി പങ്കുവയ്ക്കാൻ പോകുന്നത്. ഇത് തീർച്ചയായും എല്ലാവര്ക്കും ഇഷ്ടപ്പെടും. തയ്യാറാക്കാൻ ആവശ്യമായ ചേരുവകൾ താഴെ ചേർക്കുന്നു.\n10 നാരങ്ങാ നന്നായി കഴുകിയെടുത്ത് ശേഷം നാലാക്കി മുറിച്ച് കുരുകളഞ്ഞെടുക്കാം. ഇതിൽ അൽപ്പം ഉപ്പും മുളകുപൊടിയും ചേർത്ത് കുക്കറിൽ വേവിച്ചെടുക്കാം. നിങ്ങൾ ഇതുവരെ കഴിച്ചിട്ടില്ലാത്ത വളരെ രുചികരമായ വ്യത്യസ്തമായ ഒരു നാരങ്ങാ ചട്ണിയാണ് വീഡിയോയിൽ പരിചയപ്പെടുത്തുന്നത്. തയ്യാറാക്കുന്നത് എങ്ങനെയാണെന്ന് വിശദമായി വീഡിയോയിൽ കാണിച്ചു തരുന്നുണ്ട്. ഒന്ന് ട്രൈ ചെയ്തു നോക്കൂ..


മലേഷ്യൻ വിമാനം തേടി സെന്റിനൽ ദ്വീപിലും പോയി, വെളിപ്പെടുത്തലുമായി മലയാളി - മലയാളം ന്യൂസ് പോർട്ടൽ\nPosted on December 19, 2018, 11:01 AM\nദുരൂഹതയുണർത്തുന്ന ദ്വീപാണ് ആൻഡമാനിലെ സെന്റിനൽ. ഇവിടെ ഒരുകൂട്ടം മനുഷ്യർ പുറംലോകവുമായി ബന്ധമില്ലാതെ കഴിയുന്നു. ആരെങ്കിലും തങ്ങളെ തേടിയെത്തുന്നത് അവർ ആഗ്രഹിക്കുന്നില്ല. അവിടേക്ക് മറ്റുള്ളവർ പോകുന്നത് സർക്കാർ വിലക്കിയിട്ടുമുണ്ട്. വിലക്കു ലംഘിച്ച വിദേശിയുവാവ് കൊല്ലപ്പെട്ടതാണ് ഈയിടെ സെന്റിനൽ വീണ്ടും വാർത്തകളിൽ നിറയാൻ കാരണം.\nസെന്റിനൽ ദ്വീപ് സന്ദർശിച്ചവർ വിരലിൽ എണ്ണാവുന്നവർമാത്രം. അത്തരമൊരാളാണു മലയാളിയായ ഡോ.എം.ശശികുമാർ. ആന്ത്രപ്പോളജിക്കൽ സർവേ ഓഫ് ഇന്ത്യയുടെ ഡപ്യൂട്ടി ഡയറക്ടർ. രണ്ടുതവണ ദ്വീപിലേക്കു യാത്ര നടത്തിയ അദ്ദേഹത്തിന്റെ അനുഭവങ്ങളിലൂടെ നമുക്ക് ആ ദ്വീപിലേക്കൊന്നുപോകാം.\nഒറ്റപ്പെടലിന്റെ തുരുത്ത്. സെന്റിനൽ ദ്വീപിലേക്കു ഡോ.എം.ശശികുമാറിന്റെ ആദ്യയാത്ര 2014 ഏപ്രിലിൽ ആയിരുന്നു. ദ്വീപിൽ പുകയുയരുന്നു എന്ന നാസയുടെ റിപ്പോർട്ട് ആയിടയ്ക്കു പുറത്തുവന്നിരുന്നു. എംഎച്ച് 370 എന്ന മലേഷ്യൻ വിമാനം ദ്വീപിൽ തകർന്നു വീണു എന്ന അഭ്യൂഹവും ആയിടെ ശക്തമായിരുന്നു. ഈ രണ്ടു സംഭവങ്ങളും ആന്ത്രപ്പോളജിക്കൽ സർവേ ഓഫ് ഇന്ത്യ (എഎസ്ഐ) ദ്വീപിലേക്ക് ഒരു യാത്ര സംഘടിപ്പിക്കാൻ കാരണമായി. എഎസ്‌ഐയിലെ ഉന്നത ഉദ്യോഗസ്ഥനായ ശശികുമാറിനായിരുന്നു ചുമതല.\nകണ്ടത് രണ്ടാം യാത്രയിൽ\nആൻഡമാൻ – നിക്കോബാർ ദ്വീപസമൂഹങ്ങളിൽ വളരെ പ്രത്യേകതകൾ പുലർത്തുന്ന ദ്വീപാണു സെന്റിനൽ എന്നു ശശികുമാർ പറയുന്നു. കപ്പലുകൾക്കു തീരത്ത് അടുക്കാനാകാത്ത വിധം പ്രകൃതി തന്നെ ദ്വീപിനു ചുററും ഒരു സുരക്ഷാമേഖല ഒരുക്കിയിട്ടുണ്ട്. പവിഴപ്പുറ്റുകൾ നിറഞ്ഞ ഒരു മേഖല.\nആദ്യയാത്രയ്ക്ക് ശശികുമാറും സംഘവും തിരഞ്ഞെടുത്തത് ഹെലിക്കോപ്റ്ററാണ്. എന്നാൽ ദ്വീപിനു കുറുകെ ഹെലികോപ്റ്റർ പറത്തരുതെന്ന് ഒരു ചട്ടമുണ്ട്. അതിനാൽ ദ്വീപിനെ ചുറ്റിപ്പറന്നാണു പുകയുയരുന്നതിന്റെ കാരണം ഇവർ പരിശോധിച്ചത്. അഭ്യൂഹങ്ങളിൽ കഴമ്പില്ലെന്നു പരിശോധനാസംഘത്തിനു ബോധ്യപ്പെട്ടു. എങ്കിലും ഉറപ്പിക്കാനായി ഒരു ബോട്ട് യാത്ര കൂടി നടത്തി.\nആ യാത്രയിലാണു ദ്വീപിലെ അന്തേവാസികളും ഒറ്റപ്പെട്ട ജീവിതശൈലികൊണ്ടു നരവംശശാസ്ത്രജ്ഞർക്കിടയിൽ പ്രശസ്തരുമായ സെന്റിനലീസ് ഗോത്രാംഗങ്ങളെ ശശികുമാർ നേരിട്ടു കണ്ടത്. അവർ നഗ്നരായിരുന്നു. 16 പേരുള്ള സംഘം.7പുരുഷൻമാരും6സ്ത്രീകളും3കുട്ടികളുമുണ്ടായിരുന്നു. ദ്വീപിനെ ചുറ്റിയോടുന്ന ചെറുബോട്ടിനെ സാകൂതം നിരീക്ഷിച്ചായിരുന്നു അവരുടെ നിൽപ്.\nസെന്റിനലീസ് എന്തുകൊണ്ടാണു പുറംലോകവുമായുള്ള സഹവാസം ഇപ്രകാരം തീവ്രമായി നിഷേധിക്കുന്നത്. എന്തുകൊണ്ടാണ് അവർ ഒറ്റപ്പെട്ടു കഴിയാൻ ആഗ്രഹിക്കുന്നത്..? ഇതിനു പ്രത്യേകമായ കാരണങ്ങളില്ലെന്നാണു ശശികുമാറിന്റെ അഭിപ്രായം. ആൻഡമാൻ ദ്വീപസമൂഹങ്ങളിലെ പ്രമുഖ ഗോത്രങ്ങളായ ഗ്രേറ്റ് ആൻഡമാനീസ്, ഓംഗി, ജരാവ തുടങ്ങിയവരും പണ്ട് ഇപ്രകാരമായിരുന്നു. പുറമേയുള്ളവരുടെ ആഗമനം ഇവർ ഭീകരമായി എതിർത്തിരുന്നു.\nബ്രിട്ടീഷുകാർ ദ്വീപിനെ കോളനിയാക്കിയപ്പോഴും സ്ഥിതി നിലനിന്നു. ബ്രിട്ടീഷുകാർക്കെതിരെ ഗ്രേറ്റ് ആൻഡമാനീസ് ഗോത്രം നടത്തിയ ആബർദീൻ യുദ്ധം പോലുള്ളവ ഇതിന്റെ സാക്ഷ്യം. എന്നാൽ പിൽക്കാലത്ത് ഈ മൂന്നു ഗോത്രങ്ങളും അടിയറവു പറയുകയും പുറത്തുനിന്നുള്ളവരോടു ചേർന്നു വസിക്കാൻ നിർബന്ധിതരാകുകയും ചെയ്തു. എന്നാൽ വടക്കൻ സെന്റിനൽ ദ്വീപിൽ താമസിക്കുന്ന സെന്റിനലീസ് ഗോത്രക്കാർക്കു താരതമ്യേന ശല്യം കുറവായിരുന്നു.\nബ്രിട്ടീഷുകാർക്ക് ഈ ദ്വീപുകളിൽ വലിയ താൽപര്യമില്ലായിരുന്നെന്നു ശശികുമാർ പറയുന്നു പിൽക്കാലത്തും ദ്വീപിലേക്കു മറ്റുളളവർ അധികം എത്തിയില്ല. അതിനാൽ തന്നെ ദ്വീപുനിവാസികൾ തങ്ങളുടെ തനതുരീതികൾ നിലനിർത്തി.പിടികിട്ടാത്ത സമൂഹം എഴുപതുകളിൽ ആന്ത്രപ്പോളജിക്കൽ സർവേ ഓഫ് ഇന്ത്യ ദ്വീപുകളിലേക്കു പര്യവേക്ഷണയാത്രകൾ തുടങ്ങി. സെന്റിനലീസ് ഗോത്രത്തെക്കുറിച്ച് കുറെ വിവരങ്ങൾ ലഭിച്ചു. എന്നാലും പൂർണമായി ഇവരെ മനസ്സിലാക്കാൻ സാധിച്ചില്ല എന്നതാണു സത്യം. ആൻഡമാനിലെ മറ്റുഗോത്രക്കാരെക്കാൾ ഉയരം കൂടിയവരാണു സെന്റിനലുകൾ. ദ്വീപസമൂഹത്തിൽ സെന്റിനലുകൾ ഉൾപ്പെടുന്ന ‘നെഗ്രിറ്റോ’ വംശജർ ആഫ്രിക്കയിൽനിന്നുള്ള കുടിയേറ്റത്തിൽ (ഔട്ട് ഓഫ് ആഫ്രിക്ക തിയറി) ദ്വീപിലെത്തിയവർ ആകാമെന്നാണു നരവംശശാസ്ത്രജ്ഞരുടെ അഭിപ്രായം.\nഗ്രേറ്റ് ആൻഡമാനീസ്, ഓംഗി, ജരാവ എന്നീ മറ്റു നെഗ്രിറ്റോ ഗോത്രങ്ങളുടെ ജനിതകഘടനയുടെ പരിശോധന ഇതു സാധൂകരിക്കുന്നു. ഇതേ സാമ്യം സെന്റിനലുകളിലുമുണ്ടാകാം. എന്നാൽ ഇവരുടെ ജനിതകഘടന പരിശോധിക്കാൻ ഇതുവരെ സാധിച്ചിട്ടില്ല.\nവടക്കൻ സെന്റിനൽ ദ്വീപ്\nബംഗാൾ ഉൾക്കടലിൽ ആൻഡമാൻ ദ്വീപസമൂഹത്തിൽ ഉൾപ്പെട്ട ദ്വീപ്. ഇതിനു തെക്കായി തെക്കൻ സെന്റിനൽ എന്ന ആൾപാർപ്പില്ലാത്ത ദ്വീപും സ്ഥിതി ചെയ്യുന്നു. തെക്കൻ ആൻഡമാനിലെ വണ്ടൂർ പട്ടണത്തിൽ നിന്നു 36 കിലോമീറ്റർ പടിഞ്ഞാറായാണു ദ്വീപ് സ്ഥിതി ചെയ്യുന്നത്. ഏകദേശം 60 ചതുരശ്ര കിലോമീറ്റർ വിസ്തീർണം, കൊച്ചി നഗരസഭയുടെ മൂന്നിൽ രണ്ട് വരുമിത്. ദ്വീപിനു ചുറ്റുമുള്ള കടൽപ്രദേശം പവിഴപ്പുറ്റുകൾ നിറഞ്ഞതാണ്. നിബിഡവനം നിലനിൽക്കുന്ന ദ്വീപിലെ മനുഷ്യവാസം ആദ്യമായി കണ്ടെത്തിയത് ബ്രിട്ടിഷ് പര്യവേക്ഷകനായ ജോൺ റിച്ചിയാണ്.60000 വർഷങ്ങൾക്കു മുൻപേ ഇവിടെ ആളുകൾ താമസിച്ചിരുന്നെന്ന് വിദഗ്ധർക്കിടയിൽ അഭ്യൂഹമുണ്ട്. 1880ൽ ബ്രിട്ടിഷ് ഉദ്യോഗസ്ഥനായ മോറിസ് പോർട്മാൻ ഇവിടെ ആദ്യമായി കാലുകുത്തി.\nസെന്റിനലീസ് ഗോത്രത്തിന്റെ ഭാഷ, സാമൂഹികഘടന തുടങ്ങിയവ വ്യക്തമായി പഠിക്കാൻ സാധിച്ചിട്ടില്ലെന്നു ശശികുമാർ പറയുന്നു. എന്നാൽ നിരീക്ഷണങ്ങളിൽ നിന്നു വെളിവായ ചിലകാര്യങ്ങളുണ്ട്. ശിലായുഗം പിന്നിട്ടിട്ടില്ലാത്ത ഗോത്രമെന്നാണു സെന്റിനലുകൾ തരംതിരിക്കപ്പെടുന്നത്.എന്നാൽ ഇതു പൂർണമായും ശരിയല്ല. ഇവർ ഉപയോഗിക്കുന്ന ആയുധങ്ങളിൽ ഇരുമ്പുണ്ട്. ഇതു പക്ഷേ ഇവർ നിർമിച്ചതല്ല, മറിച്ച് തകർന്ന കപ്പലുകളിൽ നിന്നും മറ്റും ശേഖരിച്ചവയാണ്. അമ്പും ഒരു തരം മഴുവുമാണ് ഇവരുടെ പ്രധാന ആയുധങ്ങൾ. ചില്ലകൾ മുറിക്കാനും മറ്റുമാകാം മഴു ഉപയോഗിക്കുന്നത്.മരക്കമ്പുകളിൽ നാട്ടിയ കുടിലുകളിലാണ് ഇവരുടെ ജീവിതം.\nവേട്ടയും വനോൽപന്നങ്ങളുമാണ് പ്രധാന ഭക്ഷണമാർഗം. കാട്ടുപന്നിയുടെ മാംസം വ്യാപകമായി ഭക്ഷിക്കപ്പെടുന്നു. ദ്വീപിൽ കാട്ടുപന്നിയുടെ അവശിഷ്ടങ്ങൾ കൂനകൂട്ടിയിട്ടിരിക്കുന്നത് ഇതിനു തെളിവാണെന്നു ശശികുമാർ പറയുന്നു.\nകടൽ അടുത്തുള്ളതിനാൽ കടൽ വിഭവങ്ങളോടും പ്രിയമേറെ. മൽസ്യം, കടലാമ എന്നിവ സെന്റിനലുകളുടെ ഡയറ്റിൽ സ്ഥാനം നേടിയിട്ടുണ്ട്. കൂടാതെ തേൻ, ആൻഡമാനിലുള്ള പാൻഡനസ് എന്ന പഴം, വിവിധവേരുകൾ എന്നിവയും ഇവർ കഴിക്കാറുണ്ട്. പച്ചയായല്ല, മറിച്ച് തീയുപയോഗിച്ച് വറുത്താണ് ഇവർ മാംസവും മൽസ്യവുമൊക്കെ കഴിക്കാറുള്ളത്.സെന്റിനലീസ് ഉൾപ്പെടെ ആൻഡമാനിലെ ചില ഗോത്രങ്ങൾ നരഭോജികളാണെന്ന പ്രചാരണം പണ്ടുണ്ടായിരുന്നു. എന്നാൽ ഇതിനു സാധ്യതയില്ലെന്നു ശശികുമാർ പറയുന്നു. ഒരു തെളിവും കണ്ടെത്തിയിട്ടില്ല.\nദ്വീപിലെത്തുന്നവരെ അമ്പെയ്തു കൊല്ലുന്നവരായിട്ടാണു സെന്റിനലുകളെ കണക്കാക്കുന്നത്. എന്നാൽ ഇവരുടെ ആക്രമണം ഒരുപക്ഷേ സ്വയരക്ഷയിലുള്ള പേടിമൂലമാകാമെന്നു ശശികുമാർ പറയുന്നു. ആന്ത്രപ്പോളജിക്കൽ സർവേ ഓഫ് ഇന്ത്യ ഒരിക്കൽ നടത്തിയ പര്യവേക്ഷണത്തിൽ സെന്റിനലുകളുടെ വാസസ്ഥലത്തിനടുത്ത് എത്തിയിരുന്നു. ആരും അവിടെയുണ്ടായിരുന്നില്ല. എണ്ണത്തിൽ കൂടുതലുള്ള പര്യവേക്ഷണസംഘത്തെ ഭയപ്പെട്ട് ഗോത്രവംശജർ കാട്ടിനുള്ളിൽ ഒളിച്ചിരിക്കാമെന്നാണു ശശികുമാറിന്റെ അഭിപ്രായം.പുറംലോകവുമായി ബന്ധപ്പെട്ടാൽ സെന്റിനലീസ് ഗോത്രങ്ങൾക്കു രോഗങ്ങൾ പിടിപെട്ടേക്കാമെന്നാണു ശശികുമാർ പറയുന്നു. കുറഞ്ഞ രോഗപ്രതിരോധശേഷിയാണു കാരണം. ഇതിന് ഉദാഹരണമാണ് ഗ്രേറ്റ് ആൻഡമാനീസ് എന്ന ഗോത്രത്തിന്റെ അനുഭവം. ഒരുകാലത്ത് ഏറ്റവും ജനസംഖ്യയുള്ള ഗോത്രമായിരുന്നു അവർ. എന്നാൽ ബ്രിട്ടീഷുകാരുമായുള്ള സഹവാസം അഞ്ചാംപനിയുൾപ്പെടെയുള്ള രോഗങ്ങൾ ഇവർക്കു സമ്മാനിച്ചു. ഒടുവിൽ ഇവരുടെ എണ്ണം നൂറിൽത്താഴെയായി.\nആൻഡമാൻ– നിക്കോബാർ എന്നീ ദ്വീപസമൂഹങ്ങളിലായി6പ്രധാന ഗോത്രങ്ങളാണുള്ളത്. ആൻഡമാനിൽ ഗ്രേറ്റ് ആൻഡമാനീസ്, ഓംഗി,ജരാവ, സെന്റിനലീസ് എന്നീ നാലു ഗോത്രങ്ങൾ. ‘നെഗ്രിറ്റോ’ വിഭാഗത്തിൽ വരുന്നവയാണ് ഇവ. നിക്കോബാറിൽ രണ്ടു പ്രധാന ഗോത്രങ്ങൾ– ഷോംപൻ, നിക്കോബാറീസ്. ഇവ മംഗളോയ്ഡ് വിഭാഗത്തിൽപെട്ടവയാണ്.നെഗ്രിറ്റോ ഗോത്രങ്ങൾ ആഫ്രിക്കയിൽനിന്നും മംഗളോയ്ഡ് ഗോത്രങ്ങൾ മലയ്-ബർമ തീരത്തുനിന്നും വന്നു താമസമുറപ്പിച്ചെന്നു കരുതപ്പെടുന്നു. ഇവയിൽ നിക്കോബാറീസ് ഗോത്രക്കാരാണ് എണ്ണത്തിൽ കൂടുതൽ. 30,000 പേർ ഈ വിഭാഗത്തിലുണ്ട്. മറ്റുള്ളവരുടെ ജനസംഖ്യ അഞ്ഞൂറിൽ താഴെയാണ്.\nമനുഷ്യവംശത്തിന്റെ ചരിത്രവും തലമുറകളിലൂടെയുള്ള പരിണാമവും പഠനവിധേയമാക്കുന്ന മേഖലയാണു നരവംശശാസ്ത്രം (ആന്ത്രപ്പോളജി). ലോകമെമ്പാടുമുള്ള നരവംശശാസ്ത്രജ്ഞരുടെ ഇഷ്ടപ്പെട്ട പഠനവിഷയമാണ് ആൻഡമാൻ –നിക്കോബാർ ദ്വീപുകളിലെ ഗോത്രങ്ങളുടെ ചരിത്രം(Malayala Manorama )\n1980-99 കാലഘട്ടത്തില് ജനിച്ചവരുടെ ഭാഗ്യം ഇവയൊക്കെ ആയിരുന്നു !


ഇന്ത്യന് വിദ്യാര്‍ഥികള്‍ക്ക് തിരിച്ചടിയായി ബ്രിട്ടനിലെ വിസാ ചട്ടം\nJune 18, 2018 10:39 am NRI Desk Education, World\nബ്രിട്ടനിലെ സർവകലാശാലകളിൽ ഇന്ത്യൻ വിദ്യാർഥികൾക്ക് തിരിച്ചടി. കുടിയേറ്റനയത്തിൽ ബ്രിട്ടീഷ് സർക്കാർ കൊണ്ടുവന്ന മാറ്റമാണ് ഇന്ത്യൻ വിദ്യാർഥികൾക്ക് തിരിച്ചടിയാവുന്നത്. ഐ.ടി വ്യവസായത്തിന് ഗുണകരമാകുന്ന തരത്തിലാണ് പുതിയ ചട്ടങ്ങളെങ്കിലും വിദ്യാർഥി വിസയ്ക്കുള്ള ചട്ടങ്ങളിൽ ഇളവ് അനുവദിക്കുന്ന രാജ്യങ്ങളുടെ പട്ടികയിൽ നിന്ന് ഇന്ത്യയെ ഒഴിവാക്കിയിരിക്കുകയാണ്.\nബ്രിട്ടനിലെ സർവകലാശാലകളിൽ പഠിക്കുന്നതിനുള്ള ടയർ4വിസ വിഭാഗത്തിൽ ചൈന ഉൾപ്പെടെ 26 രാജ്യങ്ങളിൽ നിന്നുള്ള വിദ്യാർഥികൾക്ക് ഇളവ് അനുവദിച്ചെങ്കിലും ഇതിൽ ഇന്ത്യയെ ഉൾപ്പെടുത്തിയിട്ടില്ല. തായ് ലന്‍ഡ് മെക്‌സിക്കോ എന്നീ രാജ്യങ്ങളും പുതുതായി ഇളവ് അനുവദിക്കുന്ന രാജ്യങ്ങളിൽ ഉൾപ്പെടുത്തി. എന്നാൽ ഇന്ത്യയെപ്പോലെ കോമൺവെൽത്ത് രാജ്യങ്ങളിൽ ഉൾപ്പെട്ടവയല്ല ഇവ രണ്ടും. അടുത്തമാസം ആറുമുതലാണ് ചട്ടം പ്രാബല്യത്തിൽ വരുന്നത്.\nഇന്ത്യ പട്ടികയിൽ ഉൾപ്പെട്ടിട്ടില്ലെന്ന് ഹോം ഓഫീസിലെ ഉന്നത ഉദ്യോഗസ്ഥർ സ്ഥിരീകരിച്ചു. വിദ്യാഭ്യാസ യോഗ്യത, സാമ്പത്തികനിലവാരം, ഇംഗ്ലീഷ് ഭാഷാ പരിജ്ഞാനം എന്നിവയിൽ കൂടുതൽ ഇളവ് നൽകുന്ന തരത്തിലാണ് പുതിയ ചട്ടം. ഇതുവഴി കൂടുതൽ വിദേശ വിദ്യാർഥികളെ യു.കെയിലെ സർവകലാശാലയിൽ എത്തിക്കാനാണ് ലക്ഷ്യമിടുന്നത്.\nപുതിയ ചട്ടം പ്രാബല്യത്തിൽ വരുന്നതോടെ ഇന്ത്യയിലെ സാങ്കേതിക വിദഗ്ധർക്കും അധ്യാപകർക്കും ബ്രിട്ടനിൽ കൂടുതൽ അവസരങ്ങൾ ലഭിച്ചേക്കും.\nTags: Britain, India, Students, Visa\nനവംബർ ഒന്നിന് സ്കൂളുകൾ ആരംഭിക്കുന്ന സാഹചര്യത്തിൽ വിദ്യാർത്ഥികളുടെ സുരക്ഷിതമായ യാത്രയ്ക്ക് പ്രോട്ടോകോൾ തയ്യാറാക്കി സർക്കാർ\nസംസ്ഥാനത്ത് ഉന്നത വിദ്യാഭ്യാസ സ്ഥാപനങ്ങൾ പൂർണ്ണമായും തുറന്നു


How to protect your IP address - Malayalam Gizbot\nഐപി അഡ്രസ്സ് സുരക്ഷിതമാക്കുന്നത് എങ്ങനെ?\nകമ്പ്യൂട്ടര്, മൊബൈല് ഫോണ് ഉള്‍പ്പടെയുള്ള എല്ലാ ഉപകരണങ്ങള്‍ക്കും ഇന്റര്‍നെറ്റ് സേവന ദാതാക്കള് നല്‍കുന്ന മേല്‍വിലാസമാണ് ഇന്റര്‍നെറ്റ് പ്രോട്ടോക്കോള് ( ഐപി) അഡ്രസ്സ് . സംഖ്യകള് മാത്രം അടങ്ങിയിട്ടുള്ള ഈ ഐപി അഡ്രസ്സ് സാധാരണ മേല്‍വിലാസത്തിന് സമാനമാണ്. ഇത് നിങ്ങളെ ഓണ്‍ലൈനില് തിരിച്ചറിയാനുള്ള ഉപാധിയാണ്.\nശരിയായ സുരക്ഷ നടപടികള് സ്വീകരിച്ചിട്ടില്ല എങ്കില് ഇന്റര്‍നെറ്റില് ഒന്നും സുരക്ഷിതമായിരിക്കില്ല.\nനിങ്ങള് ഒരു വെബ്‌സൈറ്റ് സന്ദര്‍ശിക്കുമ്പോള് ഹോസ്‌റ്റ് കമ്പ്യൂട്ടറിന് നിങ്ങള് എവിടെയാണന്ന് കാണാന് കഴിയും കൂടാതെ നിങ്ങള് വെബ്‌സൈറ്റ് സന്ദര്‍ശിച്ച് എന്തെല്ലാമാണ് ചെയ്യുന്നതെന്നും അറിയാന് കഴിയും .\nസാധ്യമാകുമ്പോള് എല്ലാം ഇന്റര്‍നെറ്റ് സെര്‍വറുകളില് നിന്നെല്ലാം പൊതു ഐപി അഡ്രസ്സ് മറച്ച് വയ്‌ക്കണം .\nഐപി അഡ്രസ്സ് സുരക്ഷിതമാക്കാനുള്ള വഴികള്\nവിപിഎന് അഥവ വിര്‍ച്വല് പ്രൈവറ്റ് നെറ്റ്‌വര്‍ക് നിങ്ങളുടെ ഓണ്‍ലൈന് വിവരങ്ങള് സുരക്ഷിതമാക്കാന് സഹായിക്കും. ഓണ്‍ലൈനിലെ വിവരങ്ങള് രഹസ്യ കോഡിലേക്ക് മാറ്റി പ്രത്യേക സെര്‍വര് വഴി അയക്കുകയാണ് ഇതില് ചെയ്യുന്നത്.\nഇതിന് പുറമെ സൗജന്യമായും വില നല്‍കിയും ഉപയോഗിക്കാവുന്ന നിരവധി വിപിഎന് ഓണ്‍ലൈനില് ലഭ്യമാകും. നിങ്ങളുടെ ഇഷ്ടത്തിന് അനുസരിച്ച് തിരഞ്ഞെടുക്കാം. പ്രോക്‌സി എന്ന മറ്റൊരു സംഗതി കൂടിയുണ്ട്. ഐപി അഡ്രസ്സ് മറച്ചു വച്ച് ഇന്റര്‍നെറ്റിലെ പ്രവര്‍ത്തനങ്ങള് ക്രമീകരിക്കുന്ന പ്രത്യേക ഹബ്ബാണ് ഇത്.\nറൗട്ടറും ഫയര്‍വോളും അപ്‌ഡേറ്റ് ചെയ്യുക\nഒരു നെറ്റ്‌വര്‍ക്കില് നിന്നും മറ്റൊരു നെറ്റ്‌വര്‍ക്കിലേക്ക് ഡേറ്റ കൊണ്ടുപോകുന്നത് റൗട്ടര് ആണ്. ഫയര്‍വോള് ആകട്ടെ പുറമെ നിന്നും ഈ ഡേറ്റ അനധികൃതമായി ആക്‌്‌സസ് ചെയ്യുന്നത് തടയും.\nഅതിനാല് റൗട്ടറിന് അധികൃതര് നല്‍കിയ പാസവേഡ് മാറ്റാന് എല്ലായ്‌പ്പോഴും ഓര്‍ക്കുക. പ്രോഗ്രാമിന്റെ ഭാഗമായി തരുന്ന പാസ് വേഡ് ഓണ്‍ലൈനില് എളുപ്പത്തില് കണ്ടെത്താന് കഴിയും . ഐഎസ്‌പി നല്‍കുന്നതും സമാനമാണ് ഇതും ഓണ്‍ലൈനില് എളുപ്പത്തില് കണ്ടെത്താന് കഴിയും.\nഅനോണിമസ് പ്രോക്‌സി സെര്‍വര്\nനിങ്ങളുടെ നെറ്റ്‌വര്‍ക്കിനും ഇന്റര്‍നെറ്റിനും ഇടയില് മധ്യവര്‍ത്തിയായി പ്രവര്‍ത്തിക്കുന്ന സെര്‍വറുകളാണിത്. സാധാരണയായി അനോണിമസ് പ്രോക്‌സി സെര്‍വര് നിങ്ങളുടേതിന് പകരം സ്വന്തം ഐപി അഡ്രസ്സ് ഉപയോഗിച്ച് നിങ്ങള്‍ക്ക് വേണ്ടി ഡേറ്റയ്‌ക്ക് അപേക്ഷിക്കും.\nഅതിനാല് ഹോസ്‌റ്റിന് നിങ്ങളുടെ ഐപി അഡ്രസ്സിന് പകരം പ്രോക്‌സിയുടെ ഐപി അഡ്രസ്സ് ആയിരിക്കും ലഭിക്കുക.\nപ്രോക്‌സി സെര്‍വറുകള്‍ക്ക് വേണ്ട ഉപകരണങ്ങള്\nപ്രോക്‌സി സെര്‍വറുകളെ സപ്പോര്‍ട്ട് ചെയ്യുന്ന നിരവധി ഉപകരണങ്ങള് സൗജന്യമായിട്ടും അല്ലാതെയും ഇന്റര്‍നെറ്റില് ലഭ്യമാകും.\nഫയര്‍ഫോക്‌സിന്റെ അനുബന്ധഭാഗമായി വരുന്ന സ്വിച്ച് പ്രോക്‌സിക്ക് നിരവധി പ്രോക്‌സി സെര്‍വറുകള് ഉണ്ട് വെബ് ബ്രൗസറില്. ഇത് നിശ്ചിത ഇടവേളകളില് തനിയെ ഒന്നില് നിന്നും മറ്റൊന്നിലേക്ക് സ്വിച്ച് ചെയ്യും.\nഇതിന് പുറമെ സെറ്റിങ്‌സ് പ്രൈവറ്റായി മാറ്റുക. അങ്ങനെയെങ്കില് നിങ്ങള് അറിയാത്തവര് നിങ്ങളെ വിളിക്കില്ല.


Rohit, Pant, Gill, Saini & Shaw in Isolation\nഇന്ത്യക്ക് തിരിച്ചടി; രോഹിതും പന്തും ഉൾപ്പെടെ അഞ്ച് താരങ്ങൾ ഐസൊലേഷനിൽ\nഹോട്ടലിലുണ്ടായിരുന്ന ഒരു ഇന്ത്യന് ആരാധകന് പങ്കുവെച്ച വീഡിയായാണ് താരങ്ങളെ കുടുക്കിയത്\n02 Jan, 2021 at 12:39 PM\nകോവിഡ് പ്രോട്ടോക്കോൾ ലംഘിച്ച് ചുറ്റിക്കറങ്ങാനിറങ്ങിയ രോഹിത് ശർമ, ഋഷഭ് പന്ത് എന്നിവരുൾപ്പെടെ ടീം ഇന്ത്യയിലെ അഞ്ച് താരങ്ങൾ സ്വയംനിരീക്ഷണത്തിൽ. ആസ്ട്രേലിയൻ പര്യടനത്തിനിടെ കോവിഡ് പ്രോട്ടോക്കോൾ ലംഘിച്ചത് വ്യക്തമായതോടെയാണ് താരങ്ങളെ ഐസൊലേഷനിൽ പ്രവേശിപ്പിച്ചത്. നവദീപ് സെയ്നി, പൃഥ്വി ഷാ, ശുഭ്മാൻ ഗിൽ എന്നിവരാണ് ഐസലേഷനിൽ പ്രവേശിച്ച മറ്റ് താരങ്ങൾ.\nഹോട്ടലിലുണ്ടായിരുന്ന ഒരു ഇന്ത്യന് ആരാധകന് പങ്കുവെച്ച വീഡിയായാണ് താരങ്ങളെ കുടുക്കിയത്. ബയോ ബബിൾ ലംഘിച്ച് താരങ്ങൾ റെസ്റ്റോറൻഡിൽ ഭക്ഷണം കഴിക്കാൻ എത്തിയെന്ന് വ്യക്തമാക്കുന്ന വീഡിയോയും സമൂഹമാധ്യമങ്ങളിൽ പ്രചരി ച്ചതോടെയാണ് സംഭവം വിവാദമായത്. കൊവിഡ് പശ്ചാത്തലത്തില് മറ്റുള്ളവരുമായി അടുത്ത് ഇടപഴകരുതെന്ന് കര്‍ശന നിര്‍ദേശമുള്ളപ്പോഴാണ് ഇന്ത്യന് താരങ്ങള് പുറത്തുപോയത്. താരങ്ങള് ഭക്ഷണത്തിന് വേണ്ടി കാത്തിരിക്കുന്ന വീഡിയോയാണ് ആരാധകനായ നവല്‍ദീപ് സിങ് പുറത്തുവിട്ടത്. ഇന്ത്യന് താരങ്ങളുടെ ബില് തുക താനാണ് അടച്ചതെന്നും ആരാധകന് ട്വിറ്ററിലൂടെ അവകാശപ്പെടുന്നു. ബില് കൊടുത്തെന്ന് അറിഞ്ഞപ്പോള് പന്തും രോഹിത്തും അടുത്തേക്ക് വന്നതായും പന്ത് തന്നെ കെട്ടിപ്പിടിച്ചതായും ഇയാള് ട്വീറ്റ് ചെയ്തിരുന്നു.\nടീം ഹോട്ടലിന് പുറത്ത് പോയി ഭക്ഷണം കഴിക്കാന് കളിക്കാര്‍ക്ക് അനുവാദമുണ്ട്. എന്നാല് ഔട്ട് ഡോര് റെസ്റ്റോറന്റുകളില് വേണമെന്നാണ് നിര്‍ദേശം. എന്നാല് താരങ്ങള് ഇന്‍ഡോര് ഹോട്ടലിലാണെന്നാണ് മോണിങ് ഹെറാള്‍ഡ് റിപ്പോര്‍ട്ട് ചെയ്തിരിക്കുന്നത്. അന്വേഷണത്തിന് പിന്നാലെയാണ് താരങ്ങളോട് ഐസൊലേഷനില് പോവാന് ബി.സി.സി.ഐ നിര്‍ദേശിച്ചത്.\nആസ്‌ട്രേലിയൻ, ഇന്ത്യൻ മെഡിക്കൽ ടീമുകളുടെ ഉപദേശപ്രകാരം മുൻകരുതലിന്‍റെ ഭാഗമായാണ് കളിക്കാരെ ഐസലേഷനിൽ പ്രവേശിപ്പിച്ചത്. ടീമിനൊപ്പം യാത്രചെയ്യാനും പരിശീലന വേദിയിലും ഇവർക്ക് വിലക്കുണ്ട്.\nസിഡ്നിയിൽ ജനുവരി ഏഴിന് തുടങ്ങുന്ന മൂന്നാം ടെസ്റ്റിന്‍റെ മുന്നൊരുക്കത്തിലാണ് ടീം. ജനുവരി നാലിന് മാത്രമേ ടീം മെൽബണിൽ നിന്നും സിഡ്നിയിലേക്ക് തിരിക്കൂ.\nRohit SharmaShubman GillPrithvi ShawRishabh Pant


waiting for teaser audience reaction about mammootty movie unda - Malayalam Filmibeat\nമെഗാസ്റ്റാറിന്റെ കൊലമാസ്സ് എൻട്രി...!! മമ്മൂക്കയുടെ പുതിയ ഗെറ്റപ്പ് ആഘോഷമാക്കി ആരാധകർ...\n| Updated: Sunday, May 19, 2019, 12:36 [IST]\nപ്രേക്ഷകർ ആകാംക്ഷയോടെ കാത്തിരിക്കുന്ന മമ്മൂട്ടി ചിത്രമാണ് ഉണ്ട. പോലീസ് ഗെറ്റപ്പിലാണ് താരം ചിത്രത്തിൽ എത്തുന്നത്. മമ്മൂട്ടിയുടെ പോലീസ് വേഷങ്ങൾക്കെല്ലാം മികച്ച പ്രേക്ഷക സ്വീകാര്യതയാണ് അപ്പോഴും ലഭിക്കാറുള്ളത്. അതിനാൽ തന്നെ ഉണ്ടയ്ക്കായി ആകാംക്ഷയോടെ കാത്തിരിക്കുകയാണ് ജനങ്ങൾ. മമ്മൂക്കയ്ക്കൊപ്പം യുവ താരങ്ങളും ചിത്രത്തിന്റെ ഭാഗമാകുന്നുണ്ട്.\nചിത്രത്തിൽ മമ്മൂക്കയുടെ ക്യാരക്ടർ പോസ്റ്റർ പുറത്തു വന്നിരുന്നു. മണികണ് ഠൻ സിപി എന് ൻ പോലീസ് ഉദ്യോഗസ്ഥനെയാണ് മമ്മൂക്ക അവതരിപ്പിക്കുന്നത്. തിരഞ്ഞെടുപ്പ് പശ്ചാത്തലത്തിൽ പുറത്തു വരുന്ന ചിത്രമായതു കൊണ്ട് തന്നെ വോട്ടിങ് യന്ത്രവുമായി പോകുന്ന താരത്തിന്റെ ചിത്രമായിരുന്നു ഫസ്റ്റ്ലുക്കിലൂടെ പുറത്തു വന്നത്. മികച്ച പ്രേക്ഷക സ്വീകാര്യതയാണ് മ്മൂക്കയുടെ ക്യാരക്ടർ പോസ്റ്ററിനു ലഭിച്ചിരിക്കുന്നത്. പ്രേക്ഷകർ മാത്രമല്ല താരങ്ങളും ഉണ്ട ടീമിനും മമ്മൂക്കയ്ക്കും ആശംസ നേർന്ന് രംഗത്തെത്തിയിട്ടുണ്ട്.\nഉണ്ട എന്ന ചിത്രം അങ്ങേറ്റം ആകാംക്ഷയോടെയാണ് പ്രേക്ഷകർ കാത്തിരിക്കുന്നത്. കാരണം ചിത്രത്തിന്റെ പേര് അല്ലാതെ മറ്റൊന്നും ചിത്രത്തിനെ കുറിച്ച് പുറത്തു വന്നിട്ടില്ല. ചിത്രത്തിന്റെ പേര് തന്നെ പ്രേക്ഷകരിൽ കൗതുകം ജനിപ്പിക്കുന്നതാണ്. സിനിമയുടെ ചിത്രീകരണം പൂർത്തിയായി ഏറെ നാളു കഴിഞ്ഞിട്ടാണ് മമ്മൂക്കയുടെ കഥപാത്രത്തെ കുറിച്ചുളള വിവരം പുറത്തു വന്നത്. വിഷു ദിനത്തിലായിരുന്നു ചിത്രത്തിന്റെ ഫസ്റ്റ് ലുക്ക് പോസ്റ്റർ പുറത്തു വന്നത്.\nഎസ്ഐ മാണികണ്ഠൻ സിപി\nഎസ്ഐ മാണികണ്ഠൻ സിപി എന്ന കഥാപാത്രത്തെയാണ് മമ്മൂട്ടി അവതരിപ്പിക്കുന്നത്. സഹപ്രവർത്തകർക്ക് ഇദ്ദേഹം ഇൻസ്പെക്ടർ മണി സാറാണ്. ഒൻപതാമത്തെ ക്യാരക്ടർ പോസ്റ്ററായിട്ടാണ് മമ്മൂട്ടിയുടെ ലുക്ക് എത്തിയിരിക്കുന്നത്. ഛത്തീസ്ഗഡിൽ തിരഞ്ഞെടുപ്പ് ഡ്യൂട്ടിക്കായി കേരളത്തിൽ നിന്ന് പോകുന്ന പോലീസ് സംഘത്തിന്റെ കഥയാണ് ഉണ്ട്. ഷൈൻ ടോം ചാക്കോ, ജേക്കബ് ഗ്രിഗറി, സുധ കോപ്പ, ദിലീഷ് പോത്തൻ, അലൻസിയാർ, അർജുൻ അശോക് എന്നിവരാണ് ചിത്രത്തിലെ മറ്റ് താരങ്ങൾ.\nഇതുവരെ കണ്ട പോലീസല്ല\nഇതിനു മുൻപുളള മമ്മൂക്കയുടെ പോലീസ് കഥാപാത്രങ്ങളെല്ലാം പ്രേക്ഷകർ ഈരു കൈകൾ നീട്ടിയായിരുന്നു സ്വീകരിച്ചത്. എല്ലാ ചിത്രങ്ങളിലും വ്യത്യസ്ത പോലീസ് ഗെറ്റപ്പിലാണ് താരം എത്തുന്നത്. ഈ അടുത്തിടെ പുറത്തിറങ്ങിയ മമ്മൂക്ക പോലീസ് വേഷത്തിലെത്തിയ ചിത്രങ്ങളായിരുന്നു സ്ട്രീറ്റ് ലൈറ്റ്, അബ്രഹാമിന്റെ സന്തതികൾ. ഇവ രണ്ടും ബോക്സോഫീസ് മികച്ച വിജയം നേടിയിരുന്നു. ഈ രണ്ട് ചിത്രത്തിലേയും മമ്മൂക്ക സ്റ്റൈലൻ ലുക്കിലായിരുന്നു എത്തിയത്. എന്നാൽ ഇതിൽ നിന്നെല്ലാം വേറിട്ട ഗെറ്റപ്പിലാണ് ഉണ്ടയിൽ താരം എത്തുന്നത്.\nതെച്ചിക്കാട് രാമചന്ദ്രനും മമ്മൂക്കയും\nഏറെ ആകാംക്ഷയോടെയായിരുന്നു ചിത്രത്തിന്റെ ക്യാരക്ടർ പോസ്റ്ററിനായി പ്രേക്ഷകർ കാത്തിരുന്നത്. തൃശ്ശൂർ പൂരവും തെച്ചിക്കാട് രാമചന്ദ്രനുമൊക്കെ മമ്മൂക്കയുടെ ക്യാരക്ടർ പോസ്റ്ററിൽ കയറി വരുന്നുണ്ട്.തെച്ചിക്കോട് രാമചന്ദ്രന്റെ മാസ്സ് എൻട്രിക്കു ശേഷം ദാ വരുന്നു മെഗാസ്റ്റാറിന്റെ കൊലമാസ്സ് എൻട്രി... ഇത് വെറും സാമ്പിൾ വെടികെട്ട് മാത്രം പൂരം വരാനിരിക്കുന്നതെ ഉള്ളൂ.. എന്നാണ് ആരാധകരുടെ കമന്റ്. കൂടാതെ ടീസറിനായി കട്ട വെന്റിങ്ങാണെന്നും പ്രേക്ഷകർ പറയുന്നുണ്ട്.\nഉണ്ട ടീമിനും മമ്മൂട്ടിയ്ക്കും ആശംസ നേർന്ന് താരങ്ങൾ രംഗത്തെത്തിയിട്ടുണ്ട്. ക്യാരക്ടർ പോസ്റ്റർ പങ്കുവെച്ചു കൊണ്ട് ചിത്രത്തിന് എല്ലാവിധ ആശംസകൾ നേർന്ന് നടൻ പൃഥ്വിരാജും മഞ്ജുവാര്യരും രംഗത്തെത്തിയിട്ടുണട്. പ്രേക്ഷകരെ പോലെ താരങ്ങളും ചിത്രത്തിനു വേണ്ടിയുള്ള കടുത്ത കാത്തിരിപ്പിലാണ്.\nRead more about: mammootty khalid rahman unda മമ്മൂട്ടി ഖാലിദ് റഹ്മാന് ഉണ്ട social media സോഷ്യൽ മീഡിയ\nwaiting for teaser audience reaction about mammootty movie unda


ആകെ വരുമാനം 250 കോടി മാത്രം – ട്രഷറി പൂട്ടേണ്ട അവസ്ഥയിലേക്ക് – ധനമന്ത്രി | Gramajyothi News\nആകെ വരുമാനം 250 കോടി മാത്രം – ട്രഷറി പൂട്ടേണ്ട അവസ്ഥയിലേക്ക് – ധനമന്ത്രി\nApril 25, 2020 1:13 pm Published by : Chief Editor\nനിലവില് സര്‍ക്കാര് ജീവനക്കാര്‍ക്ക് ശമ്ബളം പോലും കൊടുക്കാന് കഴിയാത്ത അവസ്ഥയാണ്. സര്‍ക്കാരിന്റെ വരുമാനത്തിന് പുറമേ കേന്ദ്രസര്‍ക്കാരിന്റെ സഹായം കൂടി ലഭിച്ചാല് 2000 കോടി വരും. ഇത് ഉപയോഗിച്ച് ജീവനക്കാരുടെ ശമ്ബളം കൊടുക്കാന് പോലും തികയില്ല. കടമെടുക്കുക മാത്രമാണ് മുന്‍പിലുളള പോംവഴി. ഓവര്‍ഡ്രാഫ്റ്റ് അടക്കം വെയ്‌സ് ആന്റ് മീന്‍സ് ആയി പണമെടുക്കും. ശമ്ബളം കൊടുക്കുന്നതോടെ ഇത് ഓവര്‍ഡ്രാഫ്റ്റിന്റെ അങ്ങേയറ്റം എത്തും. റിസര്‍വ് ബാങ്കിന്റെ നിര്‍ദേശപ്രകാരം ട്രഷറി പൂട്ടേണ്ട അവസ്ഥ വരെ ഉണ്ടായേക്കാമെന്നും തോമസ് ഐസക് മുന്നറിയിപ്പ് നല്‍കി. കെഎസ്‌ആര്‍ടിസി ജീവനക്കാരുടെ ശമ്ബളം മുടങ്ങില്ല. അതിന് ആവശ്യമായ സഹായങ്ങള് നല്‍കുമെന്നും തോമസ് ഐസക് പറഞ്ഞു.


സഞ്ജു തന്റെ കരിയറിന് ഭീഷണിയാണ്; മികച്ച കളി പുറത്തെടുക്കാനുളള സമ്മര്‍ദ്ദം അനുഭവിക്കുകയാണെന്നും ദിനേഷ് കാര്‍ത്തിക്\nഅദ്ദേഹം എന്നെ ലൈംഗീകമായി ഉപയോഗിക്കുകയായിരുന്നു; ക്രിസ്റ്റ്യാനോ ചതിച്ചെന്ന് മുന് കാമുകിയുടെ വെളിപ്പെടുത്തല്\nTuesday 14th November 2017 11:18pm\nTuesday 14th November 2017 11:05pm\nന്യൂദല്‍ഹി: ധോണി എന്ന അതികായന് ദേശീയ ടീമില് നിന്നും വിടവാങ്ങുന്നതും നോക്കി ഒരുപാട് യുവതാരങ്ങളാണ് ടീമിനു പുറത്ത് നില്‍ക്കുന്നത്. ടെസ്റ്റ് ക്രിക്കറ്റില് ധോണിയുടെ സ്ഥാനം വൃദ്ധിമാന് സാഹ ഏറ്റെടുത്തപ്പോള് പരിമിത ഓവര് ക്രിക്കറ്റില് കണ്ണും നട്ട് കാത്തു നില്‍ക്കുന്നത് ദിനേഷ് കാര്‍ത്തിക്കും റിഷഭ് പന്തും സഞ്ജു സാംസണുമാണ്.\nAlso Read: റാം റഹീം ജയിലിന് പുറത്തോ? ഇതുവരെ റാം റഹീമിനെ ജയിലില് കണ്ടിട്ടില്ലെന്ന വെളിപ്പെടുത്തലുമായി സഹതടവുകാരന്\nഇതില് അല്‍പ്പം സീനിയോറിറ്റിയും പരിചയവും അവകാശപ്പെടാന് കഴിയുന്ന താരമാണ് ദിനേഷ് കാര്‍ത്തിക്. ലഭിക്കുന്ന അവസരങ്ങളെല്ലാം മികച്ച രീതിയില് വിനിയോഗിക്കുക കൂടിചെയ്യുന്ന മികച്ച താരമായ കാര്‍ത്തിക് തന്റെ കരിയര് യുവതാരങ്ങളില് നിന്നു ഭീഷണി നേരിടുന്നതായി വ്യക്തമാക്കിയിരിക്കുകയാണ്.\nടീമില് സഞ്ജു സാംസണും റിഷഭ് പന്തും തന്റെ സ്ഥാനത്തിന് ഭീഷണിയാണെന്ന് കാര്‍ത്തിക് പറയുന്നത്. അതിനാല് തന്നെ മികച്ച കളി പുറത്തെടുക്കാനുളള സമ്മര്‍ദ്ദം താന് അനുഭവിക്കുന്നുണ്ടെന്നും താരം തുറന്നു പറഞ്ഞു.\nടീമിലേക്ക് മടങ്ങിയെത്തുന്നതിനായി കൃത്യസമയത്ത് രവി ശാസ്ത്രി നല്‍കിയ വിലപ്പെട്ട ഉപദേശങ്ങളാണ് തനിക്ക് തിരിച്ചുവരവിനു വഴിയൊരുക്കിയതെന്നും താരം വ്യക്തമാക്കി. ഇന്ത്യന് ടീമിലേക്കുള്ള തന്റെ അവസാന തിരിച്ചുവരവായിരിക്കാം ഇതെന്നും കാര്‍ത്തിക് പറയുന്നു.\nന്യൂസിലാന്‍ഡിനെതിരെ പരമ്പരയില് ബാറ്റ് ചെയ്ത രീതിയില് സംതൃപ്തിയുണ്ടെന്നും. ഇനിയും അവസരം കിട്ടിയാല് ലക്ഷ്യമിടുന്നതും ഇത്തരമൊരു പ്രകടനം തന്നെയാണെന്നും പറഞ്ഞ കാര്‍ത്തിക് ശാസ്ത്രിയുടെ ഉപദേശങ്ങള് കരിയറില് ഗുണംചെയ്തിട്ടുണ്ടെന്നും ബാറ്റിങ് മെച്ചപ്പെടുത്തുന്നതിനായി അദേഹവുമായി ദീര്‍ഘനേരം സംസാരിക്കാറുണ്ടെന്നും കൂട്ടിച്ചേര്‍ത്തു.\nഒടുവില് ഉത്തപ്പ മനസ് തുറന്നു; കാര്‍ത്തിക്കിനെ നായകനാക്കിയതില് പ്രതികരണവുമായി റോബിന് ഉത്തപ്പ\nSunday 4th March 2018 12:50pm\n'ഒടുവില് തീരുമാനമെത്തി'; കൊല്‍ക്കത്തയെ നയിക്കുക ഉത്തപ്പയല്ല; ഈ സൂപ്പര് താരം\nSunday 4th March 2018 10:37am


| 'പ്രവീണ് അണ്ണ', 'ബില്‍ഡര്' അബദ്ധത്തില് പറഞ്ഞ രണ്ടു പേരുകള് നിര്‍ണ്ണായകമായി ; ഗൗരി ലങ്കേഷിന്റെ കൊലപാതകം ചുരുളഴിച്ചു; വിദഗ്ദ്ധവും ആസൂത്രിതവുമായി നടപ്പാക്കിയ കൃത്യം പോലീസ് കണ്ടെത്തിയത് ഇങ്ങിനെ | Mangalam\nTuesday, June 25, 2019 Last Updated 37 Min9Sec ago English Edition\nWednesday 05 Sep 2018 01.43 PM\n'പ്രവീണ് അണ്ണ', 'ബില്‍ഡര്' അബദ്ധത്തില് പറഞ്ഞ രണ്ടു പേരുകള് നിര്‍ണ്ണായകമായി ; ഗൗരി ലങ്കേഷിന്റെ കൊലപാതകം ചുരുളഴിച്ചു; വിദഗ്ദ്ധവും ആസൂത്രിതവുമായി നടപ്പാക്കിയ കൃത്യം പോലീസ് കണ്ടെത്തിയത് ഇങ്ങിനെ\nമാധ്യമപ്രവര്‍ത്ത ഗൗരി ലങ്കേഷ് കൊല്ലപ്പെട്ട് ഒരു വര്‍ഷം പൂര്‍ത്തിയാകുമ്പോള് മരണവുമായി ബന്ധപ്പെട്ട് പുറത്തു വരുന്നത് ആസൂത്രിതവും തന്ത്രപരവുമായി നടത്തിയ കൊലപാതകത്തിന്റെ റിപ്പോര്‍ട്ടുകള്. കടുത്ത ഹിന്ദു നിലപാടുകളുള്ള ഒരു രഹസ്യസംഘടനയുടെ നിഗൂഡനീക്കം മറനീക്കി പുറത്തു വന്നത് ഗൗരിയുടെ ഘാതകന് പരശുറാം വാഗ്മര് പിടിയിലായതും ആയുധം സംഘടിപ്പിച്ച് കൊടുത്ത നവീന് ഒരു ഫോണ്‍കോളിനിടയില് നടത്തിയ 'പ്രവീണ് അണ്ണ' എന്ന പേരില് നിന്നും തുടങ്ങിയ അന്വേഷണം.\nമാസങ്ങളോളം തുമ്പും തുരുമ്പും കിട്ടാതിരുന്ന കേസിലേക്ക് ആദ്യം വെളിച്ചം വീശിയത് ഹിന്ദു യുവ സേന എന്ന ഹിന്ദുത്വ തീവ്രവാദി സംഘടനയുടെ പ്രവര്‍ത്തകനായ നവീന് കുമാറിന്റെ 'ഒരു വലിയ കേസുമായി ബന്ധപ്പെട്ട് അണ്ടര് ഗ്രൗണ്ടിലായിരുന്നു' എന്ന് പ്രസ്താവനയായിരുന്നു. പോലീസ് നിരീക്ഷിച്ച നവീന്റെ ടെലിഫോണ് കോളുകളില് മറുതലയ്ക്കല് നിന്നും ഏത് കേസില് എന്ന ചോദ്യത്തിന് 'ഗൗരി ലങ്കേഷ്' എന്നായിരുന്നു ഉത്തരം. 'ഹിന്ദു വിരുദ്ധ'യായ ഗൗരിയെ 13,000 രൂപ വാങ്ങിയാണ് പരശുറാം വാഘ്മാരെ കൊലപ്പെടുത്തിയത്. എന്നാല് ഇയാളൊരു വാടകക്കൊലയാളിയല്ല; ആര്‍എസ്എസ് അടക്കമുള്ള തീവ്രഹിന്ദുത്വ സംഘടനകളില് നിന്നുമുള്ള കടുത്ത തീവ്രമനോഭാവക്കാര് ചേര്‍ന്ന് രൂപീകരിച്ച ഒരു രഹസ്യ സംഘടനയിലെ അംഗമാണെന്ന് പോലീസ് കണ്ടെത്തിയതും കേസില് നിര്‍ണ്ണായകമായി മാറി.\nകൊലപാതകത്തിനു ശേഷം വീട്ടുസാമാനങ്ങള് വില്‍ക്കുന്ന കടയിലെ ജോലി തുടരാന് പരശുരാം വാഗ്മര് ദക്ഷിണ കര്‍ണാടകയിലെ നാട്ടിലേക്ക് തിരിച്ചുപോയിരുന്നു. കൊലപാതകം നടന്ന് മാസങ്ങളോളമാണ് പോലീസിന് ആദ്യ തെളിവ് കണ്ടെത്താന് അന്വേഷിക്കേണ്ടി വന്നത്. ഗൗരിയുടെ മുഖ്യശത്രുക്കള് എന്ന് സംശയിക്കപ്പെടാവുന്ന ഹിന്ദുത്വ തീവ്രവാദി സംഘടനകളില് പ്രവര്‍ത്തിക്കുന്നവരുടെ ഫോണ്‍കോളുകള് തുടര്‍ച്ചയായി നിരീക്ഷിച്ചു വരുന്ന ജോലിയാണ് അന്വേഷകര് ആദ്യം ചെയ്തത്. ഇതിനിടയിലാണ് ഹിന്ദു യുവ സേന എന്ന സംഘടനയുടെ പ്രവര്‍ത്തകനായ നവീന് കുമാറിന്റെ ഒരു കോള് ശ്രദ്ധയില് പെടുന്നതും കുറച്ചുനാളായി സ്ഥലത്തില്ലാതിരുന്നതിന്റെ കാരണം നവീന് വിശദീകരിച്ചതും.\nകൊലപാതകത്തിനു പിന്നില് പ്രവര്‍ത്തിച്ച രഹസ്യ സംഘടനയ്ക്കു വേണ്ടി നവീന് സൂക്ഷിക്കുന്ന ഒരു നമ്പര് ഫോണ് നമ്പര് കണ്ടെത്താനായി അന്വേഷകരുടെ അടുത്ത ശ്രമം. നവീന് യാത്ര ചെയ്യുന്ന ഭാഗങ്ങളില് ഉപയോഗിക്കുന്ന എല്ലാ ഫോണ് നമ്പരുകളും നിരീക്ഷിച്ചു കൊണ്ടിരുന്നു. നവീന് പോകുന്ന ലൊക്കേഷനുകളിലെ നമ്പറുകളുമായി ഈ നമ്പര് താരതമ്യ പഠനം നടത്തിയതിലൂടെ രണ്ടാമത്തെ നമ്പറും കിട്ടി. ഈ നമ്പരില് നിന്ന് നവീന് ഇന്‍കമിങ് കോളുകള് മാത്രം സ്വീകരിക്കുന്നതായി കണ്ടെത്തി. എല്ലാ വിളികളും പബ്ലിക് ടെലഫോണ് ബൂത്തുകളില് നിന്നും ഒരാളില് നിന്നായിരുന്നു. വിളികളെല്ലാം കോഡുകളില് ഒളിപ്പിച്ച നിര്‍ദേശങ്ങളായിരുന്നു. എന്നാല് വിളികള്‍ക്കിടയില് നവീന് അറിയാതെ 'പ്രവീണ് അണ്ണ' എന്ന് വിളിച്ചത് പോലീസിന്റെ ശ്രദ്ധയില്‍പെട്ടു. പിന്നീട് പ്രവീണിനെ കണ്ടെത്തുകയായി ലക്ഷ്യം. നവീനെ നേരിട്ട് നിരീക്ഷിക്കാന് മൂന്ന് ഷിഫ്റ്റുകളില് പോലീസ് ജോലി ചെയ്തു.\nനൂറു കിലോമീറ്ററെങ്കിലും ദൂരവ്യത്യാസസം വെച്ചായിരുന്നു പ്രവീണ് വിളിച്ചു കൊണ്ടിരുന്നത്. ഇയാള് നിരന്തരമായി സഞ്ചരിച്ചു കൊണ്ടിരിക്കുകയാണെന്ന് പിടികിട്ടിയ പോലീസ് നവീന് പ്രവീണുമായി നിരന്തരം ബന്ധപ്പെടുന്നതിനു കാരണം കണ്ടെത്തി. യുക്തിവാദി കെഎസ് ഭഗവാനെ കൊലപ്പെടുത്താന് തോക്ക് സംഘടിപ്പിക്കുകയാണ് ലക്ഷ്യം. നവീന് കെഎസ് ഭഗവാനെ കൊലപ്പെടുത്താന് തോക്ക് സംഘടിപ്പിക്കാനായി ബെംഗളൂരുവിലേക്ക് നീങ്ങിയതോടെ ഫെബ്രുവരിയില് പോലീസ് അറസ്റ്റ് ചെയ്തു.\nഉഡുപ്പി ജില്ലയിലെ ഒരു വിവാഹച്ചടങ്ങില് തോക്ക് കൈമാറാനായിരുന്നു ധാരണ. വിവാഹച്ചടങ്ങില് വെച്ച് പ്രവീണിനെ പിടികൂടാന് തീരുമാനിച്ചിരിക്കെ വാര്‍ത്ത പുറത്തായത് പ്രവീണിന് രക്ഷപ്പെടാന് അവസരം സൃഷ്ടിച്ചു. സുജിത് കുമാര് എന്നയാളാണ് പ്രവീണ് എന്ന് മനസ്സിലാക്കിയ പോലീസ് പിന്നീട് നോക്കിയത് പ്രവീണ് സ്ഥിരമായി വിളിച്ചുകൊണ്ടിരുന്ന നൂറിലധികം ബൂത്തുകളെ വേര്‍തിരിച്ചിരുന്നു. തുടര്‍ന്നുള്ള നിരീക്ഷണത്തില് ഹിന്ദുത്വ തീവ്രവാദികളുടെ, അറുപതോളം വരുന്ന അംഗങ്ങളുള്ള സംഘത്തിന്റെ പ്രധാന റിക്രൂട്ടര്‍മാരിലൊരാളാണ് പ്രവീണ് എന്ന് മനസ്സിലാക്കി. സംഘാംഗങ്ങള്‍ക്ക് സിം നല്‍കുക അവ എങ്ങനെ ഉപയോഗിക്കണമെന്ന് നിര്‍ദ്ദേശം നല്‍കുന്നതുമെല്ലാം പ്രവീണായിരുന്നു. വ്യാജ പ്രമാണങ്ങളുപയോഗിച്ച് സംഘടിപ്പിക്കുന്നതാണ് ഈ നമ്പരുകളെല്ലാം.\nപ്രവീണിന്റെ സ്വകാര്യ ഫോണ് നമ്പര് കണ്ടെത്തുന്നതില് വിജയിച്ചതോടെ സ്വകാര്യ ഫോണ്‍നമ്പര് കണ്ടെത്തുന്നതില് വിജയിച്ചതോടെ പ്രവീണും കുടുങ്ങി. പ്രവീണ് പോകുന്ന ലൊക്കേഷനുകളില് പ്രവര്‍ത്തിച്ച മറ്റ് ഫോണ് നമ്പരുകള് താരതമ്യം ചെയ്താണ് ഇത് സാധിച്ചത്. ഈ ഫോണില് പ്രവീണ് നടത്തിയ സംഭാഷണങ്ങളിലൊന്നില് 'ഭായി സാബു'മായുള്ള കൂടിക്കാഴ്ചയെക്കുറിച്ച് പറയുന്നത് അന്വേഷകര് ശ്രദ്ധിച്ചു. ദാവന്‍ഗരെയിലെ ഈ കൂടിക്കാഴ്ചയ്ക്ക് നീങ്ങുന്ന സമയത്ത് പ്രവീണ് പോലീസിന്റെ പിടിയിലായി. 'ഭായി സാബ്' നില്‍ക്കുന്ന സ്ഥലത്തേക്ക് ഇയാള് പോലീസിനെ നയിച്ചു. ഒരു ചുവന്ന വാനിനകത്ത് മൂന്ന് പേര് ഇരിപ്പുണ്ടായിരുന്നു. കൊലപാതകത്തിന്റെ മുഖ്യ സൂത്രധാരനായ, ഭായി സാബ് എന്നറിയപ്പെടുന്ന അമോല് കാലെ ആയിരുന്നു അവരിലൊരാള്. അമിത് ദേഗ്‌വേകര്, മനോഹര് എദാവെ എന്നിവരായിരുന്നു മറ്റ് രണ്ടുപേര്.\nപ്രതികളുടെ വീടുകളില് നടത്തിയ റെയ്ഡില് അമോല് കാലെയുടെ വീട്ടില് നിന്നും കിട്ടിയ രണ്ടു ഡയറികളില് കൊലപ്പെടുത്തേണ്ടവരുടെ പട്ടിക ഉണ്ടായിരുന്നു. ഒന്നാമത്തെ പേര് ചലച്ചിത്ര നടനും എഴുത്തുകാരനുമായ ഗിരീഷ് കര്‍ണാഡ്. രണ്ടാമത്തേത് ഗൗരി ലങ്കേഷിന്റെ പേര്്. പ്രവീണിന്റെയും എദാവെയുടെയും വീടുകളില് നിന്നും കണ്ടെത്തിയ ഡയറികളില് കോഡുഭാഷയില് രേഖപ്പെടുത്തിയ പേരുകളും നമ്പരുകളുമാണ് ഉണ്ടായിരുന്നത്. കാലേയുടെ ഡയറിയില് ഗൗരി ലങ്കേഷ് കൊല്ലപ്പെട്ട സെപ്തംബര്5രേഖപ്പെടുത്തിയിരുന്നു.\nപിടിയിലായവരെ പല രീതിയിലുള്ള ചോദ്യം ചെയ്യലാണ് നടത്തിയത്. ആശയപരമായ തര്‍ക്കങ്ങള് വരെ പോലീസ് ചെയ്തു. ഇതിനിടയിലാണ് ഒരു 'ബില്‍ഡര്' ആണ് ഗൗരി ലങ്കേഷിനെ കൊലപ്പെടുത്തിയതെന്ന് അമിത് ദേഗ്‌വേകര് അബദ്ധത്തില് പറഞ്ഞത്. കാലെയുടെ ഡയറിയില് ഈ പേരുണ്ടായിരുന്നെങ്കിലൂം ഫോണ് സ്വിച്ച് ഓഫായിരുന്നു. തുടര്‍ന്ന നമ്പറിന് പിന്നാലെയായി. ബീജാപൂരിലെ സിന്ദഗി ടൗണിലാണ് ഫോണ് അവസാനമായി സംസാരിച്ചതെന്ന് പൊലീസ് കണ്ടെത്തി.\nബില്‍ഡര് ഒരു ബോഡി ബില്‍ഡറാണെന്ന് മനസ്സിലാക്കിയ പോലീസ് അയാളെക്കുറിച്ച് ഒരു രൂപരേഖ മനസ്സിലാക്കി എടുത്താണ് സിന്ദഗി നഗരത്തിലേക്ക് അന്വേഷണം വ്യാപിപ്പിച്ചത്. അവിടെ വര്‍ഗ്ഗീയ കലാപത്തില് പങ്കെടുത്ത സവിശേഷ ലക്ഷണക്കാരെ പങ്കെടുപ്പിച്ച് നടത്തിയ ഒരു തിരിച്ചറിയല് പരേഡില് അഞ്ചടി ഉയരമുള്ള തടിച്ച ചുമലുകളുള്ള പരശുറാം വാഗ്മറെ കണ്ടെത്തി. ഗുജറാത്തിലെ ഡയറക്ടറേറ്റ് ഓഫ് ഫോറന്‍സിക് സയന്‍സസിലെ പരിശോധനകളില് ഉപയോഗിക്കപ്പെട്ട ഗെയ്റ്റ് അനാലിസിസാണ് വാഗ്മറിലേക്ക് എത്തിച്ചത്. ശാരീരിക ചലനങ്ങള് നിര്‍വ്വചിച്ച് കുറ്റവാളിയിലേക്ക് എത്തുന്ന ഈ സാങ്കേതികത വാഗ്മരുമായി സാമ്യപ്പെടുത്തി നോക്കിയായിരുന്നു കണ്ടെത്തിയത്.\nവെറും 13,000 രൂപയ്ക്കായിരുന്നു പരശുറാം ഗൗരി ലങ്കേഷിനെ കൊലപ്പെടുത്തിയത്. അതേസമയം പണത്തിന് വേണ്ടിയല്ല കൃത്യം നടത്തിയതെന്നും ഹിന്ദു വിരുദ്ധയെന്ന താണ് കാരണമെന്നും വാഗ്മര് അന്വേഷണ സംഘത്തോട് പറഞ്ഞു. അഡ്വാന്‍സായി 3,000 രൂപ വാങ്ങി. 10,000 രൂപ വാഗ്മര്‍ക്ക് പോലും അജ്ഞാതനായ മറ്റൊരാള് വഴിയായിരുന്നു കിട്ടിയത്. പന്‍സാരെ കാല്‍ബുര്‍ഗി എന്നിവരെ കൊല്ലാന് ഉപയോഗിച്ച അതേ തോക്കാണ് ഗൗരി ലങ്കേഷിനെ കൊലപ്പെടുത്താനും ഉപയോഗിച്ചത്. കൊലപാതകത്തിനിടയില് മറ്റൊരു തോക്ക് സംഘടിപ്പിക്കാന് സാധിക്കാതെ വന്നതോടെ അതേ തോക്ക് ഗൗരി ലങ്കേഷിനെ കൊലപ്പെടുത്താനും ഉപയോഗിക്കുക മാത്രമായിരുന്നു ഏക വഴി. 2014ല് സംഘടനയിലേക്ക് റിക്രൂട്ട് ചെയ്യപ്പെട്ട വാഘ്മാരെക്ക് 2017ലാണ് പിസ്റ്റള് ഉപയോഗിക്കാനുള്ള പരിശീലനം കിട്ടുന്നത്.\nമകന്റെ കേസ് അഭിഭാഷകനുമായി സംസാരിച്ചിരുന്നു: കോടിയേരി


ഏതൊരു ക്യാപ്റ്റനും അവനെപ്പോലെയുള്ള ഒരു താരം ടീമിലുണ്ടാവണമെന്ന് ആഗ്രഹിക്കും: സുരേഷ് റെയ്ന - True Tv Kerala ഏതൊരു ക്യാപ്റ്റനും അവനെപ്പോലെയുള്ള ഒരു താരം ടീമിലുണ്ടാവണമെന്ന് ആഗ്രഹിക്കും: സുരേഷ് റെയ്ന - True Tv Kerala\nHome Sports ഏതൊരു ക്യാപ്റ്റനും അവനെപ്പോലെയുള്ള ഒരു താരം ടീമിലുണ്ടാവണമെന്ന് ആഗ്രഹിക്കും: സുരേഷ് റെയ്ന\nമുംബൈ: ദക്ഷിണാഫ്രിക്കക്കെതിരായ ടി20 പരമ്പരക്കുള്ള ഇന്ത്യന് ടീമിൽ നിന്നും പഞ്ചാബ് കിംഗ്‌സ് താരം ശിഖര് ധവാനെ തഴഞ്ഞ സെലക്ടര്‍മാരുടെ തീരുമാനത്തെ വിമർശിച്ച് മുൻ ഇന്ത്യൻ താരം സുരേഷ് റെയ്ന. ഈ സീസണിൽ സ്ഥിരതയോടെ കളിക്കാന് ധവാനായിരുന്നുവെന്നും സെലക്റ്റര്‍മാരുടെ തീരുമാനത്തില് ധവാന് നിരാശനായിരിക്കുമെന്നും റെയ്‌ന പറഞ്ഞു.\n‘ഏതൊരു ക്യാപ്റ്റനും ധവാനെപ്പോലെയുള്ള ഒരു താരം ടീമിലുണ്ടാവണമെന്ന് ആഗ്രഹിക്കും. രസികനായ താരമാണ് ധവാന്. പോസിറ്റീവ് വൈബ് കൊണ്ടുവരാന് താരത്തിന് സാധിക്കും. ആഭ്യന്തര- അന്താരാഷ്ട്ര ക്രിക്കറ്റില് റണ്‍സ് കണ്ടെത്താന് ധവാന് സാധിച്ചിട്ടുണ്ട്. ദിനേശ് കാര്‍ത്തിക്കിനെ തിരിച്ചുവിളിച്ചെങ്കില് ധവാനെയും ടീമില് ഉള്‍പ്പെടുത്താം. കഴിഞ്ഞ മൂന്നോ നാലോ വര്‍ഷമായി സ്ഥിരതയോടെ കളിക്കാ ന് അവനാകുന്നു. ടീമില് ഉള്‍പ്പെടാതെ പോയതില് അദ്ദേഹത്തിന് വിഷമമുണ്ടാകും’ റെയ്ന പറഞ്ഞു. നേരത്തെ, സണ്‍റൈസേഴ്‌സ് ഹൈദരാബാദ് താരം രാഹുല് ത്രിപാഠിയെ തഴഞ്ഞ സെലക്ടര്‍മാരുടെ തീരുമാനത്തെ വിമർശിച്ച് മുൻ ഇന്ത്യൻ താരങ്ങളായ വീരേന്ദര് സെവാഗും ഹര്‍ഭജന് സിംഗും രംഗത്തെത്തിയിരുന്നു. രാഹുല് ത്രിപാഠി ടീമില് സ്ഥാനമര്‍ഹിക്കുന്നതായും സ്‌ക്വാഡില് പേരില്ലാത്തത് നിരാശ നല്‍കിയെന്നും ഹര്‍ഭജന് ട്വീറ്റ് ചെയ്‌തു.\nPrevious article‘സമൂഹത്തിനുള്ള താക്കിത്’; വിസ്മയ കേസ് വിധിയില് പബ്ലിക് പ്രോസിക്യൂട്ടര്\nNext articleവിസ്മ കേസിൽ പ്രതി കിരൺ കുമാറിന് ലഭിച്ചത് ഏറ്റവും ഉചിതമായ ശിക്ഷയെന്ന് വനിതാ കമ്മീഷൻ അധ്യക്ഷ പി സതീദേവി\nമറഡോണയുടെ മരണത്തിൽ എട്ട് മെഡിക്കൽ ഉദ്യോഗസ്ഥര് വിചാരണ നേരിടണമെന്ന് കോടതി\nക്രിസ്റ്റ്യാനോ റൊണാള്‍ഡോയുടെ സൂപ്പര് കാര് അപകടത്തില്‍പ്പെട്ടു\nക്രിക്കറ്റിൽ ഇന്ത്യ പറയുന്നതേ നടക്കൂ ; ആഞ്ഞടിച്ച് അഫ്രീദി


കനത്ത വില്‍പ്പന സമ്മര്‍ദം; സെന്‍സെക്‌സ് 287 പോയിന്റ് നഷ്ടം - Kerala Vision Online\nകനത്ത വില്‍പ്പന സമ്മര്‍ദത്തില് ഓഹരിവിപണി ആടിയുലഞ്ഞു. നഷ്ടത്തിലായിരുന്ന വിപണിയില് സെന്‍സെക്‌സ് 287 പോയിന്റ് നഷ്ടത്തില് 33,847ലാണ് ക്ലോസ് ചെയ്തത്.\nനിഫ്റ്റി 98 പോയിന്റ് താഴ്ന്ന് 10,146ലാണ് വ്യാപാരമവസാനിപ്പിച്ചത്. സണ്‍ഫാര്‍മ്മ, ഏഷ്യന് പെയിന്റ്‌സ്, വിപ്രോ, അള്‍ട്രാടെക്ക് സിമന്റ്‌സ് തുടങ്ങിയ ഓഹരികള്‍ക്ക് നിഫ്റ്റിയില് കനത്ത വിലത്തകര്‍ച്ച നേരിട്ടു. മൂന്ന് മുതല് അഞ്ച് ശതമാനം വിലയിടിവാണ് രേഖപ്പെടുത്തിയത്.\nഐടി, ഫാര്‍മ്മ, എഫ്എംസിജി മേഖലയിലെ ഓഹരികളാണ് വിലത്തകര്‍ച്ച നേരിട്ടത്.\nഏഷ്യന് വിപണികളും ഇന്ന് ദുര്‍ബലമായിരുന്നു. സൗദി അമേരിക്ക നയതന്ത്ര ബന്ധത്തിലെ ഉലച്ചില് ആഗോള വിപണികളെയും പ്രതികൂലമായി ബാധിക്കുന്നുണ്ട്. വ്യാപാര ഇടവേളകളില് വിപണിയെ ഇപ്പോഴും സ്വാധീനിക്കുന്നത് ക്രൂഡ് ഓയില് വിലവര്‍ധനയും രൂപയുടെ മൂല്യതകര്‍ച്ചയുമാണ്.\nബിഎസ്ഇയിലെ 1747 കമ്പനികളുടെ ഓഹരികള് നഷ്ടത്തിലും 1013 ഓഹരികള് നേട്ടത്തിലുമായിരുന്നു. ഭാരതി എയര്‍ടെല്, ആക്‌സിസ് ബാങ്ക്, ബജാജ് ഓട്ടോ, ഇന്ത്യ ബുള്‍സ് ഹൗസിംഗ്, എച്ച്ഡിഎഫ്‌സി തുടങ്ങിയ ഓഹരികള് നേട്ടത്തിലായിരുന്നു.\nRelated Items:featured, Stock exchange\nആശയങ്ങള് മികച്ചതായതുകൊണ്ട് കാര്യമില്ല, എങ്ങനെ നടപ്പാക്കുന്നുവെന്നതിലാണ് സ്റ്റാര്‍ട്ടപ്പുകളുടെ വിജയം\nശബരിമല സ്ത്രീപ്രവേശനം: ഉന്നത പൊലീസ് യോഗം ഇന്ന്


സീറ്റുവിഭജന- സ്ഥാനാര്‍ത്ഥി നിര്‍ണയ ചര്‍ച്ചകള്‍ക്ക് വേഗം കൂട്ടി യുഡിഎഫ്. | Truevision News\nതിരുവനന്തപുരം : നിയമസഭാ തെരഞ്ഞെടുപ്പ് പ്രഖ്യാപിച്ചതോടെ സീറ്റുവിഭജന- സ്ഥാനാര്‍ത്ഥി നിര്‍ണയ ചര്‍ച്ചകള്‍ക്ക് വേഗം കൂട്ടി യുഡിഎഫ്. തിങ്കളാഴ്ചയോടെ ഘടകകക്ഷികളുമായുളള സീറ്റുവിഭജന ചര്‍ച്ചകള് പൂര്‍ത്തിയാക്കും. മാണി സി കാപ്പനെ എങ്ങനെ ഉള്‍ക്കൊളളണമെന്നതില് മൂന്നാം തിയതി ചേരുന്ന യുഡിഎഫ് യോഗത്തില് തീരുമാനമെടുക്കും.\nഘടക കക്ഷികളുമായുളള സീറ്റുവിഭജന ചര്‍ച്ചകള് പല ഘട്ടങ്ങള് പൂര്‍ത്തിയാക്കിയെങ്കിലും കേരളാ കോണ്‍ഗ്രസ് ജോസഫ് വിഭാഗവുമായുളള ചര്‍ച്ചകളില് വലിയ പുരോഗതിയുണ്ടായിട്ടില്ല. 15 സീറ്റുകള് ആവശ്യപ്പെട്ട ജോസഫ് വിഭാഗം 12 സീറ്റുകളെന്ന ആവശ്യത്തില് ഉറച്ചുനില്‍ക്കുകയാണ്.9സീറ്റുകള്‍ക്കപ്പുറം നല്‍കാനാവില്ലെന്ന നിലപാടിലാണ് കോണ്‍ഗ്രസ്.\nചില സീറ്റുകള് വച്ചുമാറുന്നതിലും തീരുമാനത്തിലെത്തിയിട്ടില്ല. പി ജെ ജോസഫ് കൊവിഡ് ബാധിച്ച് ചികിത്സയിലായതിനാല് ചര്‍ച്ചകള് നീട്ടിവെക്കണമെന്ന് മുന്നണി നേതൃത്വത്തോട് പാര്‍ട്ടി ആവശ്യപ്പെട്ടിരുന്നു. തെരഞ്ഞെടുപ്പ് പ്രഖ്യാപിച്ച സാഹചര്യത്തില് ചര്‍ച്ചകള്‍ക്ക് വീണ്ടും വേഗം കൂടും. കഴിഞ്ഞ തവണ 24 സീറ്റുകളില് മത്സരിച്ച മുസ്ലിം ലീഗ് ആറ് സീറ്റുകള് അധികം ആവശ്യപ്പെട്ടെങ്കിലും മൂന്ന് സീറ്റുകള് നല്‍കാമെന്നതില് ഏകദേശ ധാരണയായിട്ടുണ്ട്.\ncandidate selection.,hastened,on seat-sharing,the discussion,the UDF\nEnglish summary: The UDF has hastened the discussion on seat-sharing and candidate selection.\n← സ്ഥാനാര്‍ത്ഥി നിര്‍ണയം ; സിപിഐഎം സംസ്ഥാന സെക്രട്ടേറിയറ്റ് യോഗം ഇന്ന് → തുണിക്കച്ചവടത്തിന്റെ മറവിൽ കഞ്ചാവ് കച്ചവടം ; രണ്ടു പേര് അറസ്റ്റില്